**KREU 1 STUDIMI I PSIKOLOGJISË**

**Planifikimi i orës mësimore – 1**

|  |  |  |  |  |  |
| --- | --- | --- | --- | --- | --- |
| **Fusha: Shoqëria dhe mjedisi** | **Lënda: Psikologji** | | **Shkalla VI** | | **Klasa XII** |
| **Tema mësimore**: 1.1 Objektivat dhe synimet e psikologjisë | | | | | |
| **Situata e të nxënit**  Shikoni me kujdes pamjen më poshtë. Si kanë reaguar kalimtarët e ndryshëm ndaj personit që është i shtrirë në tokë? Dikush është ulur dhe po i jep ndihmën e parë personit të sëmurë. Dikush qëndron dhe sodit fare indiferent ndaj kësaj pamjeje. Persona të tjerë kthejnë kokën dhe vazhdojnë të ecin. Përse njerëz të ndryshëm sillen në mënyra të ndryshme ndaj së njëjtës situatë? Psikologët synojnë t’u përgjigjen pyetjeve të tilla. | | | | | |
| **Rezultatet e të nxënit të kompetencave të fushës sipas temës mësimore**  Nxënësi:   * Tregon objektin e studimit të psikologjisë. * Shpjegon synimet e psikologjisë duke e konkretizuar me shembuj. * Analizon synimin në interesat e psikologjisë sipas mendimit individual. | | | | | |
| **Fjalë kyçe:**  sjellje, proces, mendor, shpjegimi i sjelljes, parashikim i sjelljes, kontroll i sjelljes | | **Burimet:**  Teksti mësimor | | **Lidhja me lëndët e tjera:**  Biologji, TIK | |
| **Metodologjia dhe veprimtaritë e nxënësve**  **ERR (Evokim – Realizimi i kuptimit – Reflektim)** | | | | | |
| Organizim i orës së mësimit.   1. **Evokim (Imagjinatë e drejtuar)**   Nxënësve u kërkohet të japin mendimin e tyre për objektin e psikologjisë si shkencë. Kjo ndihmohet nga foto dhe situata e të nxënit. Nxënësit japin mendimet e tyre të cilat listohen në tabelë.  Ky informacion fillestar shërben për informacionin e ri.   1. **Realizimi i kuptimit (Marrëdhëniet pyetje – përgjigje)**   Pas përgjigjeve të nxënësve shpjegohet objektivi i psikologjisë dhe synimet e saj.  Psikologjia është shkenca që studion *sjelljen* dhe proceset *mendore*. Sjellja është çdo veprim ose reagim që është i dukshëm dhe që mund të vëzhgohet në mënyrë të drejtpërdrejtë, p.sh. të bërtiturit, përqafimi, të ecurit, të folurit, skuqja ose zverdhja e fytyrës, e qara, e qeshura, gjestet e ndryshme etj.  Psikologjia studion  sjelljen  proceset mendore  *Pyetje: Çfarë janë proceset mendore?*  Proceset mendore janë çdo veprimtari që ndodh në mendjen tonë. Ato janë veprimtari të brendshme që nuk mund të vëzhgohen në mënyrë të drejtë. Procese të tilla mendore janë, p.sh., të menduarit, të kujtuarit, ëndërrimi, përfytyrimi i diçkaje etj.  Në bashkëpunim me nxënësit jepen shembuj për sjelljet dhe proceset mendore, ku çdo pyetje rreth tyre mund të jetë objekt i studimeve psikologjike.  Nëpërmjet studimeve psikologjia realizon 4 synime kryesore:  Synimi i parë është të përshkruajë sjelljen dhe proceset mendore*.* Kjo realizohet me anë të vëzhgimit, intervistimit, testeve, eksperimenteve etj., për të mbledhur fakte që më vonë përdoren për të kuptuar sjelljen e njerëzve*.* Jepen shembuj për metodat që përdor psikologjia për të realizuar këtë synim.  Synimi i dytë, është *shpjegimi* i sjelljes. Të shpjegosh do të thotë të përcaktosh shkakun ose shkaqet e një sjelljeje të caktuar. Konkretizoni me shembuj dhe tregoni rëndësinë që ka përcaktimi i shkakut të sjelljeve.  Synimi i tretë, i psikologjisë është *parashikimi* i sjelljes. Bazuar në faktet e grumbulluara psikologët synojnë që të parashikojnë se në çfarë rrethanash mund të shfaqet përsëri sjellja në të ardhmen dhe se cilët njerëz janë më të rrezikuar për t’u prekur nga kjo sjellje. Jepni shembuj se si bëhet parashikimi i sjelljes.  Synimi i katërt, i psikologjisë është *kontrolli i sjelljes ose ndikimi në një sjellje.* Psikologët synojnë të parandalojnë sjelljet problematike dhe të inkurajojnë sjelljet pozitive. Jepni alternativa se si këshillojnë mjekët psikiatër për ta vënë atë nën kontroll.  Sjelljet dhe proceset mendore që studion psikologjia janë të shumta.  *Pyetje: Si shkaktohen emocionet tuaja? Pse e keni të vështirë që t’i kontrolloni ato? Si ndikojnë emocionet në sjelljen dhe mendimet tuaja?*  Mendoni për një moment sesa e vështirë do të ishte jeta për ju sikur ju të mos mbanit mend njerëzit që takoni dhe sikur të mos mbanit mend gjërat që mësoni në përgjithësi. Por jeta juaj lehtësohet sepse jeni qenie që keni kujtesë dhe jeni të aftë të mësoni.   1. **Reflektim (Ditarët e të nxënit)**   Përshkruani njërin synim të psikologjisë, më interesantin për ju dhe tregoni arsyet pse ju duket i tillë. Diskutoni me njëri-tjetrin mendimet tuaja. | | | | | |
| **Vlerësimi**:  Vlerësohet niveli i përvetësimit të koncepteve bazë të nxënësit.  Vlerësohet aftësia e nxënësve për të bërë analizë dhe sintezë. | | | | | |
| **Detyrë dhe punë e pavarur:**  Informacione plotësuese për të ilustruar me shembuj synimet e psikologjisë. | | | | | |

**Planifikimi i orës mësimore – 2**

|  |  |  |  |  |  |
| --- | --- | --- | --- | --- | --- |
| **Fusha: Shoqëria dhe mjedisi** | **Lënda: Psikologji** | | **Shkalla VI** | | **Klasa XII** |
| **Tema mësimore**: 1.2 Drejtimet e studimit të psikologjisë | | | | | |
| **Situata e të nxënit**  Interesi për psikologjinë është shfaqur rreth 2000 vjet më parë. Filozofët e antikitetit grek, si Sokrati dhe Aristoteli, si dhe filozofë në shekujt e mëvonshëm, kanë trajtuar mjaft probleme me natyrë psikologjike. | | | | | |
| **Rezultatet e të nxënit të kompetencave të fushës sipas temës mësimore**  Nxënësi:   * Tregon kohën kur filloi interesi për studimin e psikologjisë. * Liston drejtimet kryesore të studimit të psikologjisë. * Tregon ndryshimet ndërmjet kongnitivizmit, bihevjorizmit dhe drejtimit sociologjik. * Vlerëson rolin e shkencëtareve femra në zhvillimin e psikologjisë. | | | | | |
| **Fjalë kyçe:**  strukturalizëm, bihevjorizëm, psikanalizë, kognitivizëm | | **Burimet:**  Teksti mësimor, interneti | | **Lidhja me lëndët e tjera:**  Biologji, Filozofi | |
| **Metodologjia dhe veprimtaritë e nxënësve**  **ERR (Evokim – Realizimi i kuptimit – Reflektim)** | | | | | |
| Organizim i orës së mësimit.   1. **Evokim (Diskutim për njohuritë paraprake)**   Bëhet një përmbledhje e informacioneve të temës së kaluar:   * *Nga dallon objekti i studimit të psikologjisë nga ai i lëndëve të tjera që zhvilloni në shkollë? Jepni shembuj.* * *Shpjegoni synimet e psikologjisë përmes shembujve nga jeta juaj.* * *Cili prej synimeve të psikologjisë ju duket më interesant? Ndajeni mendimin tuaj me klasën dhe mësuesin.*   Pas përgjigjeve të marra nga nxënësit, tregohet se kur ka filluar interesi për studimin e psikologjisë. Nxënësit mund të japin mendimet e tyre në lidhje me pyetjen.   1. **Realizimi i kuptimit (Marrëdhëniet pyetje – përgjigje)**   Mendimet e dhëna më sipër nga nxënësit shërbejnë për informacionin e ri.  Psikologjia moderne si shkencë filloi në vitin 1879 në Gjermani me hapjen e laboratorit të parë eksperimental.  Drejtimet e psikologjisë  kognitivist  bihevjorizmi  biologjist  psikoanalitik  humanist  Në bashkëpunim me nxënësit nxirren në pah karakteristikat e çdo drejtimi dhe dallimet që kanë me njëri-tjetrin.  *Drejtimi bihevjorist* u themelua më 1913 në Amerikë nga Xhon Uatsoni. Psikologjia, sipas tij, duhet të studiojë vetëm sjelljet e jashtme, të dukshme, që mund të vëzhgohen drejtpërdrejt dhe të maten në mënyrë objektive. Kjo është arsyeja pse ky drejtim u quajt bihevjorizëm (nga anglishtja *bihaviour,* që do të thotë sjellje). Sjellja e njeriut sipas bihevjorizmit përcaktohet nga kërkesa e mjedisit ku ai jeton, dhe jo nga mendja e tij. Jepni shembuj.  *Drejtimi psikoanalitik* u themelua nga mjeku austriak Sigmund Frojd në vitin 1900. Sipas Frojdi-t, sjellja e njeriut mund të kuptohet vetëm nëse studiohen aspektet e pavetëdijshme të mendjes. Mendja njerëzore, sipas tij, i ngjan një ajsbergu: pjesa që del mbi ujë (më e vogla) është pjesa e mendimeve, dëshirave, impulsi etj., për të cilat njeriu është i vetëdijshëm. Shumë nga studentët dhe pasuesit e Frojdi-t u shkëputën prej tij. Këta u quajtën neofrojdistë. Të tillë janë, p.sh. Erik From. Karl Jung, Alfred Adler etj. Teoritë e përpunuara prej tyre sot njihen edhe me termin *teoritë psikodinamike.*  *Drejtimi humanist* lindi pas Luftës së Dytë Botërore.  Emërtohet kështu për shkak të pikëpamjes optimiste që ka për natyrën njerëzore.   1. Ky drejtim kundërshton si pikëpamjen e psikoanalizës së sjellja e njeriut përcaktohet nga forcat e errëta të pavetëdijshme. 2. Një ide tjetër mjaft e rëndësishme e drejtimit humanist është se njeriu është një qenie që përpiqet në mënyrë të vazhdueshme për t’u zhvilluar. Njeriu nuk është i kënaqur me plotësimin e nevojave të çastit, por synon vazhdimisht të vërë në përdorim të gjitha kapacitetet, në mënyrë që të bëjë më të mirën që i lejojnë kapacitetet e tij.   *Drejtimi kognitivist* (nga latinishtja *cognition,* që do të thotë *të njohësh*) lindi në vitet ‘70 të shekullit të kaluar. Ky drejtim përqëndrohet në studimin e proceseve mendore si vëmendja, perceptimi, kujtesa, të menduarit, inteligjenca etj. Ndryshe nga bihevjorizmi, psikologët kognitiviste mendojnë se proceset mendore janë të përfshira në realizimin e sjelljes.  *Drejtimi biologjik* është zhvilluar dukshëm kohët e fundit. Sipas këtij drejtimi, sjellja dhe proceset mendore mund të shpjegohen duke studiuar strukturat biologjike (trurin, sistemin nervor etj.) që janë të përfshira në realizimin e tyre. Ky drejtim i ka kushtuar vëmendje të veçantë studimit të ndikimit të dëmtimeve të trurit, të sistemit nervor, të çrregullimeve të sistemit hormonal etj. në sjelljen dhe proceset mendore. Ai ka dhënë një ndihmesë të madhe në studimin e proceseve të tilla mendore si ndijimi, perceptimi, kujtesa, si dhe të çrregullimeve mendore si depresioni, skizofrenia etj.   1. **Reflektim (Imagjinatë e drejtuar)**   Vendoseni veten në mënyrë imagjinare në rolin e një psikologu që i përket një drejtimi psikologjik.  Përpiloni një tabelë dhe tregoni se ku ndryshoni “ju” me psikologët e tjerë dhe çfarë ngjashmërish keni me ato. Diskutoni mendimet tuaja në klasë. | | | | | |
| **Vlerësimi**:  Vlerësohet aftësia për të lidhur informacionet me njëri-tjetrin.  Vlerësohet aftësia për të analizuar mendimet e psikologëve. | | | | | |
| **Detyrë dhe punë e pavarur:**  Bëni një kërkim në internet dhe/apo bibliotekë dhe zbuloni cili është kontributi i shkencëtareve femra në zhvillimin e Psikologjisë. Si e vlerësoni rolin që ato kanë luajtur apo luajnë në shkencën e Psikologjisë? | | | | | |

**Planifikimi i orës mësimore – 3**

|  |  |  |  |  |  |
| --- | --- | --- | --- | --- | --- |
| **Fusha: Shoqëria dhe mjedisi** | **Lënda: Psikologji** | | **Shkalla VI** | | **Klasa XII** |
| **Tema mësimore**: 1.3 Çfarë janë dhe çfarë bëjnë psikologët | | | | | |
| **Situata e të nxënit**  A janë psikologët njerëzit që shohin filxhanin e kafes ose vijat në pëllëmbën e dorës dhe parashikojnë fatin? Megjithëse ajo që bëjnë këta njerëz, ngjan me psikologjinë, ata nuk janë psikologë. Po kështu nuk janë psikologë as astrologët. | | | | | |
| **Rezultatet e të nxënit të kompetencave të fushës sipas temës mësimore**  Nxënësi:   * Përshkruan rolin e psikologut sipas mendimit të tij. * Identifikon ndryshimet dhe ngjashmëritë ndërmjet psikologut, psikiatrit dhe astrologut. * Liston degët që përfshin fusha r psikologjisë së zbatuar dhe atë eksperimentale. * Ilustron me shembuj fushat e ndryshme të psikologjisë. | | | | | |
| **Fjalë kyçe:**  psikolog klinik, psikolog këshillimi, psikolog shkollor, psikolog organiza-cional, psikolog eksperimental | | **Burimet:**  Teksti mësimor, interneti | | **Lidhja me lëndët e tjera:**  Biologji, Sociologji | |
| **Metodologjia dhe veprimtaritë e nxënësve**  **ERR (Evokim – Realizimi i kuptimit – Reflektim)** | | | | | |
| Organizim i orës së mësimit.   1. **Evokim (Përvijim i të menduarit)**   Bëhet një përmbledhje e koncepteve të temës së kaluar.   * *Cilat janë drejtimet kryesore të psikologjisë?* * *Kur fillon interesi për studimin e saj?* * *Pse strukturalizmi nuk pati jetë të gjatë në psikologji?* * *Tregoni disa karakteristika të drejtimeve kryesore të psikologjisë.*  1. **Realizimi i kuptimit (Marrëdhëniet pyetje – përgjigje)**   *Si e mendoni ju punën e një psikologu? A jeni këshilluar ndonjëherë me psikologen e shkollës për ndonjë problem personal?*  Përgjigjet e nxënësve shërbejnë për të dhënë një kuptim më të saktë për psikologun dhe punën e tij.  Psikologët janë specialistë që studiojnë në mënyrë shkencore sjelljen dhe proceset mendore dhe i përdorin zbulimet e tyre në jetën praktike. Që të bëhesh psikolog, duhen kryer studimet universitare. Madje në shumë degë të psikologjisë, si p.sh., në psikologjinë klinike etj., duhen kryer edhe studime të zgjatura pasuniversitare.  *Pyetje: A janë e njëjta gjë psikologu dhe psikiatri?*  Psikologu dhe psikiatri nuk janë e njëjta gjë. Psikiatri është një mjek i përgjithshëm që është i specializuar për diagnostikimin dhe trajtimin e çrregullimeve mendore. Megjithëse shumë psikiatër bëjnë edhe psikoterapi, ata i trajtojnë çrregullimet mendore me anë të barnave. Kurse psikologët përdorin psikoterapinë. Jepni shembuj për punën e secilit prej tyre.  Dy fushat e mëdha të psikologjisë sot janë *fusha e psikologjisë së zbatuar* dhe e *psikologjisë eksperimentale.* Psikologët e fushës së psikologjisë së zbatuar bëjnë studime për të ndihmuar njerëzit të përballojnë problemet emocionale, si dhe për të zgjidhur probleme praktike në sektorë të ndryshëm të jetës.  Psikologjia ka dy fusha  psikologjia e zbatuar  psikologjia eksperimentale  Në psikologjinë e zbatuar përfshihen:  Degët e psikologjisë  klinike  këshillimit  industriale  edukimit  shkollore  mjedisit etj.  Në bashkëpunim me nxënësit analizohen të gjitha degët e psikologjisë së zbatuar.  **Psikologjia klinike dhe e këshillimit.** Psikologët klinikë vlerësojnë dhe trajtojnë çrregullimet emocionale, mendore dhe të sjelljes si p.sh., depresionin, çrregullimet e ankthit (fobitë, panikun, obsesionin), çrregullimet seksuale si dhe çrregullime të rënda dhe kronike si skizofrenia etj.  **Psikologjia e edukimit dhe psikologjia shkollore.** Psikologët e edukimit kryejnë studime dhe zhvillojnë teori lidhur me të mësuarit dhe mësimdhënien. Ata ndihmojnë që zbulimet e psikologjisë të zbatohen në praktikën e mësimdhënies dhe të mësuarit. Ndërsa psikologët e edukimit janë të përqëndruar në gjetjen e rrugëve të përgjithshme për të përmirësuar të mësuarit dhe teknikat e mësimdhënies, *psikologët shkollorë* merren me zbulimin e problemeve të të mësuarit dhe të përshtatjes së nxënësve në shkollë dhe i ndihmojnë ata në kapërcimin e tyre. Jepni shembuj nga përvoja e psikologut në shkollën tonë.  **Psikologjia e shëndetit.** *Psikologët e shëndetit* studiojnë ndikimin që kanë faktorët biologjikë, faktorët socialë dhe faktorët psikologjikë në shëndetin dhe sëmundjet e ndryshme dhe, po ashtu, edhe ndikimin e sëmundjeve të ndryshme në sjellje dhe në emocione.  **Psikologjia industriale/organizacionale.** Psikologet industriale/organizacionale synojnë të zbulojnë sesi faktorët sociale ndikojnë në rezultatet e njeriut në vendin e punës. Psikologët organizacionale përpunojnë kritere për përzgjedhjen e njerëzve në punë, për stimulimin dhe vlerësimin e punës së punonjësve, përpunojnë programe trajnimi, me qëllim që të rritet rendimenti i punonjësve  **Psikologjia e mjedisit.** *Psikologët e mjedisit* studiojnë ndikimin e mjedisit urban dhe natyror në sjelljen dhe proceset mendore të njeriut, dhe anasjelltas, ndikimin e sjelljes së njeriut në mjedis.  **Psikologjia e sportit.** *Psikologët e sportit* merren me zbatimin e parimeve të psikologjisë në sport. Çfarë e motivon sportistin? Ç’lidhje ka ndërmjet ankthit dhe rezultatit në një veprimtari sportive?  **Psikologjia eksperimentale.** Psikologet e fushës së *psikologjisë eksperimentale* merren me studime që synojnë të kuptojnë elementet e sjelljes dhe të proceseve mendore.  **Psikologjia biologjike.** *Psikologët e kësaj* fushe që quhen psikologët fiziologjikë merren me studimin e lidhjeve mes proceseve biologjike dhe sjelljes e proceseve mendore.  **Psikologjia kognitiviste.** *Psikologët kognitivistë* studiojnë proceset mendore dhe lidhjen e tyre me sjelljen e njeriut  **Psikologjia e zhvillimit.** *Psikologët e zhvillimit* studiojnë ndryshimet fizike, mendore dhe sociale që ndodhin te njerëzit nga çasti i konceptimit deri në vdekje dhe përpiqen që të kuptojnë shkaqet dhe ndikimet e tyre  **Psikologjia sociale.** *Psikologët socialë* studiojnë sesi njerëzit ndërveprojnë me njëri-tjetrin, si ndikojnë te njëri-tjetri dhe sesi sjellja e njerëzve ndikohen nga mjedisi ku jetojnë.  **Psikologjia e personalitetit.** Psikologët e personalitet studiojnë karakteristikat që i bëjnë njerëzit të dallohen nga njëri-tjetri, pra të jenë të veçantë.  Tregoni se si mund të ndihmohen sportistët për të përballuar ankthin para ndeshjes. Sillni shembuj nga veprimtaria juaj.   1. **Reflektim (Imagjinatë e drejtuar)**   Imagjinoni një situatë emocionale në klasë dhe përpiquni të hartoni një listë pyetjesh që do t’ju bënit personave që janë të përfshirë në këto situata emocionale. Cila degë e psikologjisë e luan këtë rol? | | | | | |
| **Vlerësimi**:  Vlerësohet për qartësinë e mendimeve.  Vlerësohet për pjesëmarrjen në diskutim. | | | | | |
| **Detyrë dhe punë e pavarur:**  Hartoni një situatë të zakonshme në një orë mësimi. Cilat do të ishin pyetjet që do të ngrinin degët e ndryshme të psikologjisë lidhur me këtë situatë? | | | | | |

**Planifikimi i orës mësimore – 4**

|  |  |  |  |  |  |
| --- | --- | --- | --- | --- | --- |
| **Fusha: Shoqëria dhe mjedisi** | **Lënda: Psikologji** | | **Shkalla VI** | | **Klasa XII** |
| **Tema mësimore**: 1.4 Vëzhgimi natyror, studimi, intervistomi dhe sondazhi | | | | | |
| **Situata e të nxënit**  Dikush vendos që të bëjë sondazh për të parë parapëlqimet e qytetarëve për kandidatët për kryetar bashkie para votimeve. Ai vendos që për këtë gjë të pyesë 100 pensionistë. Ç’mendim keni për këtë sondazh? | | | | | |
| **Rezultatet e të nxënit të kompetencave të fushës sipas temës mësimore**  Nxënësi:   * Flet për rëndësinë e përdorimit të metodave shkencore në mbledhjen e fakteve konkrete dhe vlerësimin objektiv të tyre. * Liston metodat shkencore të përdorura në fushën e psikologjisë. * Dallon metodën e sondazhit nga intervistimi. * Analizon përparësitë që kanë metodat shkencore në raport me njëra-tjetrën. | | | | | |
| **Fjalë kyçe:**  vëzhgim natyror, studim rasti, sondazh, intervistim | | **Burimet:**  Teksti mësimor | | **Lidhja me lëndët e tjera:**  Sociologji | |
| **Metodologjia dhe veprimtaritë e nxënësve**  **ERR (Evokim – Realizimi i kuptimit – Reflektim)** | | | | | |
| Organizim i orës së mësimit.   1. **Evokim (përvijim i të menduarit)**   Bëhet një përmbledhje e koncepteve paraprake.   * Cilat janë ndryshimet dhe ngjashmëritë ndërmjet psikologut, psikiatrit dhe një astrologu? * Ku qëndron ndryshimi ndërmjet psikologjisë eksperimentale dhe psikologjisë së zbatuar? * Përmendni dhe përshkruani degët që përfshihen në fushën e psikologjisë së zbatuar. * Përmendni dhe përshkruani degët që përfshihen në fushën e psikologjisë eksperimentale.   *Pyetje: Si grumbullohen fakte dhe të dhëna për të bërë studimet në psikologji?*  Përgjigjet e marra nga nxënësit listohen në tabelë të cilat shërbejnë për të dhënë informacionin e ri mbi metodat e studimit në psikologji.   1. **Realizimi i kuptimit (Marrëdhëniet pyetje – përgjigje)**   Këto metoda janë:  vëzhgimi natyror  sondazhi  intervistimi  studimi i rastit  Për të realizuar studimet në psikologji studiuesit përdorin një sërë metodash të cilat lejojnë grumbullimin e fakteve konkrete, përshkrimin dhe matjen e saktë të tyre. Disa metoda shërbejnë për të studiuar sjelljen.  Në bashkëpunim me nxënësit analizohen këto metoda duke nxjerrë në pah përparësitë dhe kufizimet që kanë në raport më njëri-tjetrin.  **1. Vëzhgimi natyror.** Me anë të *vëzhgimit natyror* sjellja vëzhgohet në mjedise natyrore, në distancë, në mënyrë sistematike dhe pa ndërhyrjen e studiuesit te individët që vëzhgohen. Kjo metodë është përdorur shumë për vëzhgimin e sjelljes së kafshëve. Në mjaft raste ajo mund të përdoret për vëzhgimin e sjelljes së njerëzve në mjedise publike, si p.sh. në stadiume, aeroporte, parqe, dyqane etj.   1. Të mirat e kësaj metode janë: vëzhgimi i sjelljes aty ku ajo ndodh në mënyrë të natyrshme dhe grumbullimi i të dhënave pa ndërhyrjen e vëzhguesit. 2. Të metat e saj janë: nuk e lejon studiuesin që të kuptojë lidhjet shkak-pasojë mes dukurive që studiohen   **2. Studimi i rastit.** *Studimi i rastit ose biografia* është metoda e intervistimit të individëve specifike për të marrë informacion për historinë e tyre jetësore. Këtu studiuesi ka si synim që të grumbullojë një informacion sa më të detajuar që lidhet me familjen, edukimin, ndërveprimet sociale të individit etj.   1. Të mirat e metodës së studimit të rastit janë: informacioni që grumbullohet për individin specifik, është shumë i detajuar, individi mund të studiohet për një kohë të gjatë. 2. Të metat e kësaj metode janë: siguron informacion vetëm për një individ specifik, nuk lejon të bëhen përgjithësime të sakta.   **3. Sondazhi.** *Sondazhi* është një metodë përmes së cilës një numër i madh njerëzish i përgjigjen një pyetësori për aspekte të ndryshme që kanë të bëjnë me opinionet dhe sjelljet e tyre.   1. Të mirat e kësaj metode janë: kryhet shpejt; lejon të mblidhet një informacion mjaft i madh për shumë njerëz në një kohë shumë të shkurtër; lejon të bëhen shpesh parashikime të sakta për prirjet e dukurive që studiohen. 2. Të metat e sondazhit janë: informacioni që merret, mund të jetë i pasaktë; informacioni është i kufizuar, pasi njerëzit u përgjigjen vetëm pyetjeve që janë në pyetësor.   **4. Intervistimi.** *Intervistimi* është një metodë me anë të së cilës studiuesi takohet ballë për ballë me personin që do të studiohet dhe synon të marrë informacion sa më të thelluar për të. Intervistat mund jenë të pastrukturuara ose gjysmë të strukturuara. Të dy llojet e intervistave janë të thelluara. Intervistat e pastrukturuara mund të jenë jodirektive, të fokusuara dhe informale. Në *intervistën jo direktive* intervistuesi nuk bazohet në pyetje të bëra më parë dhe synon të grumbullojë informacion të thelluar, të detajuar për atë që intervistohet. *Në intervistën e fokusuar*, intervistuesi ndërhyn dhe e rifokuson personin që intervistohet në rastet kur ai shmanget nga çështja për të cilën intervistohet.   1. Të mirat e intervistimit janë: lejon që të merren përgjigje më të gjera dhe më të thelluara prej atyre që pyeten. 2. Të metat: kërkon shumë kohë; nuk lejon që të përcaktohen lidhjet shkak-pasojë ndërmjet dukurive.   Në fund të gjitha metodat konkretizohen me shembuj nga përditshmëria jonë.   1. **Reflektim (Punë individuale)**   Hartoni një listë me 10 pyetje për të realizuar një intervistë me shokun ose shoqen tuaj të klasës (ose një personazh që dëshironi nëse do ta realizoni detyrën në shtëpi). Përcaktoni pyetjen në bazë të llojit të intervistës që do të përdorni. Diskutoni me shokët në klasë për problematikat që keni hasur në hartimin e pyetësorit dhe në realizimin e intervistës. | | | | | |
| **Vlerësimi**:  Vlerësohet niveli i përvetësimit të koncepteve bazë të nxënësit.  Vlerësohet aftësia për të komunikuar dhe analizuar saktë metodat e studimit në psikologji. | | | | | |
| **Detyrë dhe punë e pavarur:**  Ndahuni në grupe. Secili grup të bëjë një kërkim për secilën nga metodat e përdorura në psikologji. Ndani me klasën të dhënat më interesante që keni gjetur. *(Mos harroni!*  *Gjithmonë duhet të thoni burimin nga e keni marrë këtë të dhënë!)* | | | | | |

**Planifikimi i orës mësimore – 5**

|  |  |  |  |  |  |
| --- | --- | --- | --- | --- | --- |
| **Fusha: Shoqëria dhe mjedisi** | **Lënda: Psikologji** | | **Shkalla VI** | | **Klasa XII** |
| **Tema mësimore**: 1.5 Metoda e korrelacionit dhe eksperimentit | | | | | |
| **Situata e të nxënit**  P.sh., ndryshimi i temperaturës shpie në ndryshimin e veprimtarisë fizike të njeriut; ndryshimet në sasinë e gjumit shpien në ndryshime në aftësinë për të mësuar etj. Ndryshoret janë çdo karakteristikë ose gjendje e një individi, situate, objekti etj. që mund të ndryshojë. Në rastet e mësipërme ndryshoret janë temperatura, veprimtaria fizike, gjumi, aftësia për të mësuar etj. | | | | | |
| **Rezultatet e të nxënit të kompetencave të fushës sipas temës mësimore**  Nxënësi:   * Identifikon metodat kryesore të studimit të sjelljeve njerëzore. * Dallon metodën e korrelacionit dhe eksperimentit. * Liston të mirat dhe të metat e këtyre metodave dhe i konkretizon me shembuj. * Ilustron me shembuj ndryshoren e varur dhe ndryshoren e pavarur. | | | | | |
| **Fjalë kyçe:**  korrelacion pozitiv e negativ, eksperiment, ndryshore e varur, ndryshore e pavarur, grup eksperimental, grup kontrolli | | **Burimet:**  Teksti mësimor | | **Lidhja me lëndët e tjera:**  Sociologji | |
| **Metodologjia dhe veprimtaritë e nxënësve**  **ERR (Evokim – Realizimi i kuptimit – Reflektim)** | | | | | |
| Organizim i orës së mësimit.   1. **Evokim (Diskutim i njohurive paraprake)**   Në fillim të orës bëhet një diskutim mbi metodat shkencore të studimit në psikologji. Gjatë diskutimit dalin në pah të mirat dhe të metat e metodave që studiojnë sjelljen.  ***1.*** *Cilat janë dallimet mes sondazhit dhe intervistimit?*  ***2.*** *Cilat janë dallimet mes studimit të rastit dhe vëzhgimit natyror?*  ***3.*** *Krahasoni të mirat dhe të metat e vëzhgimit natyror, sondazhit, intervistimit dhe studimit të rastit.*   1. **Realizimi i kuptimit (Pyetja sjell pyetjen)**   Përgjigjet e marra nga pyetjet e mësipërme na ndihmojnë për të trajtuar dhe dy metodat e tjera: metodën e korrelacionit dhe eksperimentin.  **Metoda e korrelacionit.** Shumë aspekte në botën përreth nesh kanë një lidhje të caktuar në mes tyre: kur njëri aspekt ndryshon, atëherë ndryshon edhe aspekti tjetër. Kjo lidhje quhet *korrelacion. Metoda e korrelacionit* i lejon psikologët të përcaktojnë nëse ekziston ndonjë lidhje ndërmjet ndryshoreve dhe, nëse po, në ç’nivel është kjo lidhje. Kjo kërkon që psikologët të bëjnë dy gjera: të matin në mënyrë sa më të kujdesshme çdo ndryshore që janë duke studiuar dhe të bëjnë analiza statistikore.  Korrelacioni  pozitiv (rritje, rritje)  negativ (rritje, zvogëlim)  Format e korrelacionit i konkretizojmë me shembuj.  Kjo metodë ka të mirat dhe të metat e veta të cilat i listojmë me tabelë.   1. Të mirat e metodës së korrelacionit: lejon që të bëhen parashikime të sakta, nëse zbatohet në mënyrë të kujdesshme (sa më i fortë korrelacioni, aq më i saktë është parashikimi); mund të përdoret si në mjedise natyrore, ashtu dhe në laborator, lejon grumbullimin e një informacioni të madh brenda një kohe të shkurtër; lejon që të studiohen shumë ndryshore në të njëjtën kohë. 2. E metë e metodës së korrelacionit: përmes saj, nuk mund të përcaktohet në mënyrë përfundimtare nëse lidhjet ndërmjet dy ndryshoreve janë lidhje të natyrës shkak-pasojë.   **Eksperimenti.** Ndryshe nga metoda e korrelacionit, metoda e eksperimentit bën të mundur që të zbulohen lidhjet shkak-pasojë. *Eksperimenti* është një situatë e tillë ku studiuesi ndryshon në mënyrë sistematike një ose më shumë ndryshore për të përcaktuar nëse këto ndryshime shpien në ndryshime në një ose më shumë ndryshore të tjera.  Elementet e eksperimentit  hipoteza  ndryshorja e pavarur  grupi i kontrollit  ndryshorja e varur  grupi i eksperimentit  Në bashkëpunim me nxënësit analizohen të gjitha elementet e eksperimentit duke i konkretizuar dhe me shembuj.   1. Të mirat e eksperimentit janë: lejon të përcaktohet lidhja shkak-pasojë ndërmjet dukurive; lejon që të bëhen matje shumë të sakta sepse kryhen në kushte laboratorike. 2. Të metat: kushtet laboratorike janë artificiale; përgjithësimet e gjetjeve janë të kufizuara; manipulimi i disa ndryshoreve nuk është praktik ose etik, rezultatet mund të ndikohen nga qëndrimi i pjesëmarrësve në eksperiment. 3. **Reflektim (Punë individuale)**   Propozoni çështje të ndryshme që mund të jenë fokus i punës së një eksperimentuesi në ambientet e shkollës. Hartojini ato në formë hipotezash.  Diskutoni në klasë propozimet tuaja dhe nxirrni konkluzionet përfundimtare. | | | | | |
| **Vlerësimi**:  Vlerësohet aftësia për të lidhur temën e re me njohuritë e mëparshme.  Vlerësohet aftësia për të prezantuar mendimin e tij saktësisht. | | | | | |
| **Detyrë dhe punë e pavarur:**  Bëni një kërkim lidhur me eksperimentin e famshëm të Milgram për bindjen. Diskutojeni në klasë. A mendoni se do të ishte i pranueshëm përsëritja e këtij eksperimenti? | | | | | |

**KREU 2 BIOPSIKOLOGJIA**

**Planifikimi i orës mësimore – 1**

|  |  |  |  |  |  |
| --- | --- | --- | --- | --- | --- |
| **Fusha: Shoqëria dhe mjedisi** | **Lënda: Psikologji** | | **Shkalla VI** | | **Klasa XII** |
| **Tema mësimore**: 2.1 Rruga e sinjaleve nga mjedisi në trurin tonë | | | | | |
| **Situata e të nxënit**  Çfarë ndodh kur ju jeni duke u përgatitur të bëni një dush dhe fusni dorën në ujë për të marrë vesh nëse është i ngrohtë apo i ftohtë, sa duhet për ju? Pse pirja e kafesë e bën njeriun nervoz? Sa duhet ta ngrejë zërin mësuesi në mënyrë që ta dëgjojë edhe nxënësi i fundit? | | | | | |
| **Rezultatet e të nxënit të kompetencave të fushës sipas temës mësimore**  Nxënësi:   * Përshkruan rrugën që bën sinjali nga mjedisi në trurin tonë. * Tregon rëndësinë që ka forma e molekulës së një neurotransmetuesi për zonën marrëse të një dentriti. * Identifikon efektet që realizojnë neurotransmetuesit. | | | | | |
| **Fjalë kyçe:**  neuron, akson, dendrite, sinaps, neurotransmetues, dopaminë | | **Burimet:**  Teksti mësimor, interneti | | **Lidhja me lëndët e tjera:**  Biologji | |
| **Metodologjia dhe veprimtaritë e nxënësve**  **ERR (Evokim – Realizimi i kuptimit – Reflektim)** | | | | | |
| Organizim i orës së mësimit.   1. **Evokim (Diskutim për njohuritë paraprake)**   Në bashkëpunim me nxënësit bëhet një përmbledhje e koncepteve kryesore të kapitullit “Studimi i psikologjisë”.   * *Cili është objekti i psikologjisë?* * *Drejtimet kryesore të psikologjisë.* * *Roli dhe puna e psikologëve.* * *Metodat e studimit në psikologji.*  1. **Realizimi i kuptimit (Marrëdhëniet pyetje–përgjigje)**   Përgjigjet e pyetjeve të mësipërme integrohen me informacionin e ri mbi biopsikologjinë.  Biopsikologjia merret me marrëdhëniet midis organizmit njerëzor dhe jetës së tij shpirtërore.  Pjesët përbërëse të neutronit  trupi i qelizës  dentritet  aksoni  Metoda e zakonshme e funksionit të qelizës nervore është:   1. dentritet marrin informacione, i dërgojnë ato në trupin e qelizës: ato janë marrëse; 2. trupi i qelizës neurale i dërgon ato përmes aksonit në një neuron tjetër, i cili duhet ta përcjellë këtë informacion më tej deri në sistemin nervor: aksonet janë përcjellëse.   Ilustrohet me shembuj mënyra e ndërtimit të neuronit dhe udhëtimi i informacionit nga një neuron në tjetrin.  **Neurotransmetuesit dhe roli i tyre**  Mendohet se neurotransmetuesit realizojnë dy efekte, efektin eksitues dhe efektin frenues.  Efekti *eksitues*: nëse neurotransmetuesi është i tillë, ai ka fuqi depolarizuese, pra ul ngarkeseën elektrike të membranës së neuronit të dytë dhe kështu e elektrizon atë. Pasoja e kësaj është mundësia që informacioni të shkojë më tej.  Efekti *frenues*: në këtë rast neurotransmetuesi shton ngarkesën negative të membranës qelizore të neuronit të dytë, duke e bërë më të vogël mundësinë që ai të elektrizohet. Në rastin e dytë informacioni ndalohet të shkojë më tej.  *Dopamina.* Në një rajon të trurit që merret me lëvizjet trupore që ne kryejmë ndodhet një zonë ku prodhohet neurotransmetuesi me emrin dopaminë. Nëse kjo zonë dëmtohet, atëherë ndodh që të shfaqet një sëmundje që quhet Sëmundja Parkinson.  Konkretizohet me shembuj roli i dopaminës dhe sëmundjet që shkaktohen nga dëmtimi i kësaj zone të trurit.  Analizohet roli që luajnë shkencëtarët në studimin e trurit dhe rreziqet që na vijnë nga dëmtimi i tij.   1. **Reflektim (Punë individuale)**   Nxirrni nga teksti të gjitha konceptet kryesore. Cila është risia me të cilën trajtohen këto koncepte në këtë tekst, ndryshe nga lëndë të tjera si p.sh. biologjia? | | | | | |
| **Vlerësimi**:  Vlerësohet aftësia e nxënësit për të lidhur informacionin e ri me njohuritë e mëparshme.  Vlerësohet aftësia për të prezantuar mendimin e tij të saktë. | | | | | |
| **Detyrë dhe punë e pavarur:**  Përpiquni të vizatoni procesin elektrik në qelizën nervore. Diskutojeni atë me mësuesin e fizikës. | | | | | |

**Planifikimi i orës mësimore – 2**

|  |  |  |  |  |  |
| --- | --- | --- | --- | --- | --- |
| **Fusha: Shoqëria dhe mjedisi** | **Lënda: Psikologji** | | **Shkalla VI** | | **Klasa XII** |
| **Tema mësimore**: 2.2 Funksionimi i sistemit nervor qendror dhe periferik | | | | | |
| **Situata e të nxënit**  Ju po vizitoni një mikun tuaj në një spital psikiatrik ku ai po kurohet për një dëmtim në tru. Ai është përgatitur për takimin me ju: ka bërë dush, është rruar dhe tani vjen me gëzim t’ju takojë në sallën e pritjes. Ju vini re se ai ka rruar vetëm faqen e djathtë. Ta ketë bërë nga pakujdesia apo mban vetëm gjysmë mjekre? Për një çast mendoni se është bërë psikopat. Ju, i habitur, shkoni drejt bufesë dhe porositni për të dy nga një lëng frutash. Ai vështron gotën tuaj dhe duket i irrituar që nuk e ka një të tillë. Ju e vini re dhe ia vini në të djathtë gotën që ai e ka në të majtë. Ai e merr atë dhe fillon ta pije. Ju merrni edhe nga një pjatë për të ngrënë. Ai ha vetëm ushqimin e gjysmës së djathtë të pjatës dhe ndalon. Thotë se është i uritur dhe se do më. Ju i thoni që ai ka ushqim në pjatë. Ai e rrotullon pjatën dhe vazhdon të hajë. Ju kuptoni se ai nuk është një psikopat. Shpjegoni se çfarë ka ndodhur me të. | | | | | |
| **Rezultatet e të nxënit të kompetencave të fushës sipas temës mësimore**  Nxënësi:   * Flet për mënyrën e funksionimit të pjesëve përbërëse të sistemit nervor. * Shpjegon specializimin e pjesëve të trurit. * Tregon se ç’është zoonimi i kores së trurit. * Ilustron me shembuj funksionin e sistemit nervor qendror dhe periferik. | | | | | |
| **Fjalë kyçe:**  tru, palcë e kurrizit, hipotalamus, formacion retikular, lob, hemisferë | | **Burimet:**  Teksti mësimor | | **Lidhja me lëndët e tjera:**  Biologji | |
| **Metodologjia dhe veprimtaritë e nxënësve**  **ERR (Evokim – Realizimi i kuptimit – Reflektim)** | | | | | |
| Organizim i orës së mësimit.   1. **Evokim (Përvijim i të menduarit)**   Në fillim të orës bëhet ripërsëritje e koncepteve kryesore të temës së kaluar.   * *Çfarë rëndësie ka forma e molekulës së një neurotransmetuesi për zonën marrëse të një dendriti?* * *Merrni një libër biologjie dhe, duke u mbështetur në informacionin e tij, vizatoni një neuron.* * *Përpiquni të vizatoni procesin elektrik në qelizën nervore. Diskutojeni atë me mësuesin e fizikës.*  1. **Realizimi i kuptimit (Mbajtja e strukturuar e shënimeve)**   Funksioni i sistemit qendror dhe periferik ka një numër të madh konceptesh të cilat duhet të mbahen shënim nga nxënësit.  Vizatohet skema e sistemit nervor në tabelë.  Sistemi nervor përben sistemin më të ndërlikuar të trupit tonë me anën e të cilit rregullohen funksionet trupore dhe marrëdhëniet e organizmit me mjedisin e jashtëm.  **1. Sistemi nervor qendror.** Sistemi nervor qendror përbëhet nga palca e kurrizit dhe truri. Në të ndodhen 90% e neuroneve që ka njeriu, gjithsej 100 milion të tilla. *Palca e kurrizit*: formon rrugëkalimin e informacionit shqisor që shkon në tru përmes nervave aferente dhe të informacionit që dërgohet nga truri në muskujt e në gjëndrat përmes nervave eferente.  **Funksionet e specializuara të pjesëve të trurit.** Pjesë të caktuara përbërëse të trurit merren me funksione të caktuara.  *Hipotalamusi* rregullon funksionet autonome si djersitjen, presionin e gjakut, lotimin, të ngrënit e të pirit, zemërimin, etj.  *Truri i vogël* merret me koordinimin e lëvizjeve, të mbajtjes së ekuilibrit dhe lëvizjet fine, tonalitetin muskulor e pozicionet e trupit tonë.  *Hipokampusi* luan një rol shumë të madh në kujtesën tonë.  *Formacioni retikular* merret me gjumin dhe vigjilencën.  **Funksionet e specializuara të hemisferave dhe të lobeve të trurit.** Hemisferat e trurit kryejnë funksione që lidhen me krahun e kundërt të tyre: hemisfera e majtë merret me kontrollin e lëvizjeve dhe të ndijimeve të pjesës së djathtë të trupit, ndërsa hemisfera e djathtë me ato të pjesës së majtë. Hemisferat e trurit janë edhe ato të specializuara: hemisfera e majtë merret me gjuhën dhe matematikën. Hemisfera e djathtë merret me marrëdhëniet vizive-hapësinore, me një fjalë, me aspekte artistike, krijuese.  Truri ka hemisferën  e majtë (gjuhën, matematikën)  e djathtë (vizive-hapësinore,  artistike, krijuese)  Konkretizoni me shembuj.  **Sistemi nervor periferik.** Sistemi nervor periferik përbëhet prej një rrjeti shumë të fuqishëm nervash që lidhin sistemin nervor qendror me gjithë trupin tonë. Sistemi nervor somatik përbëhet nga nervat që shtrihen që nga receptorët e muskujve e shqisave e deri në tru. Këto mundësojnë njohjen dhe orientimin tonë në mjedis. Ky sistem është nën kontrollin tonë të plotë. Ky sistem kryen dy funksione, njërin nëpërmjet sistemit nervor simpatik dhe tjetrin nëpërmjet sistemit nervor parasimpatik.   1. **Reflektim (Ditarët e të nxënit)**   Pse ndodh që kur jemi duke shëtitur dhe biseduar njëherësh me dikë, këmbët tona nuk ngatërrohen me njëra-tjetrën megjithëse ne nuk e kemi fare mendjen se si koordinohen ato? Diskutoni mendimet tuaja në klasë. | | | | | |
| **Vlerësimi**:  Vlerësohet aftësia për të analizuar dhe shpjeguar mënyrën e ndërtimit të sistemit nervor.  Vlerësohet aftësia për të diskutuar dhe për të pranuar idetë e kundërta. | | | | | |
| **Detyrë dhe punë e pavarur:**  Si është e mundur që njeriu të kryejë në të njëjtën kohë dy aktivitete, p.sh. edhe të ngasë makinën, edhe të marrë pjesë në bisedë me bashkudhëtarët? Për t’iu përgjigjur pyetjes mos harroni të përdorni faktin e punës së specializuar të hemisferave. | | | | | |

**Planifikimi i orës mësimore – 3**

|  |  |  |  |  |  |
| --- | --- | --- | --- | --- | --- |
| **Fusha: Shoqëria dhe mjedisi** | **Lënda: Psikologji** | | **Shkalla VI** | | **Klasa XII** |
| **Tema mësimore**: 2.3 Funksioni i sistemit hormonal | | | | | |
| **Situata e të nxënit**  Supozoni se jeni stresuar prej marrëdhënies me njërin prej prindërve tuaj. Shpjegoni se cila gjëndër e brendshme është e aktivizuar dhe cilat janë sjelljet që shpjegohen me aktivitetin e saj. | | | | | |
| **Rezultatet e të nxënit të kompetencave të fushës sipas temës mësimore**  Nxënësi:   * Përshkruan aktivitetin e pankreasit dhe të teroides. * Përcakton rolin kryesor të secilit prej tyre në organizmin tonë. * Tregon se si ndikon sistemi endokrin mbi sjelljen e njeriut. * Argumenton nëpërmjet shembujve për bashkëveprimin ose mosbashkëveprimin e lëndës me shpirtin. | | | | | |
| **Fjalë kyçe:**  hormon, gjëndra e hipofizës, gjëndra adrenale, gjëndra tiroide, gjëndra pankreale | | **Burimet:**  Teksti mësimor | | **Lidhja me lëndët e tjera:**  Biologji | |
| **Metodologjia dhe veprimtaritë e nxënësve**  **ERR (Evokim – Realizimi i kuptimit – Reflektim)** | | | | | |
| Organizim i orës së mësimit.   1. **Evokim (Diskutim i njohurive paraprake)**   Nxënësve u drejtohen pyetje për të përforcuar njohuritë e marra në mësimet e kaluara dhe asimilimin e tyre në mënyrë korrekte.   * *Ç’është specializimi i pjesëve të trurit?* * *Ç’është zonimi i kores së trurit?* * *Si është e mundur që njeriu të kryejë në të njëjtën kohë dy aktivitete, p.sh., edhe të ngasë makinën, edhe të marrë pjesë në bisedë me bashkudhëtarët?*   Përgjigjet e nxënësve në lidhje me sistemin nervor qendror dhe periferik, shërbejnë për të krijuar një pikëlidhje me temën e re, mbi sistemin hormonal.   1. **Realizimi i kuptimit (Shpjegim i përparuar)**   **Kontrolli i hipofizës mbi gjëndrat me sekrecion të brendshëm.** Dihet nga biologjia se organizmi njerëzor ka disa gjëndra me sekrecion të brendshëm që prodhojnë disa substanca kimike që quhen hormone e të cilat derdhen drejtpërdrejt në gjak. Hormonet ndihmojnë që në organizmin tonë të kryhen shumë funksione.  Hipotalamusi është pjesa e sistemit nervor që merret me veprimtarinë e gjëndrave. Ai e komandon këtë veprimtari përmes gjëndrës së *hipofizës*, një gjëndër e vogël sa një kokërr thjerrëze.  Ilustrohet me shembuj për mënyrën e funksionit të këtyre gjëndrave në organizmin tonë.  *Gjëndra tiroide*. Kjo gjëndër prodhon një hormon që quhet tiroksinë dhe që kontrollon proceset metabolike.  *Gjëndra adrenale*. Kjo është gjëndra që na përgatit për sulm ose tërheqje.  *Gjëndra e pankreasit.* Quhet ndryshe edhe fabrika që prodhon insulinë.  Jepni shembuj për secilën nga gjëndrat.  Reaksioni prodhon dy hormone  insulinën  glikogjen  *Gjëndrat e seksit*. Gonadat, ose vezoret dhe testet janë gjëndrat e seksit.  Në bashkëpunim me nxënësit tregohet mënyra e bashkëveprimit të trurit dhe mendjes.  **Bashkëveprimi i trurit dhe mendjes.** Rolin shumë të madh të këtyre proceseve, kuptimi mbi njeriun është i paplote nëse nuk shihet më tej, te pjesa jobiologjike. Mund të thuhet se puna e mendjes sonë është e lidhur me atë që ndodh në trurin e në fizikun tonë. Mirëpo kjo ngre çështjen e madhe të marrëdhënies së biologjisë njerëzore me psikologjinë e tij. Me të vërtetë: truri dhe fiziku ynë si dhe shumë pjesë përbërëse të organizmit tonë lindën, ne lindim bashkë me to.  *Pyetje: A do të thotë kjo se ne e trashëgojmë një biologji të caktuar, e cila duket se ndikon në mënyrën si sillemi ne? A do të thotë kjo se fëmija i lindur nga prindër lehtësisht të stresueshëm do të stresohet po aq lehtësisht sa ata?*  Psikologjia duket së është në kërkim të këtyre përgjigjeve shumë të vështira.  Biopsikologjia ka ofruar vetëm disa përgjigje të thjeshta, por të rëndësishme deri tani. | | | | | |
| **Vlerësimi**:  Vlerësohet aftësia për të lidhur informacionin e kaluar me informacionin e ri.  Vlerësohet aftësia për të punuar në mënyrë të pavarur. | | | | | |
| **Detyrë dhe punë e pavarur:**  Hartoni një ese për bashkëveprimin ose mosbashkëveprimin e lëndës me shpirtin, të mendjes me trurin, të biologjisë me psikologjinë. Diskutojeni atë me shokët tuaj. | | | | | |

**Planifikimi i orës mësimore – 4**

|  |  |  |  |  |  |
| --- | --- | --- | --- | --- | --- |
| **Fusha: Shoqëria dhe mjedisi** | **Lënda: Psikologji** | | **Shkalla VI** | | **Klasa XII** |
| **Tema mësimore**: 2.4 Eksperiencat shqisore dhe formimi i kuptimit mbi botën | | | | | |
| **Situata e të nxënit**  A ka, sipas jush, ndonjë ndryshim midis funksionimit të njerëzve me dëmtime të lindura të të parit dhe atyre që e kanë dëmtuar këtë shqisë më vonë në jetën e tyre? | | | | | |
| **Rezultatet e të nxënit të kompetencave të fushës sipas temës mësimore**  Nxënësi:   * Përshkruan dhe flet për shqisat kryesore të njeriut. * Liston teoritë e ndryshme që shpjegojnë funksionimin e secilës prej shqisave tona. * Ilustron me shembuj raste të dëmtimeve të një shqise dhe ndikimin tek të tjerat. | | | | | |
| **Fjalë kyçe:**  dritë, nxehtësi, tingull, aromë | | **Burimet:**  Teksti mësimor | | **Lidhja me lëndët e tjera:**  Biologji, TIK | |
| **Metodologjia dhe veprimtaritë e nxënësve**  **ERR (Evokim – Realizimi i kuptimit – Reflektim)** | | | | | |
| Organizim i orës së mësimit.   1. **Evokim (Imagjinatë e drejtuar)**   Nxënësit ndërtojnë njohuritë, konceptet mbi bazën e njohurive të mëparshme, mbi funksionin e sistemit nervor. Ata vihen përpara situatave të ndryshme për të kuptuar rolin që kanë shqisat e njeriut për të dëgjuar, parë, ndijuar, etj.  *Pyetje: Jepni një shembull nga jeta juaj kur ju ka ndodhur që një nga këto katër shqisa ju është dëmtuar përkohësisht. Ndani me shokët dhe shoqet e klasës përvojën tuaj fizike dhe emocionale lidhur me këtë dëmtim të përkohshëm.*  *Në ditët e sotme, ndotja akustike është kthyer në një çështje të rëndësisë të veçantë. Në ç’mënyrë ndotja akustike e dëmton dëgjimin tonë?*   1. **Realizimi i kuptimit (Të nxënit me këmbime)**   Nxënësit njihen me informacionin paraprak të temës së re.  Organizmi njerëzor është i ndërtuar në mënyrë të tillë që të marrë informacion nga bota e jashtme dhe arrin të kuptojë atë që ndodh.  Megjithëse ne bombardohemi nga forma të ndryshme të energjisë fizike si drita, nxehtësia, tingulli, aromat, etj., truri ynë nuk mundet ta zbulojë drejtpërdrejt prezencën e këtyre forcave. Për secilën nga ndjesitë tona organizmi ka organin përkatës të shqisës i cili ka për detyrë të kapë, transmetojë dhe procesojë informacionin. Në këtë mënyrë ngacmuesit ndijorë transformohen në impulse nervore për t’u dërguar për interpretim në vendin përkatës në tru.  Nxënësit ndahen në katër grupe (duke u bazuar në sasinë e informacionit që duhet të trajtojnë)  Grupi i parë: Sa duhet ta ngremë zërin që ai tjetri të na dëgjojë? Pse receptorët tanë nuk i regjistrojnë të gjitha sinjalet që qarkullojnë në mjedisin ku ne jemi? Pse kur po bisedojmë me dikë nuk vëmë re se çfarë ndodh përreth?  Grupi i dytë: Si e kthen syri dhe truri dritën e ekranit televiziv në figurë?  Grupi i tretë: Çfarë tingulli do të shkaktojë përplasja e një shkëmbi në Hënë? Ekziston një vend në botë ku mund t’i shash që të gjithë me zë të lartë dhe me të gjitha sharjet e kësaj bote dhe përsëri të mos të të dëgjojë njeri. Kjo është e vërtetë: në kozmos askush nuk mund t’i dëgjojë sharjet tuaja! Tingujt nuk qarkullojnë dot në boshllëk.  Grupi i katërt: Pse kur jemi ftohur ushqimi na duket pa shije? Keni vënë re ç’ndodh me nuhatjen tuaj kur jeni me rrufë dhe për këtë shkak i keni hundët të zëna? Ju nuk do të merrni dot vesh me anë të nuhatjes çfarë është gatuar. Do të vini re gjithashtu se kur i keni hundët të zëna nuk do t’ju shijojë as ushqimi juaj i preferuar. Nuhatja dhe të shijuarit janë të lidhura mes tyre.  Në fund pasi grupet japin përgjigjet e tyre, këto veprime mund të kthehen edhe të realizuara konkretisht në klasë, p.sh. duke mbyllur veshët, duke mbuluar sytë, duke përdorur ushqime me shije të përziera me njëra-tjetrën etj. Kjo mund të realizohet edhe në orën pasardhëse për të siguruar mjetet e nevojshme.  Në bashkëveprim me nxënësit analizohen edhe teoritë psikologjike që kanë trajtuar dhe studiuar shqisat e njeriut dhe pasojat që vijnë nga dëmtimi i tyre.   1. **Reflektim (Ditarët e të nxënit)**   A ka, sipas jush, ndonjë ndryshim midis funksionimit të njerëzve me dëmtime të lindura të të parit dhe atyre që e kanë dëmtuar këtë shqisë më vonë në jetën e tyre? Bëni një kërkim dhe ndani përfundimet e kërkimit tuaj me të tjerët. Diskutoni përfundimet e detyrës në klasë. | | | | | |
| **Vlerësimi**:  Vlerësohet aftësia për të prezantuar mendimin qartë dhe saktë.  Vlerësohet aftësia për të punuar në grup dhe për të shprehur mendimin e tij. | | | | | |
| **Detyrë dhe punë e pavarur:**  Beni një kërkim dhe sillni në klasë raste të njerëzve që kanë pasur dëmtime të pakthyeshme të njërës prej shqisave. Çfarë kanë bërë ata për të zëvendësuar rolin e kësaj shqise të dëmtuar? | | | | | |

**Planifikimi i orës mësimore – 5**

|  |  |  |  |  |  |
| --- | --- | --- | --- | --- | --- |
| **Fusha: Shoqëria dhe mjedisi** | **Lënda: Psikologji** | | **Shkalla VI** | | **Klasa XII** |
| **Tema mësimore**: 2.5 Perceptimi i temperaturës, dhimbjes dhe ekuilibrit | | | | | |
| **Situata e të nxënit**  Pirsing është një tendencë që iu pëlqen të rinjve. Pasi e shpojnë trupin në vende nga më delikatet, shumë nga ata pyetjes shoqëruese “A të dhëmbi?”, i përgjigjen “As që e ndjeva fare!” Si e gjykoni këtë deklaratë? | | | | | |
| **Rezultatet e të nxënit të kompetencave të fushës sipas temës mësimore**  Nxënësi:   * Përshkruan forma të perceptimit të dhimbjes të përjetuara ose të lexuara për kultura të ndryshme. * Tregon se si ndijohet dhe perceptohet temperatura. * Ilustron me shembuj mënyrën se si ndijohet ekuilibri dhe si rivendoset ai. | | | | | |
| **Fjalë kyçe:**  ndijim i prekjes, ndijim i dhimbjes, ndijim i ekuilibrit. | | **Burimet:**  Teksti mësimor | | **Lidhja me lëndët e tjera:**  Biologji, TIK | |
| **Metodologjia dhe veprimtaritë e nxënësve**  **ERR (Evokim – Realizimi i kuptimit – Reflektim)** | | | | | |
| Organizim i orës së mësimit.   1. **Evokim (Përvijimi i të menduarit)**   Bëhet një ripërsëritje e koncepteve të temës së kaluar, duke i ilustruar dhe me veprime konkrete.  Mund të paraqiten edhe “eksperimentet” e bëra nga nxënësit për mënyrën si funksionojnë shqisat kur mund të dëmtohet ndonjëra prej tyre.  *Pyetje: Si e perceptoni temperaturën, po dhimbjen?*  Përgjigjet e nxënësve shërbejnë për të dhënë informacionin e ri.   1. **Realizimi i kuptimit (Të nxënit me këmbime)**   Pse disa vishen më hollë dhe disa më trashë? Pse disa i duan shtëpitë më të ngrohta dhe disa më të freskëta? Pse disa i kanë këmbët dhe duart vazhdimisht të ftohta? Pse disa kanë më shumë ftohtë dhe disa më pak? Pse disa lebetiten me të gërvishtur pak gjurin? Kaq shumë dhemb kjo gjë? Pse disa të tjerë nuk nxjerrin as një pikë loti megjithëse mund të marrin plagë të mëdha e të thella? Nuk iu dhemb këtyre?  Pasi u paraqiten nxënësve situata të tilla tregohet se këto janë veprime të vështira që ne i marrim me vullnetin tonë. Për të shkëmbyer përvojat me njëri-tjetrin klasa ndahet në grupe dhe ju caktohet nga një detyrë për të referuar.  Grupi i parë: Si ndijohet dhe si perceptohet temperatura? Jepni shembuj.  Grupi i dytë: Prekjet dhe perceptimi i tyre. Lëkura e trupit njerëzor është e ndërtuar në mënyrë të tillë që mundëson të ndjejmë nëse na përkëdhel njeri, nëse na shtrëngon, nëse na fërkon, nëse na kruan. Ajo është e aftë gjithashtu të ndjejë edhe materialin e rrobave me të cilat ne jemi veshur. Jepni shembuj.  Grupi i tretë: Si ndijohet dhe perceptohet dhimbja? Përfytyroni për një çast sikur ne nuk do të ishim të aftë të ndjenim dhimbje të caktuara: ne do të jetonim në atë rast në një botë ku rreziqet do të ishin më të mëdha. Jepni shembuj.  Grupi i katërt: Si ndijohet ekuilibri dhe si rivendoset ai? Patjetër që keni parë fëmijë të rrotullohen me shpejtësi disa here rreth vetes dhe, ndoshta edhe vete ju e keni provuar një veprim të tillë kur keni qenë të vegjël. Jepni shembuj.  Pas paraqitjes së punës në grupe çdo shembull mund të konkretizohet në klasë (si në temën e kaluar).  Duke vepruar kuptohen më mirë ndijimi dhe perceptimi i dhimbjes.   1. **Reflektim (Punë individuale)**   A mund të tregoni për raste të perceptimit të dhimbjes që varen nga kultura jone? Po raste të perceptimit të ndryshëm të dhembjes që varen nga fakti i të qenit fëmijë apo i rritur, femër apo mashkull?  Diskutoni me njëri-tjetrin mendimet tuaja, duke shërbyer si shkëmbim eksperiencash dhe informacionesh. | | | | | |
| **Vlerësimi**:  Vlerësohet aftësia për të punuar në grup.  Vlerësohet aftësia për të konkretizuar me shembuj informacionin e ri.  Vlerësohet aftësia për të lidhur informacionet me njëri-tjetrin. | | | | | |
| **Detyrë dhe punë e pavarur:**  A mund të tregoni për raste të perceptimit të dhimbjes që varen nga kultura jonë? Po raste të perceptimit të ndryshëm të dhembjes që varen nga fakti i të qenit fëmijë apo i rritur, femër apo mashkull? | | | | | |

**Planifikimi i orës mësimore – 6**

|  |  |  |  |  |  |
| --- | --- | --- | --- | --- | --- |
| **Fusha: Shoqëria dhe mjedisi** | **Lënda: Psikologji** | | **Shkalla VI** | | **Klasa XII** |
| **Tema mësimore**: 2.6 Organizimi i botës perceptive | | | | | |
| **Situata e të nxënit**  Një person me moshë 52 vjeçare lindi i verbër dhe nuk e kishte parë kurrë “dritën e diellit”. Ai nuk kishte asnjë perceptim (kuptim) për ato që ne shohim e kuptojmë për to. Pas një operacioni fatlum atij i erdhi shikimi. Pas kësaj ai filloi një proces të vështirë të përdorimit të shqisës së munguar. Një ditë kur po ndodhej në dhomën e vet në katin e katërt të spitalit ku kurohej, mjekët vunë re se ai donte të kapërcente nga dritarja për t’iu afruar më shumë makinave që qarkullonin në rrugë. | | | | | |
| **Rezultatet e të nxënit të kompetencave të fushës sipas temës mësimore**  Nxënësi:   * Përshkruan mënyrën e organizimit të stimujve. * Shpjegon rregullat e organizimit të botës perceptive. * Ilustron me shembuj ndijimin e një bote të ndryshueshme dhe perceptimin e një bote konstante. * Shpjegon si formohen iluzionet dhe si keqperceptohen ato. | | | | | |
| **Fjalë kyçe:**  rregulli figurë-sfond, rregulli i afërsisë, rregulli i ngjashmërisë, rregulli i vazhdimësisë, rregulli i mbylljes, iluzion. | | **Burimet:**  Teksti mësimor | | **Lidhja me lëndët e tjera:**  Biologji | |
| **Metodologjia dhe veprimtaritë e nxënësve**  **ERR (Evokim – Realizimi i kuptimit – Reflektim)** | | | | | |
| Organizim i orës së mësimit.   1. **Evokim (Përvijim i të menduarit)**   Bëhet një përmbledhje e koncepteve kryesore të temës së kaluar.  Lexohet detyra e dhënë.  Idetë dhe mendimet e dhëna nga nxënësit shfrytëzohen për organizimin e informacionit të ri.   1. **Realizimi i kuptimit (Marrëdhëniet pyetje – përgjigje)**   Lexojmë situatën e të nxënit dhe në përmbajtjen e saj del në pah se mënyra e perceptimit është e gabuar tek personat e verbër pasi atyre u rikthehet shikimi.  *Pyetje: Cilat janë rregullat e organizimit të stimujve?*  Psikologët kanë arritur të zbulojnë disa nga rregullat që ne përdorim kur organizojmë ngacmimet që marrim nga bota.  *Rregulli figurë-sfond*: ne kemi prirjen që ngacmuesit t’i ndajmë në dy grupe, njëri prej të cilëve përbën figurën dhe tjetri sfondin. Kjo ndihmon që në morinë e ngacmuesve ne të dallojmë figurën-ngacmuesin kryesor dhe ta dallojmë atë prej sfondit. Ky rregull shoqërohet në tabelë me vizatimin e figurave të ndryshme.  Ndijimi i një bote të ndryshueshme dhe perceptimi i një bote konstante. Jepni shembuj të ndryshëm për të treguar ndijimin e një bote të ndryshueshme dhe perceptimi i një bote konstante.  Organizmi njerëzor i ndijon si jokonstante të njëjtat objekte në vartësi të dritës që bie mbi to, të këndit të shikimit e të shumë faktorëve të tjerë. Pra ne ndijojmë objekte jokonstante, por perceptojmë objekte konstante. Në këtë mënyrë ne kemi mundësinë të mos ngatërrohemi me formën, madhësinë dhe ndriçimin që marrin e shfaqin objektet në kushte të ndryshme të kontaktimit tonë me ta.  Në bashkëpunim me nxënësit jepen shembuj të ndryshëm për të shpjeguar iluzionet dhe mënyrën e formimit të tyre.   1. **Reflektim (Imagjinatë e drejtuar)**   Jepni nga një shembull nga jeta juaj e përditshme, kur perceptimet tuaja mbështeten në secilën nga katër rregullat sipas të cilave ne organizojmë botën tonë perceptive.  Diskutoni shembujt tuaj me njëri-tjetrin në klasë. | | | | | |
| **Vlerësimi**:  Vlerësohet aftësia për të prezantuar mendimin qartë dhe saktë.  Vlerësohet aftësia për të punuar në mënyrë të pavarur. | | | | | |
| **Detyrë dhe punë e pavarur:**  Si e shpjegoni thënien që përdorin shpesh të dashuruarit për të përshkruar të dashurin/të dashurën e tyre “Merr sytë e mi dhe shikoje!” | | | | | |

**Planifikimi i orës mësimore – 7**

|  |  |  |  |  |  |
| --- | --- | --- | --- | --- | --- |
| **Fusha: Shoqëria dhe mjedisi** | **Lënda: Psikologji** | | **Shkalla VI** | | **Klasa XII** |
| **Tema mësimore**: 2.7 Përbërësit e motivacionit dhe teoritë për të | | | | | |
| **Situata e të nxënit**  Juve ju ftojnë për drekë miqtë dhe për darkë të afërmit. Ajo që pritet, është një e ngrënë e mirë. Supozoni se miqtë kanë përgatitur një tryezë të pasur me gjellë që ju i pëlqeni shumë, dhe ju ngopeni shumë. Pas disa orësh duhet të jeni përsëri në një darkë të bollshme. Përsëri ju pret një tryezë e pasur, por ju jeni i ngopur. Të afërmit ju shtyjnë të hani. Çfarë do të bëni? Do t’u thoni se keni ngrenë? | | | | | |
| **Rezultatet e të nxënit të kompetencave të fushës sipas temës mësimore**  Nxënësi:   * Flet për motivacionin dhe përbërësit e tij. * Liston teoritë kryesore mbi motivacionin. * Ilustron me shembuj secilën teori të motivacionit. | | | | | |
| **Fjalë kyçe:**  motivacion, nevojë, vetaktualizim. | | **Burimet:**  Teksti mësimor | | **Lidhja me lëndët e tjera:**  Biologji, Sociologji | |
| **Metodologjia dhe veprimtaritë e nxënësve**  **ERR (Evokim – Realizimi i kuptimit – Reflektim)** | | | | | |
| Organizim i orës së mësimit.   1. **Evokim (Përvijim i të menduarit)**   Në fazën e parë ripërsëritet informacioni i temës së kaluar.  Lexohet detyra e shtëpisë.   1. **Realizimi i kuptimit (Marrëdhëniet pyetje – përgjigje)**   Jepen disa situata për të konkretizuar dhe për të kuptuar më mirë motivacionin, përcaktimet që kanë dhënë psikologët për të.  Dëgjojmë që një politikan me emër të ketë marrë ryshfet, një aktor i shquar të vrasë veten, një student i shkëlqyer të lërë studimet. Dhe në këto raste ne pyesim veten: Pse ndodh kështu? Pse politikani me emër ta dëmtojë karrierën e vet në mënyrë kaq banale? Pra vihemi në kërkim të motivit të sjelljes.  Psikologët kanë rënë dakord që motivacioni është një gjendje e brendshme që nuk duket, por merret me mend e që fillon, aktivizon e mban të qëndrueshme një sjellje të caktuar, deri në arritjen e qëllimit.  **Teoritë për motivacionin ose si i shpjegojmë ne “pse-të” e sjelljeve tona**  Zbulimi i motiveve të sjelljeve tona u ka interesuar gjithmonë psikologëve.  Teoritë për motivacionin klasifikohen në pesë grupe:  Motivacioni si  reagim ndaj nevojës  reagim ndaj eksitimit të brendshëm  përpjekje drejt vetaktualizimit  reagim ndaj pritshmërisë që ka për veten  përpjekje për të realizuar qëllimet  Në bashkëpunim me nxënësit analizohen duke u konkretizuar me shembuj.   1. **Reflektim (Punë individuale)**   A keni menduar për fushën e studimeve tuaja universitare? Me cilën nga teoritë e motivacionit do të mund ta shpjegonit zgjedhjen tuaj të deritanishme? A mund ta shpjegoni këtë zgjedhje me më shumë se një teori? A është e mundur që zgjedhja juaj të mos shpjegohet me asnjërën prej teorive të prezantuar në këtë mësim? | | | | | |
| **Vlerësimi**:  Vlerësohet niveli i përvetësimit të koncepteve bazë.  Vlerësohet aftësia për të bërë analizë dhe sintezë.  Vlerësohet aftësia për të konkretizuar me shembuj. | | | | | |
| **Detyrë dhe punë e pavarur:**   * Pyetni shokët për të ditur se cilët prej tyre kanë ngrënë, megjithëse nuk kanë qenë të uritur, dhe cilët nuk kanë ngrënë, megjithëse kanë qenë të uritur. Diskutoni kushtet e secilës prej këtyre dy situatave, që tregojnë se uria njerëzore është dukuri komplekse. * Sipas vëzhgimeve klinike, dozat e para të heroinës shkaktojnë një kënaqësi të fortë të shoqëruar nga një ndjenjë e dobët euforie. Fill pas kësaj, euforia ia lë vendin një emocioni të kundërt: një mungesë komforti që e shtyn personin drejt kërkesës për të marrë drogë përsëri. Diskutoni rreth kësaj dukurie dhe përpiquni të formuloni teorinë përkatëse. | | | | | |

**Planifikimi i orës mësimore – 8**

|  |  |  |  |  |  |
| --- | --- | --- | --- | --- | --- |
| **Fusha: Shoqëria dhe mjedisi** | **Lënda: Psikologji** | | **Shkalla VI** | | **Klasa XII** |
| **Tema mësimore**: 2.8 Motivet biologjike sociale | | | | | |
| **Situata e të nxënit**  Pse luani i ngopur është mospërfillës ndaj një gazele që i kalon aty pranë? Ç’përfundim nxirrni prej kësaj?  Përshkruani çfarë ndodh në organizëm, kur ne ndiejmë etje dhe uri.  Pse disa njerëz besojnë se nuk mund të arrijnë sukses? | | | | | |
| **Rezultatet e të nxënit të kompetencave të fushës sipas temës mësimore**  Nxënësi:   * Përshkruan nëpërmjet shembujve motivet për marrjen e lëngjeve dhe të ushqimit. * Tregon disa motive sociale të motivuara shoqërisht. * Liston faktorët që ndikojnë te motivacioni për sukses. * Ilustron me shembuj individë që kanë arritur sukses ose kanë dështuar. | | | | | |
| **Fjalë kyçe:**  motivi për sukses, motiv social, motiv biologjik | | **Burimet:**  Teksti mësimor | | **Lidhja me lëndët e tjera:**  Biologji, Sociologji | |
| **Metodologjia dhe veprimtaritë e nxënësve**  **ERR (Evokim – Realizimi i kuptimit – Reflektim)** | | | | | |
| Organizim i orës së mësimit.   1. **Evokim (Imagjinatë e drejtuar)**   Në këtë fazë ripërsëriten njohuritë për temën e kaluar dhe për të shpjeguar ndonjë paqartësi te nxënësit.   * *Ç’është motivacioni dhe përbërësit e tij?* * *Cilat janë teoritë për motivacionin?* * *Si i shpjegojmë ne “pse-të” e sjelljeve tona?*  1. **Realizimi i kuptimit (Përvijim i të menduarit)**   Përgjigjet e nxënësve për pyetjet shërbejnë për të vazhduar logjikën e informacionit për motivet biologjike e sociale.  Motivet biologjike kanë të bëjnë me nevojat tona biologjike dhe me reagimin ndaj eksitimit të brendshëm. Këtu hyjnë nevoja për ujë e ushqim, për frymëmarrje e defekim, për temperatura të caktuara, etj.  Kur kemi etje, na thahet goja dhe fyti dhe kemi një impuls të fortë për të pirë. Etja është patjetër më komplekse se kaq.  Kemi dy lloje etjesh  jashtëqelizore (dehidratimi jashtë qelizës)  brendaqelizore (humbja e lëngjeve në qelizë)  Sjellja jone ngrënëse motivohet gjithashtu edhe nga plotësia e stomakut: kur ne e ndiejmë se stomakun e kemi bosh, ose kur ndiejmë gërryerje, kemi marrë kështu sinjalin e nevojës për të ngrënë.  Në bashkëpunim me nxënësit liston edhe faktorë të tjerë që ndikojnë në aktivizimin e sinjaleve për të ngrënë.  *Pyetje: Si ndikon tek njeriu mjedisi ku jeton për ta modeluar të ndërmarrë veprime të motivuara.*  Në bashkëpunim me nxënësit i jepet përgjigje pyetjes duke e ilustruar me shembuj.  Motivacioni për sukses varet nga tre faktorë:  1. forca e nevojës për sukses ose sa fort e dëshiron njeriu atë sukses; 2. pritshmëria që njeriu ka për suksesin që synon; 3. forca shpërblyese e suksesit ose e dështimit të mundshëm.  Ilustrohen me shembuj faktorët që ndikojnë në motivacionin për sukses.   1. **Reflektim (Rishikim në dyshe)**   Diskutoni në çifte motivin personal për sukses.  Pse disa njerëz mendojnë se nuk mund të arrijnë sukses.  Argumentoni përgjigjet duke u bazuar në informacionin e dhënë. | | | | | |
| **Vlerësimi**:  Vlerësohet aftësia për të argumentuar saktë informacionin.  Vlerësohet aftësia për të punuar individualisht dhe në çift. | | | | | |
| **Detyrë dhe punë e pavarur:**  Gjeni mundësinë që të bini dakord me një lypës për ta intervistuar. Formuloni pyetje që synojnë të marrin përgjigje lidhur me besimin e tij për të dalë nga gjendja e pashpresë, pra nga mosbesimi i tij në forcat e veta. Zgjidhni një vend të qetë dhe pyeteni qetësisht. | | | | | |

**Planifikimi i orës mësimore – 9**

|  |  |  |  |  |  |
| --- | --- | --- | --- | --- | --- |
| **Fusha: Shoqëria dhe mjedisi** | **Lënda: Psikologji** | | **Shkalla VI** | | **Klasa XII** |
| **Tema mësimore**: 2.9 Natyra e emocioneve njerëzore | | | | | |
| **Situata e të nxënit**  Pse disa njerëz i kontrollojnë emocionet e tyre e disa jo?  A ka dobi/dëm lejimi i shfaqjes së lirë të emocioneve?  A mendoni se emocionet ju ndihmojnë /pengojnë në jetën tuaj? | | | | | |
| **Rezultatet e të nxënit të kompetencave të fushës sipas temës mësimore**  Nxënësi:   * Flet për veten dhe emocionet që ka përjetuar në situata të ndryshme gjatë jetës së tij. * Liston përbërësit e emocioneve duke i ilustruar me shembuj. * Identifikon karakteristikat e emocioneve. * Analizon rolin e emocioneve në jetën e përditshme. | | | | | |
| **Fjalë kyçe:**  emocion, nxitshmëri. | | **Burimet:**  Teksti mësimor | | **Lidhja me lëndët e tjera:**  Biologji, Sociologji | |
| **Metodologjia dhe veprimtaritë e nxënësve**  **ERR (Evokim – Realizimi i kuptimit – Reflektim)** | | | | | |
| Organizim i orës së mësimit.   1. **Evokim (Përvijim i të menduarit)**   Nxënësit kontrollohen për informacionin e temave të kaluara. Gjatë pyetjeve mund të shpjegohet ndonjë paqartësi që mund të kenë.   * *Si i kuptoni motivet biologjike për të marrë lëngje dhe ushqim?* * *Si ndikon mjedisi në modelimin e njeriut për ta motivuar për sukses?*  1. **Realizimi i kuptimit (Marrëdhëniet pyetje – përgjigje)**   Në klasë drejtohen pyetje në lidhje me emocionet duke ditur që nxënësit kanë informacion për to.  *Pyetje: Ç’është emocioni? Çfarë ndodh kur ne trishtohemi ose gëzohemi, kur zemërohemi a turpërohemi? Pse disa njerëz e humbasin kontrollin mbi emocionet e tyre dhe disa jo?*  Pas përgjigjeve të nxënësve dhe ilustrimit me shembuj arrijmë në përfundimin se kemi të bëjmë me tre emocione në të njëjtën situatë:   * zemërimin; * frikën; * kënaqësinë.   Psikologët i studiojnë emocionet sipas përbërësve të tyre. Sipas psikologëve emocionet formohen prej katër përbërësish.  Përbërësit e emocioneve janë:  nxitshmëri fiziologjike  ndjenja subjektive  përbërësi kognitiv  përbërësi sjellor  Secili nga përbërësit e emocioneve konkretizohet me shembuj.  Listohen në tabelë karakteristikat e emocioneve që përjetohen nga ne si negative ose pozitive. Emocionet janë të dobishme.  Sipas Plutçikut emocionet bazë janë tetë: gëzimi, pranimi, frika, habia, trishtimi, neveria, zemërimi, gatishmëria.  Shumë prej emocioneve kanë edhe një pol të kundërt: gëzimi ka trishtimin, habia ka parashikimin, frika ka guximin, pranimi ka përçmimin etj.  Në marrëdhëniet pyetje-përgjigje bëhet analiza për rolin e emocioneve në përditshmërinë e njeriut.   1. **Reflektim (Rishikim në dyshe)**   Ndahuni në çifte dhe diskutoni me njëri-tjetrin si e shprehni ju gëzimin, pranimin, frikën, habinë, trishtimin, neverinë, zemërimin, gatishmërinë. | | | | | |
| **Vlerësimi**:  Vlerësohet aftësia për të argumentuar mendimin për informacionin që i kërkohet.  Vlerësohet aftësia për të punuar dyshe ose në grup. | | | | | |
| **Detyrë dhe punë e pavarur:**  A mendoni se emocionet ju ndihmojnë /pengojnë në jetën tuaj? | | | | | |

**Planifikimi i orës mësimore – 10**

|  |  |  |  |  |  |
| --- | --- | --- | --- | --- | --- |
| **Fusha: Shoqëria dhe mjedisi** | **Lënda: Psikologji** | | **Shkalla VI** | | **Klasa XII** |
| **Tema mësimore**: 2.10 Teoritë mbi emocionet  2.11 Shprehja e emocioneve | | | | | |
| **Situata e të nxënit**  Vëzhgoni dikë nga shokët tuaj deri në çastin kur ai emocionohet. Diktoni emocionin dhe verifikoni se si rrjedh ai e në përshtatje me cilën teori.  Provoni nëse stimulimi i shprehjes së një emocioni mund ta provokojë me të vërtetë atë emocion apo jo. | | | | | |
| **Rezultatet e të nxënit të kompetencave të fushës sipas temës mësimore**  Nxënësi:   * Përshkruan kuptimin në thellësi të emocioneve. * Liston teoritë psikologjike për shpjegimin e emocioneve. * Tregon shprehjen joverbale të emocioneve. * Analizon karakterin universal të emocioneve dhe varësinë nga kultura e disa emocioneve të tjera. | | | | | |
| **Fjalë kyçe:**  stimul ndijor, stimul i perceptuar, përvojë emocionale, shprehje emocionale; karakter universal i emocioneve, shprehje kulturore e emocioneve. | | **Burimet:**  Teksti mësimor | | **Lidhja me lëndët e tjera:**  Biologji, Sociologji | |
| **Metodologjia dhe veprimtaritë e nxënësve**  **ERR (Evokim – Realizimi i kuptimit – Reflektim)** | | | | | |
| Organizim i orës së mësimit.   1. **Evokim (Përvijim i të menduarit)**   Në minutat e para të orës rikujtohen konceptet kryesore të temave të kaluara.   * *Ç’është emocioni dhe cilat janë emocionet kryesore?* * *Cilët janë përbërësit kryesorë të emocioneve?* * *Listoni disa karakteristika të emocioneve.*   Përgjigjet shërbejnë si pikënisje për të trajtuar informacionin e ri.   1. **Realizimi i kuptimit (Përvijim i të menduarit)**   Në këtë fazë vazhdohet logjika mbi emocionet dhe studimet që janë bërë rreth tyre.  Që në shek. XIX psikologu Xhejms e deri në mes të shek. XX psikologu Singer janë marrë me të. Ata kanë treguar interes të dukshëm për çështjen se çfarë ndodh më parë: eksitimi apo kuptimi. Dija psikologjike për këto çështje ka ardhur duke u pasuruar dhe ka zbuluar një rol gjithnjë e më të madh të proceseve kognitive në ato që ne përjetojmë.  **Teoria Xhejms-Llanxh ose eksitimi në fillim dhe emocioni më pas.** Kjo teori e vë theksin në ndryshimet trupore që ndodhin gjatë një emocioni. Sipas autorëve të kësaj teorie, ne në fillim përjetojmë ndryshime fiziologjike dhe pastaj i interpretojmë ato si gjendje emocionale.  **Teoria Xhejms-Llanxh e emocioneve.** Kjo teori në formën e saj më të thjeshtë pohon se emocioni është ndërgjegjësimi ynë për ndryshimet që ndodhin në trupin tonë. Në qoftë se kjo teori qëndron, pra në qoftë se emocionin e shkaktojnë ndryshimet trupore, atëherë ne duhet të dallojmë se cilat janë ndryshimet trupore specifike për secilin emocion. Jepni shembuj për të shpjeguar këtë teori.  **Teoria Kanon-Bard ose eksitimi dhe emocioni ndodhin njëkohësisht.** Si ndodh kjo? Kjo ndodh kështu: Perceptimi i një ngacmuesi që shkakton emocion, aktivizon një impuls nervor në talamus, i cili pastaj dërgon dy sinjale: një sinjal në koren e trurit për të shkaktuar përvojën subjektive të emocionit (frikë, zemërim, gëzim etj.) Sipas teorisë Kanon-Bard ne e marrim vesh se cilin prej emocioneve përjetojmë, duke u nisur nga fakti se ndjenja subjektive dhe eksitimi fiziologjik ndodhin paralelisht në kohë. Konkretizoni me shembuj këtë teori.  **Teoria Shahter-Singer ose emocioni që nuk ndodh pa ndihmën e kokës.** Sipas tyre, që ne të përjetojmë një emocion, duhet që të ndodhin dy gjera: njeriu duhet të përjetojë një eksitim fiziologjik dhe njeriu duhet ta shpjegojë eksitimin e vet. Prandaj mund të thuhet se sipas kësaj teorie një emocion i vërtetë përjetohet atëherë kur jemi të nxitur fizikisht e kur njohim një arsye për këtë nxitshmëri. Konkretizoni me shembuj këtë teori.  Në fund bëhet një përmbledhje e tre teorive që shpjegojnë emocionet duke evidentuar dhe dallimet midis tyre.  ***Përmbledhje e tri teorive kryesore për emocionin.***   1. Sipas teorisë Xhejms-Llanxh, trupi reagon fiziologjikisht ndaj një ngacmuesi dhe pastaj korja e trurit përcakton se çfarë emocioni po përjetohet. 2. Sipas teorisë Kanon-Bard, impulset dërgohen njëkohësisht në koren e trurit dhe në sistemin nervor periferik dhe njëkohësisht prodhohet një reagim fiziologjik dhe një emocion. 3. Sipas teorisë Shahter- Singer, korja e trurit dhe sistemi nervor periferik punojnë së bashku për të përcaktuar se cilin emocion ne po përjetojmë në çastin e dhënë.   Nxënësit lexojnë mënyrën e shprehjes së emocioneve dhe në bashkëpunim me njëri-tjetrin e konkretizojnë me mimikën e fytyrës.  Kjo mund të realizohet dhe në formën e një veprimtarie ose loje në klasë.   1. **Reflektim (Rishikimi dyshe)**   Stimuloni secilën prej shprehjeve të mëposhtme dhe mbajeni atë për 15 sekonda.   * Një buzëqeshje e theksuar. * Një fytyrë shumë e trishtuar. * Një vështrim me zemërim. * Një pamje neverie.   Pastaj ngrihuni në këmbë, mbajeni kokën lart dhe ecni qetësisht. Pas kësaj lërini supet tuaja të bien poshtë dhe ecni ngadalë. A ndikuan posturat tuaja të ndryshme në mënyrën si u ndiet ju?  Diskutoni dhe bëni vlerësimin për shokun që e realizoi më mirë shprehjen e emocioneve. | | | | | |
| **Vlerësimi**:  Vlerësohet aftësia për të analizuar saktë informacionin dhe për ta ilustruar me shembuj.  Vlerësohet aftësia për të bashkëpunuar në grup ose dyshe. | | | | | |
| **Detyrë dhe punë e pavarur:**  Bllokoni zërin e televizorit dhe, bashkë me një shok, përpiquni të dekodoni mimikën, gjestet dhe posturën e aktoreve të një filmi për 10 minuta. Diskutoni pastaj me shokun tuaj leximin e emocioneve duke u bazuar në shprehjen e tyre të jashtme. | | | | | |

**KREU 3 ZHVILLIMI**

**Planifikimi i orës mësimore – 1**

|  |  |  |  |  |  |
| --- | --- | --- | --- | --- | --- |
| **Fusha: Shoqëria dhe mjedisi** | **Lënda: Psikologji** | | **Shkalla VI** | | **Klasa XII** |
| **Tema mësimore**: 3.1 Zhvillimi para lindjes deri në adoleshencë | | | | | |
| **Situata e të nxënit**  A është zhvillimi njerëzor i kushtëzuar nga trashëgimia apo nga eksperienca?  A është zhvillimi një proces gradual e i vazhdueshëm apo ai ndodh në faza të caktuara?  A janë të qëndrueshme tiparet njerëzore apo ato ndryshojnë me kalimin e njeriut nga një moshë në tjetrën? | | | | | |
| **Rezultatet e të nxënit të kompetencave të fushës sipas temës mësimore**  Nxënësi:   * Përshkruan zhvillimin fizik dhe mendor të fëmijës në moshën 4-5 vjeç. * Tregon mënyrën e zhvillimit psikosocial gjatë fëmijërisë. * Liston stadet e zhvillimit psikologjik të fëmijës. * Analizon momentet e zhvillimit kognitiv dhe moral gjatë fëmijërisë. | | | | | |
| **Fjalë kyçe:**  zigota, embrioni, fetusi, zhvillim psikosocial, stad, zhvillim kognitiv, zhvillim moral | | **Burimet:**  Teksti mësimor | | **Lidhja me lëndët e tjera:**  Biologji, Sociologji | |
| **Metodologjia dhe veprimtaritë e nxënësve**  **ERR (Evokim – Realizimi i kuptimit – Reflektim)** | | | | | |
| Organizim i orës së mësimit.   1. **Evokim (Imagjinatë e drejtuar)**   Në fillim të orës bëhet përmbledhja e koncepteve dhe informacioneve që do të mësojnë në “Zhvillim”.  Në këtë kapitull do mësojnë për zhvillimin para dhe pas lindjes.  Bëni një udhëtim imagjinar për veten tuaj nga koha e qëndrimit në barkun e nënës deri në moshën 4-5 vjeç.  *Cili ka qenë zhvillimi juaj fizik, mendor dhe moral?*  *A janë të qëndrueshme tiparet njerëzore apo ato ndryshojnë me kalimin e njeriut nga një moshë në tjetrën?*   1. **Realizimi i kuptimit (Pyetja sjell pyetjen)**   Pyetjet e drejtuara më sipër dhe marrja e përgjigjeve nga nxënësit shërbejnë për të dhënë informacionin e ri.  Psikologët janë shumë të interesuar me zhvillimin para lindjes pasi gjatë kësaj periudhe rriten dhe zhvillohen komponentë të rëndësishëm të zhvillimit të mëvonshëm biologjik: shqisat, muskujt, nervat, etj.  Zhvillimi i njeriut para lindjes kalon në tri faza.  Këto janë faza e  zigotës  embrionit  fetusit  Shkencat mbi njeriun kanë zbuluar se zhvillimi i organizmit në bark të nënës është nën ndikimin e disa faktorëve si: ilaçet, sëmundjet, higjiena, ushqyerja, mirëqenia psikologjike e nënës, etj.  **Zhvillimi pas lindjes**   1. I porsalinduri është i pajisur me një numër të madh *refleksesh.* 2. Bebet kanë pëlqime të gatshme për aroma, tinguj, shije e pamje. 3. Gjatë 6 viteve të para ndodh një zhvillim i vrullshëm motorik: bebet ecin me këmbët e tyre brenda vitit të parë. 4. Ndodh një zhvillim i madh gjuhësor-bebet kuptojnë gjuhën e të rriturve dhe mësojnë ta përdorin atë. 5. Do të ndodhë një zhvillim i madh mendor-do të kryejnë disa operacione mendore shumë të rëndësishme.   Zhvillimi i paslindjes konkretizohet me shembuj.  **Zhvillimi psikosocial gjatë fëmijërisë.** Psikologu Erik Erikson e ka parë zhvillimin psikologjik të fëmijës 0-6 vjeç si një proces që kryhet me pjesëmarrjen e të rriturve dhe brenda situatave që kërkojnë zgjidhje. Erikson ka përmendur se zhvillimi psikologjik i fëmijës kalon nëpër disa stade.  Stadi i parë, i *besimit ose mosbesimit* (0-1 vjeç):  Stadi i dytë, i *autonomisë ose turpit* (1-3 vjeç)  Stadi i tretë, i *iniciativës ose fajit* (3-6 vjeç):  Stad i katërt, i *zellit ose inferioritetit* (6-11, 12 vjeç)  **Zhvillimi kognitiv gjatë fëmijërisë.** Psikologu Zhan Piazhe u mor shumë me rrugën që ndjek zhvillimi mendor i fëmijës. Sipas Piazhese zhvillimi mendor i fëmijëve kalon nëpër disa stade gjatë të cilave fëmija është i aftë mendërisht të kryejë disa detyra të caktuara mendore dhe të mos kryeje disa detyra të tjera. Piazhe vuri re se deri në moshën 2 vjeç fëmijët arrijnë ta njohin botën ku jetojnë me anë të shqisave dhe motorikës së vet. Këtë periudhë ai e quajti periudha *sensore/motore*.  Pas kësaj fëmija hyn në një periudhë tjetër të rëndësishme të zhvillimit të tij mendor: në stadin *paraoperacional* (2-7 vjeç)   1. **Reflektim (Ditarët e të nxënit)**   Nxënësve u kërkohet të lexojnë informacionin për zhvillimin moral gjatë fëmijërisë dhe t’u përgjigjen pyetjeve.  Listoni disa lloje sjelljesh të cilat shprehin zhvillimin tuaj moral. | | | | | |
| **Vlerësimi**:  Vlerësohet aftësia për të konkretizuar informacionin e ri me shembuj nga realiteti.  Vlerësohet aftësia për t’u përgjigjur saktë pyetjes që i drejtohen. | | | | | |
| **Detyrë dhe punë e pavarur:**  Përshkruani zhvillimin e nipit, mbesës suaj 4-5 vjeç.  Përshkruani zhvillimin mendor të një të afërmi tuaj në moshën e fëmijërisë. | | | | | |

**Planifikimi i orës mësimore – 2**

|  |  |  |  |  |  |
| --- | --- | --- | --- | --- | --- |
| **Fusha: Shoqëria dhe mjedisi** | **Lënda: Psikologji** | | **Shkalla VI** | | **Klasa XII** |
| **Tema mësimore**: 3.2 Zhvillimi gjatë adoleshencës | | | | | |
| **Situata e të nxënit**  Ndryshimet e dekadës së dytë të jetës janë dramatike nga pikëpamja e përmbajtjes dhe e intensitetit. Ndryshimet janë fizike: gjymtyrët rriten me shpejtësi, vajzat hedhin shtat më shpejt se djemtë, megjithatë aty nga mosha 16-17 vjeç vajzat arrijnë gjatësinë e plotë ndërsa djemtë aty nga mosha 18-20 vjeç. | | | | | |
| **Rezultatet e të nxënit të kompetencave të fushës sipas temës mësimore**  Nxënësi:   * Përshkruan disa zhvillime fizike, fiziologjike morale e sociale të adoleshencës. * Analizon disa prej kontradiktave brenda së cilave jetojnë adoleshentët. * Diskuton për dilemat e një adoleshenti. * Ilustron me shembuj konfliktet e adoleshentëve me njëri-tjetrin dhe me të rriturit. | | | | | |
| **Fjalë kyçe:**  identitet, protestë, konflikt, konfuzion. | | **Burimet:**  Teksti mësimor | | **Lidhja me lëndët e tjera:**  Biologji, Sociologji | |
| **Metodologjia dhe veprimtaritë e nxënësve**  **ERR (Evokim – Realizimi i kuptimit – Reflektim)** | | | | | |
| Organizim i orës së mësimit.   1. **Evokim (Përvijim i të menduarit)**   Bëhet një përmbledhje e koncepteve kryesore për zhvillimin fizik, njohës dhe moral të fëmijës.  Përshkruani zhvillimin e nipit, mbesës suaj 4-5 vjeç.  Përshkruani zhvillimin mendor të një të afërmi tuaj në moshën e fëmijërisë.  Komentoni për zhvillimin moral të një të afërmi tuaj në moshën e fëmijërisë.  Pas përgjigjeve të nxënësve për zhvillimin e fëmijës u kërkohet që të përshkruajnë veten e tyre në moshën e adoleshencës.   1. **Realizimi i kuptimit (Pyetja sjell pyetjen)**   Informacioni i dhënë nga nxënësit bashkohet me informacionin e ri. Në këtë moshë ata i drejtojnë pyetje vetes:  *“A kam formën e duhur të trupit, si të duket ty?”; “A eci si duhet, ç’thonë të tjerët për ecjen time?”; “Nuk ndenjën që nuk ndenjën si duhet këto flokët e mia!”.*  Në moshën e adoleshencës ndodhin ndryshime të shumta:   1. Ndryshimet fiziologjike kanë të bëjnë me zhvillimin e shenjave primare dhe sekondare të seksit. 2. Ndryshimet e tyre janë kognitive: adoleshenti në moshën 11- 12 vjeç arrin të mendojë në mënyrë abstrakte, pra të shkojë përtej asaj që kapin shqisat; të mendojë në mënyrë logjike, pra të përdorë disa fakte e ide për të dalë në përfundime të tjera. 3. Adoleshentët pësojnë edhe një zhvillim të madh moral: ata tani zakonisht nuk konformohen lehtë dhe kanë moralin e vet autonom. Ata fillojnë të zbulojnë defekte në sjelljen e prindërve të tyre. 4. Nga ana shoqërore adoleshenti është në përpjekjet për të formuar identitetin personal, për të lidhur dhe për të mbajtur shoqëritë e krijuara.   Në bashkëpunim me nxënësit diskutohet se ç’mendojnë adoleshentët për veten e tyre.  *Pyetje: A është adoleshenca një moshë e vështirë?*  Pas njohjes me informacionin e ri analizohet për problematikat që hasin adoleshentët në komunikimin me të rriturit.  Çfarë e bën të vështirë këtë gjë:   1. jetojnë nën presionin e forcave kontradiktore; 2. mësuesit e prindërit në veçanti, e shohin dhe e trajtojnë adoleshentin në mënyrë të njëanshme, si një qenie “me shtatin pyll dhe mendjen fyell”; 3. zhvillimi i adoleshenteve karakterizohet nga shpërpjesëtime të rëndësishme; 4. brezi i rritur ka ankesa dhe kritika ndaj disa sjelljeve të adoleshentëve; 5. adoleshenti proteston dhe rebelon ndaj dominimit prindëror ose përpiqet t’i shmanget atij. 6. **Reflektim (Punë individuale)**   Hartoni një ese mbi vështirësitë tuaja si adoleshent. Përpiquni të aplikoni në interpretimin e tyre teorinë e Piazhese, të Eriksonit dhe të Kolbergut. | | | | | |
| **Vlerësimi**:  Vlerësohet aftësia për të bërë pyetje dhe për t’u përgjigjur saktë dhe qartë.  Vlerësohet aftësia për të bashkëpunuar me të tjerët.  Vlerësohet aftësia për të punuar në mënyrë individuale. | | | | | |
| **Detyrë dhe punë e pavarur:**  Hartoni një ese mbi zhvillimin moral të njërit prej shokëve tuaj. Kujdesuni të jeni sa më specifik në informacionet dhe në analizat që do të bëni. Veçoni ato sjellje që janë karakteristike për të. | | | | | |

**Planifikimi i orës mësimore – 3**

|  |  |  |  |  |  |
| --- | --- | --- | --- | --- | --- |
| **Fusha: Shoqëria dhe mjedisi** | **Lënda: Psikologji** | | **Shkalla VI** | | **Klasa XII** |
| **Tema mësimore**: 3.3 Zhvillimi prej adoleshencës e deri në moshën e rritur | | | | | |
| **Situata e të nxënit**  Mendoni më parë një listë pyetjesh për t’ua drejtuar njerëzve të moshave të ndryshme. Ndahuni në grupe dhe bisedoni me një 20-30 vjeçar, një 30-40 vjeçar, një 40-50 vjeçar, një 50-60 vjeçar, një 60-70 vjeçar. Pasi të keni marrë përgjigjet krahasoni përgjigjet që janë dhënë nga njerëz të moshave të ndryshme. Çfarë ju bie në sy?  Komentoni zhvillimin psikosocial të të rriturve. | | | | | |
| **Rezultatet e të nxënit të kompetencave të fushës sipas temës mësimore**  Nxënësi:   * Përshkruan zhvillimet fizike dhe psikologjike nga adoleshenca në moshën e rritur. * Liston disa ndryshime psikosociale të të rriturve. * Identifikon tiparet kryesore të moshës së vonë. * Analizon reagimin psikologjik të moshës së vonë ndaj vdekjes dhe fazat nëpër të cilat kalon. | | | | | |
| **Fjalë kyçe:**  marrëdhënie, martesë, profesion, pension, sëmundje, vdekje. | | **Burimet:**  Teksti mësimor | | **Lidhja me lëndët e tjera:**  Biologji, Sociologji | |
| **Metodologjia dhe veprimtaritë e nxënësve**  **ERR (Evokim – Realizimi i kuptimit – Reflektim)** | | | | | |
| Organizim i orës së mësimit.   1. **Evokim (Përvijim i të menduarit)**   Rikujtohen informacionet e temave të kaluara duke e realizuar në formën e një udhëtimi nga fëmijëria-adoleshenca-mosha e rritur.  Nxënësit listojnë disa karakteristika të kësaj moshe duke u bazuar në informacionet fillestare të tyre.   1. **Realizimi i kuptimit (Përvijim i të menduarit)**   Informacionet fillestare që kanë nxënësit për moshën e rritur ju bashkohen edhe më të plota duke trajtuar informacionin e ri mbi moshën e rritur.  Shkencat humane kanë arritur të zbulojnë zhvillime të rëndësishme edhe në këto mosha. Ato quajnë moshë të rritur 40-45 vitet pas adoleshencës dhe moshë të vonë vitet që vijnë më pas.  **Ndryshimet fizike.** Kur njeriu kalon të dyzetat ai fillon “t’i lërë shëndenë” viteve të forcës, aftësisë reaktive, aftësisë riprodhuese.  Listohen në tabelë të gjitha ndryshimet fizike që pëson individi në moshën e rritur.  **Zhvillimet psikosociale të të rriturve**   1. Duke ecur drejt dekadës së tretë të jetës njeriu përballet me nevojën për të zhvilluar intimitet dhe me rrezikun për të mbetur i izoluar. 2. I rrituri sigurisht që nuk e ka më kujtesën dhe shpejtësinë e veprimeve logjike të adoleshentit. 3. I rrituri është më së shpeshti një i martuar: kjo realizohet në masën më të madhe para moshës 30 vjeç. 4. I rrituri është një person që ushtron një veprimtari profesionale punuese. 5. Përtej mesit të jetës së vet njeriu sipas Eriksonit përjeton një krizë tjetër: ai është përpara sfidës për të qene *krijues ose “për të bërë në vend numëro”*.   Të gjitha karakteristikat e moshës së rritur ilustrohen me shembuj duke u bazuar në informacionin e tekstit ose nga informacionet që kanë vetë nxënësit.  Në bashkëpunim me njëri-tjetrin analizohet zhvillimi fizik, psikologjik dhe social i moshës së vonë.  **Zhvillimet e moshës së vonë**   1. Me kalimin e viteve njeriu humbet kapacitetin e tij shqisor: 2. Afërsisht në moshën 60-65 vjeçare i rrituri ndërpret marrëdhëniet e punës. 3. Është vënë re se nga ana mendore mosha e vonë arrin të mbahet mirë nëse vazhdon të aktivizohet. 4. Me kalimin e viteve organizmi konsumohet dhe bëhet më i prekshëm nga sëmundjet. Nën ndikimin e këtyre faktorëve të tille një ditë vjen dhe vdekja.   Listohen në tabelë fazat e reagimit psikologjik ndaj vdekjes.   1. **Reflektim (Ditarët e të nxënit)**   Shpjegoni pse te rriturit, megjithëse nuk i kanë kapacitetet e kujtesës dhe logjikës së adoleshentëve, arrijnë të jenë më efikasë në zgjidhjen e problemeve të jetës. Komentoni zhvillimin mendor të të rriturve.  Diskutoni mendimet tuaja me njëri-tjetrin në klasë. | | | | | |
| **Vlerësimi**:  Vlerësohet aftësia për të diskutuar dhe ilustruar informacionin me shembuj.  Vlerësohet aftësia e nxënësve për të bërë analizë dhe sintezë. | | | | | |
| **Detyrë dhe punë e pavarur:**  Shpjegoni përse adoleshenti, i cili është vetëm në dekadën e dytë të jetës nuk ka frikë nga vdekja, ndërsa sa më i rritur të jetë njeriu aq më shumë ai i trembet asaj. | | | | | |

**Planifikimi i orës mësimore – 4/5**

|  |  |  |  |  |  |
| --- | --- | --- | --- | --- | --- |
| **Fusha: Shoqëria dhe mjedisi** | **Lënda: Psikologji** | | **Shkalla VI** | | **Klasa XII** |
| **Tema mësimore**: 3.4 Pëlqimi seksual dhe bukuria fizike  3.5 Si ta përmirësojmë vetëvlerësimin | | | | | |
| **Situata e të nxënit**  RRATHËT E DËGJIMIT ÇËSHTJET:  • Çfarë më pëlqen dhe nuk më pëlqen në pamjen time të jashtme?  • Çfarë do të dëshiroja të shikonin të tjerët tek unë dhe të më pëlqenin për këtë?  MENDIME KONTRADIKTORE ÇËSHTJET:  • Bukuria e jashtme është shumë e rëndësishme për t’u pëlqyer nga të tjerët? Të tjerët duhet të pëlqejnë atë që unë jam së brendshmi. | | | | | |
| **Rezultatet e të nxënit të kompetencave të fushës sipas temës mësimore**  Nxënësi:   * Përshkruan bukurinë fizike si element i pamjes së jashtme të njeriut. * Zbaton mënyrën e vlerësimit të bukurisë matematikisht. * Flet për vetëvlerësimin si tipar i rëndësishëm i personalitetit tonë. * Identifikon mënyrat e rritjes së vetëvlerësimit tonë. | | | | | |
| **Fjalë kyçe:** | | **Burimet:**  Teksti mësimor | | **Lidhja me lëndët e tjera:**  Qytetari, Sociologji | |
| **Metodologjia dhe veprimtaritë e nxënësve**  **ERR (Evokim – Realizimi i kuptimit – Reflektim)** | | | | | |
| Organizim i orës së mësimit.   1. **Evokim (Përvijim i të menduarit)**   Në minutat e para të orës bëhet një rikujtim i informacioneve të mësimeve të kaluara.   * *Cilat janë ndryshimet fizike të një adoleshenti?* * *Po të rriturit çfarë ndryshimesh pësojnë?* * *Cili është zhvillimi psikosocial i të rriturve?*  1. **Realizimi i kuptimit (Analiza e tipareve semantike)**   Përshkruani një fytyrë të bukur sipas imagjinatës suaj duke përmendur të gjitha tiparet fizike:  *Pyetje: Pse është kaq e rëndësishme që ai që ne pëlqejmë ose dashurojmë të jetë i pashëm?*  Ne priremi të pëlqejmë e të dashurojmë ata që janë të bukur. Ne pëlqejmë dikë sepse na pëlqen paraqitja e tij/saj. Në fakt ne pëlqejmë e dashurojmë persona që janë po aq të pashëm sa jemi edhe ne vete.  Diskutojnë rreth këtij problemi duke shprehur mendimin e tyre individual.  *A mundemi ne ta vlerësojmë bukurinë matematikisht?* Për këtë janë bërë përpjekje. Në një numër eksperimentesh 150 studentë të bardhë amerikanë u pyetën të vlerësonin bukurinë e 50 femrave. Cilët ishin elementet e një fytyre të bukur femërore? Sipas vlerësimit të studentëve amerikanë këto ishin:   1. Distanca nga njëri sy te tjetri 2. Gjatësia e mjekrës 3. Madhësia e dukshme e kokërdhokut 4. Gjerësia e gojës sa ½ e distancës nga faqja në faqe.   Këto të dhëna sigurisht që përshkruajnë një fytyrë ideale, jo një fytyrë reale. Për më tepër këto të dhëna vijnë nga një kulturë e caktuar: A do të ndodhte kështu nëse studimi do të ishte kryer me vietnamezë ose eskimezë?  *Pyetje: A kanë vetëvlerësim të ulët apo të lartë personat që nuk e ndjejnë veten të bukur në raport me të tjerët?*  Përgjigjet e kësaj pyetje shërbejnë si pikëlidhje për të trajtuar informacionin mbi vetëvlerësimin.  *Çfarë është vetëvlerësimi?*  Vetëvlerësimi është qendra e personalitetit tonë. Ne zhvillojmë vetëvlerësimin nëpërmjet marrëdhënieve me njerëzit më të rëndësishëm të jetës sonë. Vetëvlerësimi ndërtohet sipas mënyrës me të cilën këta njerëz na kanë trajtuar ne, sipas mënyrës me të cilën ata kanë folur me ne për ne vetë, sipas mënyrës me të cilën na kanë gjykuar dhe vlerësuar kur ne kemi qenë të vegjël. Këta të rritur, prindër apo edukatorë, kanë qenë pasqyra ku ne kemi mësuar të shohim veten. Ata na kanë treguar se kush kemi qenë dhe se çfarë vlerash kemi pasur.  **Si ndikon vetëvlerësimi i ulët në sjelljen dhe në marrëdhëniet tona me të tjerët?**  Mendimet qe ne kemi për veten tonë duken në mënyrën se si ne sillemi dhe se si të tjerët na trajtojnë ne.   1. Nëse vetëvlerësimi ynë është i lartë ne zakonisht ndjehemi mirë me veten tonë më të shumtën e kohës. Kjo nuk do të thotë se ne kemi nevojë të ndjejmë se çdo gjë e bëjmë në mënyrë të mrekullueshme. 2. Nëse vetëvlerësimi ynë është i ulët atëherë ne fokusohemi në anët negative të asaj që bëjmë dhe që përjetojmë. Ne shqetësohemi sepse nuk besojmë që mund të jetojmë në lartësinë e asaj që presin prej nesh njerëzit e tjerë.   *Pyetje: Si mund të rrisim vetëvlerësimin?*  Të gjithë ne kemi në mendjen tonë një imazh të vetes sonë. Ne priremi të besojmë se edhe të tjerët na shohin ne ashtu si e shohim ne veten tonë. Ky imazh për veten është një pjesë e rëndësishme e vetëvlerësimit tone. Ky imazh përmban mendimet tona për anët e forta dhe anët e dobëta.  Në bashkëpunim me nxënësit listohen pikat e forta dhe anët pozitive tek individi të cilat janë pikënisja për të filluar rritjen e vetëvlerësimit tonë.   1. **Reflektim (Ditarët e të nxënit)**   Shkruani një ese për të treguar nëse ka lidhje vetëvrasja me vetëvlerësimin e ulët. A ndikon këtu dhe fenomeni i bullizmit?  Lexohen esetë në klasë dhe zgjidhet eseja më e mirë. | | | | | |
| **Vlerësimi**:  Vlerësohet aftësia për të lidhur informacionin e ri më atë që ka mësuar më parë.  Vlerësohet aftësia për të marrë pjesë në diskutim.  Vlerësohet shprehja qartë dhe saktë e mendimit. | | | | | |
| **Detyrë dhe punë e pavarur:**  Informacione për bullizmin. | | | | | |

**Planifikimi i orës mësimore – 6/7**

|  |  |  |  |  |  |
| --- | --- | --- | --- | --- | --- |
| **Fusha: Shoqëria dhe mjedisi** | **Lënda: Psikologji** | | **Shkalla VI** | | **Klasa XII** |
| **Tema mësimore**: 3.6 Mundësitë e karrierës: Përgatitja për profesionin dhe botën e punës  3.7 Përballimi i zemërimit: Një aspekt themelor i inteligjencës emocionale | | | | | |
| **Situata e të nxënit**  **IDE KONTRADIKTORE ÇËSHTJET:**  Më mirë zgjedh të punoj pas shkollës së mesme sepse puna mund të më ndihmojë për të zgjedhur drejtimin e studimeve universitare. Më mirë ndjek studimet në universitet, sepse ato do të më ndihmojnë të gjej punë në të ardhmen. | | | | | |
| **Rezultatet e të nxënit të kompetencave të fushës sipas temës mësimore**  Nxënësi:   * Përshkruan në mënyrë imagjinare të ardhmen e tij dhe profesionin që do të bëjë në të ardhmen. * Liston mundësitë që rrisin shanset për të gjetur punë. * Identifikon faktorët që bëjnë të mundur marrjen e kënaqësisë në punë. * Ilustron me shembuj se si mund të përballohet zemërimi. | | | | | |
| **Fjalë kyçe:** | | **Burimet:**  Teksti mësimor | | **Lidhja me lëndët e tjera:**  Qytetari, Sociologji | |
| **Metodologjia dhe veprimtaritë e nxënësve**  **ERR (Evokim – Realizimi i kuptimit – Reflektim)** | | | | | |
| Organizim i orës së mësimit.   1. **Evokim (Imagjinatë e drejtuar)**   Nxënësve u kërkohet të përshkruajnë në formë imagjinare të ardhmen e tyre, profesionin që mendojnë që do bëjë në të ardhmen.  *Pyetje: Sa punon për të realizuar objektin që i keni vënë vetes?*  *Cili është “modeli” juaj që ju frymëzon për të arritur sukses?*   1. **Realizimi i kuptimit (Pyetja sjell pyetjen)**   Përgjigjet e dhëna nga nxënësit shërbejnë për të ilustruar informacionin e ri.  Profesioni dhe puna konkrete që njeriu bën gjatë jetës përbën njërin nga burimet më të fuqishme jo vetëm për të siguruar mjete jetese, por edhe për shumë arsye të tjera. Ndër to përmenden disa arsye të karakterit psikologjik si formimi i identitetit, kushtëzimi i mënyrës së jetesës dhe i kënaqësisë nga jeta.  Psikologët po merren gjithnjë e më shumë me gjetjen e mundësive qe rrisin shanset e adoleshentëve për të gjetur sa më shpejt një pune. Më poshtë do të përshkruhen disa rekomandime që u jepen kudo në botën e zhvilluar punëkërkuesve të rinj.   1. Pyesni dikë me të cilin këshilloheni për zgjedhjen e profesionit tuaj. 2. Zgjidhni një degë studimesh që të jetë me perspektivë. 3. Ky rekomandim vlen edhe për ata që kërkojnë punë: zgjidhni një punë në një sektor të ekonomisë i cili të jetë me perspektivë. 4. Orientohuni drejt një pune pranë firmave të huaja. 5. Si fillim pranoni të punoni edhe me kontratë ose me kohë pune jo të plotë. 6. Mendojeni punën jo vetëm si një mundësi për të fituar të ardhura, por edhe si një mundësi për të fituar përvoja të reja.   Konkretizohen me shembuj të gjitha rekomandimet e psikologëve.  Por psikologët thonë edhe diçka më shumë: faktorët që bëjnë të mundur që njeriu të fitojë kënaqësi nga puna që ai kryen janë 5.  Faktorët janë:  vetë puna  shpërblimi i punës  mjedisi i punës  cilësia e mbikëqyrjes  mbështetja nga kolegët  *Pyetje: Pse përballimi i zemërimit është pjesë e inteligjencës emocionale?*  Psikologët duket se po bien dakord mes tyre që inteligjencën emocionale ta kuptojnë si aftësi të njeriut për të përballuar emocionet e veta. Në këtë proces ata duket se po pranojnë që blloqet e këtij procesi administrimi të emocioneve janë: njohja e emocioneve, menaxhimi i tyre, motivimi i vetes, njohja e emocioneve të të tjerëve, kujdesi për emocionet që shprehen gjatë marrëdhënieve.  Ndoshta njeri nga emocionet më të vështira për t’u administruar është zemërimi.  Si mund ta pohoni këtë bazuar në eksperiencën tuaj?   1. **Reflektim (Punë në grup)**   Bëni një lojë ku grupet të hedhin në grackë njëri-tjetrin për të parë se si mund të përballohet zemërimi. Listoni disa këshilla në fund se si mund ta përballojmë zemërimin. | | | | | |
| **Vlerësimi**:  Vlerësohet aftësia për të lidhur informacionin e ri më atë që ka mësuar më parë.  Vlerësohet aftësia për të marrë pjesë në diskutim.  Vlerësohet shprehja qartë dhe saktë e mendimit. | | | | | |
| **Detyrë dhe punë e pavarur:**  Informacione plotësuese për zemërimin.  Ese: Profesioni im i ardhshëm. | | | | | |

**KREU 4 NJOHJA**

**Planifikimi i orës mësimore – 1**

|  |  |  |  |  |  |
| --- | --- | --- | --- | --- | --- |
| **Fusha: Shoqëria dhe mjedisi** | **Lënda: Psikologji** | | **Shkalla VI** | | **Klasa XII** |
| **Tema mësimore**: 4.1 Inteligjenca njerëzore: A matet dot sa të zgjuar jemi? | | | | | |
| **Situata e të nxënit**  Ministri francez i arsimit në vitin 1904 ishte përballuar me nevojën për të dalluar se cilët prej nxënësve të Parisit kishin nevojë për edukim special për shkak të nivelit të ulet të funksionimit intelektual. Këtë detyrë ai ia ngarkoi Alfred Binesë, i cili testoi fëmijë me vonesa mendore, përpunoi udhëzime për shkallët e këtyre vonesave dhe ndërtoi të parin instrument për matjen e inteligjencës. Ky ishte një test që përmbante pyetje dhe probleme “inteligjente”: kush u përgjigjej atyre, supozohej se ishte inteligjent dhe kush jo, nuk ishte inteligjent. | | | | | |
| **Rezultatet e të nxënit të kompetencave të fushës sipas temës mësimore**  Nxënësi:   * Përshkruan një person inteligjent sipas mendimit personal. * Tregon ç’është koeficienti i inteligjencës së një personi. * Zbaton koeficientin e inteligjencës te një person që ka moshë mendore 14 vjeç dhe moshë kronologjike 16 vjeç. * Analizon rolin e inteligjencës racionale dhe emocionale në arritjet individuale. | | | | | |
| **Fjalë kyçe:**  inteligjencë, koeficient intelektual (inteligjence), i zgjuar | | **Burimet:**  Teksti mësimor | | **Lidhja me lëndët e tjera:**  Sociologji, TIK, Matematikë | |
| **Metodologjia dhe veprimtaritë e nxënësve**  **ERR (Evokim – Realizimi i kuptimit – Reflektim)** | | | | | |
| Organizim i orës së mësimit.   1. **Evokim (Diskutim për njohuritë paraprake)**   Në minutat e para të orës bëhet një përmbledhje e koncepteve kryesore të kapitullit të kaluar “Zhvillimi”.  Në vazhdim njihen me informacionet kryesore që do mësojnë në kapitullin e ri “Njohja”.  *Pyetje: Si e mendoni një njeri inteligjent? A e vlerësoni ju veten si inteligjent?*   1. **Realizimi i kuptimit (Marrëdhëniet pyetje – përgjigje)**   Përgjigjet e dhëna nga nxënësit na ndihmojnë për të dhënë informacionin e ri.  Për të ndihmuar nxënësit lexohet situata e të nxënit.  Ndihmesa e Binesë lidhur me inteligjencën ka të bëjë edhe me instrumentin e parë të matjes së saj, edhe me konceptin e koeficientit intelektual (KI).  Kjo konsiderohet edhe si inteligjenca mesatare, domethënë fakti kur njeriu është i zoti të zgjidhë detyra mendore të moshës së vet.  Përpiquni të bëni një përllogaritje të inteligjencës.  *Pyetje: Ç’është inteligjenca njerëzore?*  Inteligjenca është *kapaciteti i përgjithshëm i njeriut për të vepruar sipas një qëllimi, për të menduar në mënyrë racionale dhe për t’u marrë efektivisht me mjedisin.* Pra, inteligjenca është një proces, një produkt dhe një kapacitet.  Testeve të Binesë iu janë shtuar edhe teste të tjera të cilat gjithashtu përmirësohen herë pas here. Sot inteligjenca matet me teste komplekse që mbulojnë gjithë gamën e aftësive intelektuale. Inteligjenca njerëzore mund të matet. Matësi i saj është Koeficienti Intelektual.  Në bashkëpunim me nxënësit diskutohet se kush mund të quhet inteligjent duke dhënë shembuj. P.sh. a është më inteligjent ai që merr nota të mira në shkollë, apo ai që është i zoti “të ecë në jetë”?  Ndryshe nga inteligjenca e përshkruar më sipër, e cila ka natyrë kognitive, racionale, inteligjenca emocionale është një tërësi shkathtësish të cilat kanë të bëjnë me vlerësimin, shprehjen dhe rregullimin e emocioneve.  Personat me inteligjencë të lartë emocionale janë të ndjeshëm dhe i kuptojnë emocionet e veta dhe të të tjerëve; ata kanë aftësi t’i dallojnë emocionet në shprehjet e fytyrës, në tonin e zërit dhe në gjuhën trupore; ata i marrin parasysh emocionet kur zgjidhin probleme ose kur marrin vendime; ata i rregullojnë emocionet e veta kur merren me veten dhe të tjerët.   1. **Reflektim (Punë individuale)**   Përcaktoni koeficientin e inteligjencës së një personi i cili ka moshë mendore 14 vjeç dhe moshë kronologjike 16 vjeç.  Krahasoni rezultatin me njëri-tjetrin. | | | | | |
| **Vlerësimi**:  Vlerësohet niveli i përvetësimit të koncepteve bazë të nxënësit.  Vlerësohet aftësia e nxënësve për të bërë analizë dhe sintezë. | | | | | |
| **Detyrë dhe punë e pavarur:**  A keni ju një teori tuajën për zotësinë për të zgjidhur problema dhe zotësinë për t’u sistemuar në jetë? | | | | | |

**Planifikimi i orës mësimore – 2**

|  |  |  |  |  |  |
| --- | --- | --- | --- | --- | --- |
| **Fusha: Shoqëria dhe mjedisi** | **Lënda: Psikologji** | | **Shkalla VI** | | **Klasa XII** |
| **Tema mësimore**: 4.2 Inteligjenca: A e shikojnë atë të gjithë në të njëtën mënyrë? | | | | | |
| **Situata e të nxënit**  Vetëm njëra nga krijesat e kësaj bote është aq e aftë sa të përshtatet dhe të mbijetojë në temperaturën e shkretëtirës dhe të Arktikut. Po kjo krijesë mund të vrapojë në tokë, të zhytet në ujë, të ngjitet në lartësi, të fluturojë në kozmos e të kthehet atje ku jeton zakonisht. Këto veprime mund t’i bëjë vetëm njeriu. | | | | | |
| **Rezultatet e të nxënit të kompetencave të fushës sipas temës mësimore**  Nxënësi:   * Përshkruan ndryshimin që kanë njerëzit me inteligjencë të ndryshme dhe vështirësia në përcaktimin e saj. * Përshkruan teorinë e Piazhesë për inteligjencën. * Tregon se si e shohin Spearmen dhe Gillfordi inteligjencën. * Krahason teoritë e njohura për inteligjencën me njëri-tjetrin. | | | | | |
| **Fjalë kyçe:**  inteligjencë, gatishmëri biologjike, aftësi mendore, operacione mendore, përmbajtje mendore, inteligjencë kontekstuale. | | **Burimet:**  Teksti mësimor | | **Lidhja me lëndët e tjera:**  Sociologji, Filozofi | |
| **Metodologjia dhe veprimtaritë e nxënësve**  **ERR (Evokim – Realizimi i kuptimit – Reflektim)** | | | | | |
| Organizim i orës së mësimit.   1. **Evokim (Përvijim i të menduarit)**   Minutat e para të orës përdoren për ripërsëritjen e informacionit të kaluar.   * *Ç’është koeficienti i inteligjencës dhe ai emocional?* * *Ç’është inteligjenca njerëzore?*  1. **Realizimi i kuptimit (Shpjegim i përparuar)**   Informacioni i ri është vazhdimësi e njohurive të marra në temën e parë.  Psikologët e kanë të vështirë të pohojnë se të gjithë njerëzit janë inteligjentë gjatë gjithë kohës. Ata nuk mund as të tregojnë se në cilat kushte dhe cilët njerëz mund të shfaqin inteligjencën e tyre. Këto dy vështirësi nënvizojnë faktin që ndërmjet njerëzve ekzistojnë ndryshime shumë të mëdha në inteligjencë. E, me gjithë vështirësitë, psikologët kanë arritur të formulojnë disa teori për inteligjencën njerëzore.  Teoritë për inteligjencën  Teoria e Piazhesë  Teoria e Ueksllërit  Teoria e Gillfordit  Teoria e Speamenit  Teoria e Thërnstounit  Nxënësit njihen me informacionin në tekst. Nëpërmjet analizës nxirren në pah mendimet e psikologëve për inteligjencën.  Teoria e Shtetnbergut: Sipas tij inteligjenca përbëhej nga tri shtylla dhe ajo u quajt teoria triarkike.  Tri shtyllat e kësaj teorie janë:  aftësitë analitike  aftësitë krijuese  aftësitë praktike  Teoria e Gardner i shpjegon talentet me evolucionin njerëzor dhe për këtë ka propozuar 8 inteligjenca ndryshe nga njëra-tjetra, të cilat janë:  1. Gjuhësore; 2. Logjike-matematike; 3. Hapësinore; 4. Muzikore;  5. Kinestetike; 6. Ndërpersonale; 7. Brendapersonale; 8. Natyralistike  Ekzistojnë edhe shumë teori të tjera për inteligjencën. Këto që u përshkruam, janë më themeloret. Elementi i përbashkët i tyre është se ato e konsiderojnë inteligjencën aftësi për të menduar, për të mësuar nga eksperienca, për të zgjidhur probleme dhe për t’u përshtatur me situatat e reja.   1. **Reflektim (Punë individuale)**   Përshkruani teoritë mbi inteligjencën dhe nxirrni tiparet kryesor të secilës prej tyre. Diskutoni me njëri-tjetrin. | | | | | |
| **Vlerësimi**:  Vlerësohet niveli i përvetësimit të koncepteve bazë të nxënësit.  Vlerësohet aftësia e nxënësve për të bërë analizë dhe sintezë. | | | | | |
| **Detyrë dhe punë e pavarur:**  Informacione plotësuese për inteligjencën.  Fjalë të urta ose thënie për inteligjencën. | | | | | |

**Planifikimi i orës mësimore – 3**

|  |  |  |  |  |  |
| --- | --- | --- | --- | --- | --- |
| **Fusha: Shoqëria dhe mjedisi** | **Lënda: Psikologji** | | **Shkalla VI** | | **Klasa XII** |
| **Tema mësimore**: 4.3 Të mësuarit dhe llojet e tij: Kushtëzimi klasik | | | | | |
| **Situata e të nxënit**  Ta zëmë se dëshironi të mësoni të ngisni biçikletën. Ju pyesni dikë që di ta ngasë biçikletën, se si duhet vepruar dhe pastaj filloni të stërviteni. Pak nga pak fitoni një *përvojë,* d.m.th. dije dhe shprehi të caktuara për të ngarë biçikletën (si ta mbani timonin, si t’u jepni pedaleve, si ta mbani trupin, si duhet marrë kthesa, si duhet frenuar etj.). | | | | | |
| **Rezultatet e të nxënit të kompetencave të fushës sipas temës mësimore**  Nxënësi:   * Përshkruan të mësuarit dhe llojet kryesore të tij. * Dallon stimulin e pakushtëzuar nga stimuli i kushtëzuar. * Tregon ndryshimin ndërmjet reagimit të pakushtëzuar dhe reagimit të kushtëzuar. * Ilustron me shembuj kushtëzimin klasik dhe atë të rendit më të lartë të tij. | | | | | |
| **Fjalë kyçe:**  stimul neutral, stimul i pakushtëzuar, reagim i kushtëzuar, refleks. | | **Burimet:**  Teksti mësimor | | **Lidhja me lëndët e tjera:**  Biologji, TIK, Sociologji | |
| **Metodologjia dhe veprimtaritë e nxënësve**  **ERR (Evokim – Realizimi i kuptimit – Reflektim)** | | | | | |
| Organizim i orës së mësimit.   1. **Evokim (Përvijim i të menduarit)**   Bëhet një ripërsëritje e informacionit të temës së kaluar.  *Përshkruani teorinë e Piazhesë për inteligjencën.*  *Komentoni teorinë e Ueksllerit për inteligjencën.*  *Si e sheh Spearmen inteligjencën?*  *Përshkruani teorinë e Thernstounit për inteligjencën.*   1. **Realizimi i kuptimit (Pyetja sjell pyetjen)**   Lexohet situata e të nxënit e cila shërben për të kuptuar se si fitohet përvoja dhe shprehitë për të bërë një veprim.  *Pyetje: Ç’është të menduarit?*  Është çdo ndryshim relativisht i qëndrueshëm në sjellje që shkaktohet nga përvoja e njeriut në mjedisin përreth.  Pasi fitojnë përvojën ndodh një ndryshim i cili është i qëndrueshëm.  Duhet të fiksojmë katër gjëra:   1. Të mësuarit nuk ka të bëjë me ndryshime të përkohshme. 2. Të mësuarit ndodh nga përvoja e tërthortë dhe e drejtpërdrejtë. 3. Ndryshimet mund të jenë me natyrë negative dhe pozitive. 4. Të mësuarit nuk ka të bëjë me ndryshimet që shkaktohen nga maturimi i njeriut.   Psikologët mendojnë se ekzistojnë disa forma themelore të mësuarit të cilat janë:  Format e të mësuarit:  kushtëzimi klasik  kushtëzimi veprues  përmes vëzhgimeve  kognitiv  Në bashkëpunim me nxënësit jepen shembuj për të ilustruar kushtëzimin klasik.   1. **Reflektim (Imagjinatë e drejtuar)**   Nxënësit janë njohur me shembuj të kushtëzimit klasik dhe ju kërkohet të japin shembuj të tjerë të fazave të kushtëzimit klasik. | | | | | |
| **Vlerësimi**:  Vlerësohet niveli i përvetësimit të koncepteve bazë të nxënësit.  Vlerësohet aftësia e nxënësve për të bërë analizë dhe sintezë. | | | | | |
| **Detyrë dhe punë e pavarur:**  Jepni shembuj të kushtëzimit klasik, të kushtëzimit të rendit më të lartë dhe të përgjithësimit të stimulit, që kanë ndodhur në jetën tuaj. | | | | | |

**Planifikimi i orës mësimore – 4**

|  |  |  |  |  |  |
| --- | --- | --- | --- | --- | --- |
| **Fusha: Shoqëria dhe mjedisi** | **Lënda: Psikologji** | | **Shkalla VI** | | **Klasa XII** |
| **Tema mësimore**: 4.4 Kushtëzimi veprues | | | | | |
| **Situata e të nxënit**  Përfytyroni një skenë të tillë: Agroni, një fëmije 4-vjeçar, është duke recituar para prindërve të tij një vjershë që sapo e ka mësuar në kopsht. Sapo mbaron së recituari, prindërit e tij duartrokasin. Agroni merr vrull nga këto duartrokitje dhe fillon ta recitojë përsëri vjershën. | | | | | |
| **Rezultatet e të nxënit të kompetencave të fushës sipas temës mësimore**  Nxënësi:   * Flet për të mësuarit veprues duke e ilustruar me shembuj. * Dallon përforcimin pozitiv nga ai negativ. * Tregon dallimin ndërmjet përforcimit dhe ndëshkimit. * Ilustron me shembuj ndëshkimin pozitiv dhe negativ. | | | | | |
| **Fjalë kyçe:**  përforcim, përforcim pozitiv, përforcim negativ, ndëshkim. | | **Burimet:**  Teksti mësimor | | **Lidhja me lëndët e tjera:**  Biologji, TIK, Sociologji, Qytetari | |
| **Metodologjia dhe veprimtaritë e nxënësve**  **ERR (Evokim – Realizimi i kuptimit – Reflektim)** | | | | | |
| Organizim i orës së mësimit.   1. **Evokim (Përvijim i të menduarit)**   Minutat e para të orës shërbejnë për të rikujtuar informacionet e temave të kaluara.   * *Ç’është të mësuarit?* * *Ç’është kushtëzimi klasik?* * *Ku qëndron dallimi ndërmjet stimulit të pakushtëzuar dhe stimulit të kushtëzuar?* * *Ku qëndron dallimi ndërmjet reagimit të pakushtëzuar dhe reagimit të kushtëzuar?\*  1. **Realizimi i kuptimit (Pyetja sjell pyetjen)**   Përgjigjet e pyetjeve të mësipërme krijojnë mundësinë për të bërë lidhjen midis informacionit me njëri-tjetrin.  Lexohet situata e të nxënit.  Nga shembujt ne mund të nxjerrim kuptimin e kushtëzimit veprues.  *Kushtëzimi veprues është një formë e të mësuarit ku mundësia e përsëritjes ose e mospërsëritjes së një reagimi varet nga pasojat që shkakton ky reagim për individin që e kryen atë. Pas kryerjes së një reagimi individi mund të përforcohet (shpërblehet) ose të ndëshkohet.*  **Përforcimi.** Përforcimi është çdo stimul që rrit mundësinë e përsëritjes së një reagimi që kryhet para tij. Ai është dy llojesh: pozitiv ose negativ.  Përforcimi është dy llojesh  pozitiv  negativ  Përforcimi pozitiv është prezantimi i stimujve shpërblyes ose të këndshëm për individin menjëherë pasi ai kryen një reagim. Kjo shpie në përsëritjen e reagimit.  Përforcimi pozitiv mund të jetë  parësor  dytësor  Në bashkëpunim me nxënësit ilustrohet me shembuj përforcimi pozitiv.  Përforcimi negativ shpie në rritjen e mundësisë së përsëritjes së reagimit përmes elementit të shmangies së një stimuli të pakëndshëm.  Ilustrohet me shembuj përforcimi negativ.  *Pyetje: Ku ndryshojnë përforcimi nga ndëshkimi?*  Ndryshe nga përforcimi, ndëshkimi ul mundësinë e përsëritjeve të një reagimi. *Ndëshkimi* është procesi i prezantimit të stimujve të pakëndshëm ose i heqjes së stimujve të këndshëm, me qëllim që të ulet mundësia e përsëritjes së një reagimi që ka ndodhur më parë. Ndëshkimi mund të jetë pozitiv ose negativ, parësor ose dytësor.  Ndëshkimi mund të jetë  pozitiv ose negativ  parësor ose dytësor  Në bashkëpunim me nxënësit jepen shembuj për të ilustruar konceptet e mësipërme.   1. **Reflektim (Punë individuale)**   Përshkruani një shembull të ngjashëm siç është treguar në tekst për përforcimin dhe format e saj. | | | | | |
| **Vlerësimi**:  Vlerësohet niveli i përvetësimit të koncepteve bazë të nxënësit.  Vlerësohet aftësia e nxënësve për të bërë analizë dhe sintezë. | | | | | |
| **Detyrë dhe punë e pavarur:**  Ç’duhet pasur parasysh në përdorimin e ndëshkimit? Gjeni shembuj të tjerë. | | | | | |

**Planifikimi i orës mësimore – 5**

|  |  |  |  |  |  |
| --- | --- | --- | --- | --- | --- |
| **Fusha: Shoqëria dhe mjedisi** | **Lënda: Psikologji** | | **Shkalla VI** | | **Klasa XII** |
| **Tema mësimore**: 4.5 Të mësuarit përmes vëzhgimit dhe proceseve kognitive | | | | | |
| **Situata e të nxënit**  Përfytyroni veten tuaj në një darkë me miq nga një kulturë tjetër. Ju kanë treguar vendin në tryezë dhe shihni se para jush ndodhen shumë pirunë: të mëdhenj, më të vegjël, të gjatë, të shkurtër. Përse shërbejnë të gjithë këta? Në kulturën tuaj hahet me një ose me dy pirunë. | | | | | |
| **Rezultatet e të nxënit të kompetencave të fushës sipas temës mësimore**  Nxënësi:   * Flet për mënyrën e të mësuarit përmes vëzhgimit të një modeli të caktuar. * Tregon raste kur njeriu kryen sjellje, ndonëse e di që janë të ndëshkueshme. * Diskuton rreth formave të të mësuarit përmes proceseve kognitive. * Ilustron të mësuarit përmes vëzhgimit ku vihet re personaliteti i atij që mësoj. | | | | | |
| **Fjalë kyçe:**  vëmendje, model, kujtesë, personalitet, të mësuar mekanik, të mësuar latent. | | **Burimet:**  Teksti mësimor | | **Lidhja me lëndët e tjera:**  Biologji | |
| **Metodologjia dhe veprimtaritë e nxënësve**  **ERR (Evokim – Realizimi i kuptimit – Reflektim)** | | | | | |
| Organizim i orës së mësimit.   1. **Evokim (Përvijim i të menduarit)**   Në klasë bëhen pyetje për të mësuarit veprues.   * *Ç’është të mësuarit veprues?* * *Ç’është përfitimi?* * *Cili është dallimi ndërmjet përforcimit pozitiv dhe negativ? Jepni shembuj nga jeta juaj.* * *Cili është dallimi ndërmjet përforcimit parësor dhe dytësor?* * *Cili është dallimi ndërmjet përforcimit dhe ndëshkimit?*  1. **Realizimi i kuptimit (Shpjegim i përparuar)**   Lexohet situata e të nxënit.  Nxënësit mund të japin dhe shembuj të tjerë për të ilustruar të mësuarit përmes vëzhgimit.  Ky lloj të mësuari kryhet në disa kushte të caktuara.  Kushtet më të thjeshta për ta realizuar këtë lloj të mësuari janë: *të kesh vëmendjen* te sjellja që kryen modeli, *të mbash mend* atë që bën modeli, *të riprodhosh* atë që bën modeli. Faktorët kryesorë për të mësuarit përmes vëzhgimit janë: *forca e modelit, personaliteti i atij që mëson dhe situata.*   1. Forca e modelit është një nga faktorët më të rëndësishëm. 2. Personaliteti i atij që imiton, ka edhe ai rëndësinë e vet. 3. Faktori i tretë është situata.   Vëzhgimi i sjelljes së të tjerëve është një burim i mirë për të mësuar.  Në bashkëpunim me njëri-tjetrin në klasë sillen shembuj për të ilustruar të mësuarit përmes vëzhgimit.  *Pyetje: Ç’është të mësuarit përmes proceseve kognitive?*  Të mësuarit përmes proceseve kognitive ndodh brenda trurit njerëzor dhe ka të bëjë me aktivizimin e aftësive mendore për të njohur, kuptuar, parashikuar. Të mësuarit paraqitet në disa forma kryesore:   * në të mësuarin e thjeshtë; * në të mësuarin latent; * në të mësuarin mekanik; * në të mësuarin zbulues.   Ilustrohen me shembuj të gjitha format e të mësuarit përmes vëzhgimit.   1. **Reflektim (Ditarët e të nxënit)**   Ne shohim gjithmonë filma me sjellje agresive. Po ashtu shohim edhe të rritur që kryejnë sjellje agresive. Si mendoni ju, cilat prej këtyre sjelljeve agresive janë të prirur t’i imitojnë më shumë fëmijët: ato të prindërve apo ato të filmave? | | | | | |
| **Vlerësimi**:  Vlerësohet niveli i përvetësimit të koncepteve bazë të nxënësit.  Vlerësohet aftësia e nxënësve për të bërë analizë dhe sintezë. | | | | | |
| **Detyrë dhe punë e pavarur:**  Diskutoni rreth temës: Sillen si majmunë, sepse majmunë shohin e majmunërira bëjnë. | | | | | |

**Planifikimi i orës mësimore – 6**

|  |  |  |  |  |  |
| --- | --- | --- | --- | --- | --- |
| **Fusha: Shoqëria dhe mjedisi** | **Lënda: Psikologji** | | **Shkalla VI** | | **Klasa XII** |
| **Tema mësimore**: 4.6 Të menduarit | | | | | |
| **Situata e të nxënit**  A është duke menduar personi që është duke parë një ëndërr që ka një logjikë ose që është absurde?  Provoni t’i kategorizoni fjalët e mëposhtme në katër grupe konceptuale: krevat, pjeshkë, kapele, kolltuk, këmishë, trëndafil, limon, çorape, mollë, dollap, manushaqe, tas, tryezë, luledele, pantallona.  Supozoni se jeni në një supermarket ku nuk keni qenë ndonjëherë dhe kërkoni të gjeni një kavanoz me salce domatesh. Ku do të shkoni ju të kërkoni? | | | | | |
| **Rezultatet e të nxënit të kompetencave të fushës sipas temës mësimore**  Nxënësi:   * Përshkruan një person duke menduar dhe një person që fantazon. * Tregon natyrën që ka procesi i të menduarit. * Liston karakteristikat e procesit të t menduarit. * Diskuton nëse ne mundemi të mendojmë nëse nuk e kemi të gjithë informacionin që na nevojitet. | | | | | |
| **Fjalë kyçe:**  të menduarit, koncepte, simbole, informacione. | | **Burimet:**  Teksti mësimor | | **Lidhja me lëndët e tjera:**  Sociologji, Letërsi | |
| **Metodologjia dhe veprimtaritë e nxënësve**  **ERR (Evokim – Realizimi i kuptimit – Reflektim)** | | | | | |
| Organizim i orës së mësimit.   1. **Evokim (Diskutim për njohuritë paraprake)**   Në fillim të orës bëhet një përsëritje e koncepteve kryesore të temave të kaluara   1. **Realizimi i kuptimit (Pyetja sjell pyetjen)**   Lexohen situatat e të nxënit të cilat shërbejnë për të arritur në një analizë të procesit të të menduarit.  Përgjigjet e nxënësve na ndihmojnë për ta arritur këtë dhe për të përfshirë sa më shumë nxënësit në diskutim.  *Pyetje: Çfarë natyre ka procesi i të menduarit?*  Të menduarit është një *proces i pavëzhgueshëm*, të cilin e prodhon truri. Ne mundemi të kuptojmë në shumë raste nëse dikush është duke menduar apo jo, duke u nisur vetëm nga pozicioni i trupit, i kokës, dhe nga sjelljet e fytyrës së dikujt. Por kjo nuk do të thotë se ne mundemi të kuptojmë se për çfarë po mendon personi dhe cilat janë mendimet që ai ka.  *Cilat janë karakteristikat e procesit të të menduarit?*  Të menduarit është një proces kompleks ku njihen tre karakteristika të tij.  Të menduarit është  një aktivitet simbolik  tejkalon informacionin që kemi  i qëllimshëm  Në bashkëpunim me nxënësit ilustrohen me shembuj karakteristikat e procesit të të menduarit.  Tri qëllimet e mëdha për të cilat mendojmë:  Tri qëllimet janë  zgjidhja e problemeve  marrja e vendimeve  zgjidhja e konflikteve  Bazuar në këto tri karakteristika të të menduarit, mund të thuhet se të menduarit është përdorimi i simboleve për të arritur në konkluzione në lidhje me një qëllim të caktuar.   1. **Reflektim (Ditarët e të nxënit)**   Përshkruani se si është e mundur që nëse mund të mendojmë edhe pse mund të mos e kemi informacionin për një çështje të caktuar. | | | | | |
| **Vlerësimi**:  Vlerësohet niveli i përvetësimit të koncepteve bazë të nxënësit.  Vlerësohet aftësia e nxënësve për të bërë analizë dhe sintezë. | | | | | |
| **Detyrë dhe punë e pavarur:**  Diskutoni për çështjen: çfarë roli luajnë simbolet matematike (h, v, Σ, m, π) në procesin e të menduarit? A është ky lloj të menduari të cilin ne e quajmë të menduar simbolik? | | | | | |

**Planifikimi i orës mësimore – 7**

|  |  |  |  |  |  |
| --- | --- | --- | --- | --- | --- |
| **Fusha: Shoqëria dhe mjedisi** | **Lënda: Psikologji** | | **Shkalla VI** | | **Klasa XII** |
| **Tema mësimore**: 4.7 Kujtesa: Tipet, proceset dhe sistemet e saj | | | | | |
| **Situata e të nxënit**  A keni dëgjuar për sëmundjen Alzheimer? Është një sëmundje që prek njerëzit mbi moshën 65 vjeç dhe që ka të bëjë me humbjen e kujtesës. Në fillim ai që preket nga kjo sëmundje, e ka të vështirë të mbajë mend telefonat, emrat, takimet etj. Më pas njeriu e humbet më shumë kujtesën dhe gjendja e tij përkeqësohet shumë: nuk mban mend shtëpinë. | | | | | |
| **Rezultatet e të nxënit të kompetencave të fushës sipas temës mësimore**  Nxënësi:   * Përshkruan një person me kujtesë normale dhe një tjetër që i ka “humbur” kujtesa. * Liston tipet e kujtesës dhe tregon rëndësinë e secilës prej tyre. * Tregon cilat janë proceset themelore të kujtesës. * Shpjegon se si regjistrohet informacioni në tru. | | | | | |
| **Fjalë kyçe:**  kujtesë semantike, kujtesë episodike, kujtesë procedurale, kujtesë afatgjatë, kujtesë afatshkurtër, kodim, riprodhim. | | **Burimet:**  Teksti mësimor | | **Lidhja me lëndët e tjera:**  Biologji, Sociologji, Letërsi | |
| **Metodologjia dhe veprimtaritë e nxënësve**  **ERR (Evokim – Realizimi i kuptimit – Reflektim)** | | | | | |
| Organizim i orës së mësimit.   1. **Evokim (Diskutim për njohuritë paraprake)**   Minutat e para shërbejnë për të rikujtuar informacionet mbi të menduarit.   * *Çfarë natyre ka procesi i të menduarit?* * *Cilat janë karakteristikat e të menduarit?* * *Pse themi që të menduarit është i qëllimshëm?* * *Ku ndryshon të menduarit nga ëndrra?*  1. **Realizimi i kuptimit (Pyetja sjell pyetjen)**   Lexohet situata e të nxënit për personat që kanë humbur kujtesën.  Në këtë moment mund të sillen përvoja nga nxënësit për ato informacione që mund të kenë rreth kësaj sëmundjeje.  Këtu nxirret në pah domosdoshmëria e kujtesës për funksionimin normal të njeriut.  Ajo është një veprimtari mendore shumë komplekse që shërben *për të ruajtur, përpunuar dhe riprodhuar informacionin.*  Psikologët kanë përcaktuar disa tipe të kujtesës:  Tipet e kujtesës  semantike  episodike  proceduriale  Ilustrohet me shembuj secila prej tyre.  *Pyetje: Si ruhet informacioni në të tre tipet e kujtesës?*  Kjo realizohet për mes tri proceseve themelore të kujtesës:  Tri proceset themelore  kodimi  depozitimi  riprodhimi  *Kodimi* është procesi i shndërrimit të informacionit në një formë të tillë, që të mund të futet në kujtesë dhe të përdoret.  *Depozitimi* është procesi i gjetjes dhe i nxjerrjes së informacionit në kujtesë për periudha të ndryshme kohore.  *Riprodhimi* është procesi i gjetjes dhe i nxjerrjes së informacionit që është ruajtur në kujtesë, me qëllim që të përdoret në një çast të caktuar.  Kujtesa përdor tri lloje kodesh.  Kodet  dëgjimore  pamore  semantike  Nxënësit njihen me informacionet në teks dhe diskutojnë për llojet kryesore të kujtesës: afatshkurtër, afatgjatë dhe të përkohshme.   1. **Reflektim (Punë individuale)**   Përshkruani veten tuaj në lidhje me kujtesën. Sa i kujtoni gjërat që keni lexuar, keni parë apo dëgjuar. Po raste kur nuk ju është kujtuar ndonjë person ose episod keni patur? | | | | | |
| **Vlerësimi**:  Vlerësohet niveli i përvetësimit të koncepteve bazë të nxënësit.  Vlerësohet aftësia e nxënësve për të bërë analizë dhe sintezë. | | | | | |
| **Detyrë dhe punë e pavarur:**  Si e shpjegoni argumentin se, nuk ka rëndësi madhësia e trurit në aftësinë për të mbajtur mend gjatë, por intensiteti i vënies në punë të neuroneve të caktuara? | | | | | |

**Planifikimi i orës mësimore – 8**

|  |  |  |  |  |  |
| --- | --- | --- | --- | --- | --- |
| **Fusha: Shoqëria dhe mjedisi** | **Lënda: Psikologji** | | **Shkalla VI** | | **Klasa XII** |
| **Tema mësimore**: 4.8 Kujtesa shqisore, afatshkurtër dhe afatgjatë | | | | | |
| **Situata e të nxënit**  **TSVKEHL THVKSAESMHSCLGIA**  Lexoni kuadratin e parë dhe të dytin dhe mundohuni të mbani mend shkronjat që janë tek ata. Në kuadratin e parë ka shtatë shkronja dhe ju i mbani mend. Në kuadrin e dytë ka 16 shkronja. Ju nuk mund të mbani mend dot të 16 shkronjat, sepse ky numër është më i madh se numri 7 (plus ose minus 2) i pjesëve të informacionit që mund të mbajë kujtesa juaj afatshkurtër. | | | | | |
| **Rezultatet e të nxënit të kompetencave të fushës sipas temës mësimore**  Nxënësi:   * Flet për kujtesën shqisore dhe rolin që luan në memorizimin e informacionit. * Ilustron me shembuj kujtesën afatshkurtër. * Tregon rolin e përsëritjes në ruajtjen e informacionit në kujtesën afatshkurtër. * Identifikon sinjalet e jashtme dhe të brendshme që ndihmojnë në riprodhimin e njohurive nga kujtesa afatgjatë. | | | | | |
| **Fjalë kyçe:**  kujtesë shqisore, kujtesë ikonike, përsëritje, vëmendje, riprodhim. | | **Burimet:**  Teksti mësimor | | **Lidhja me lëndët e tjera:**  Biologji, Sociologji, Letërsi, TIK | |
| **Metodologjia dhe veprimtaritë e nxënësve**  **ERR (Evokim – Realizimi i kuptimit – Reflektim)** | | | | | |
| Organizim i orës së mësimit.   1. **Evokim (Përvijim i të menduarit)**   Rikujtohet informacioni i temave të kaluara të cilat do shërbejnë për vazhdimësinë e informacionit të ri për kujtesën shqisore.   * *Cilët janë tipet e kujtesës? Ku dallojnë ato nga njëra-tjetra?* * *Cila është rëndësia e secilës nga tipet e kujtesës?* * *Cilat janë proceset themelore të kujtesës?* * *Cilat janë sistemet ku depozitohet dhe përpunohet informacioni?*  1. **Realizimi i kuptimit (Marrëdhëniet pyetje – përgjigje)**   Informacionet që kanë asimiluar nxënësit për kujtesën shërbejnë për të trajtuar edhe temën e re.  Lexohet situata e të nxënit.  *Pyetje: Ç’është kujtesa shqisore?*  Kujtesa shqisore është sistemi më i thjeshtë i kujtesës. Këtu bëhet një kodim (përfaqësim mendor) pamor ose dëgjimor fillestar i informacionit që merret me shqisat. Kodet e imazheve pamore që ruhen në kujtesën shqisore, quhen *ikona. Ikona* është mbetja e imazhit pamor në kujtesën shqisore për një kohë shumë të shkurtër, edhe pasi stimuli ka pushuar së vepruari. Ikonat ruhen në kujtesën shqisore vetëm për rreth *gjysmë sekonde.* Kodet dëgjimore të tingujve që ruhen në kujtesën shqisore, quhen *jehona.* Ruajtja e jehonave në kujtesën shqisore zgjat *3 sekonda.* Si ikonat, ashtu dhe jehonat janë kopje identike e papërpunuar e stimujve pamorë dhe dëgjimorë që veprojnë në shqisat e njeriut.  *Pyetje: Si kodohet informacioni në kujtesën afatshkurtër?*  Informacioni që vjen nga kujtesa shqisore në kujtesën afatshkurtër, kodohet përsëri. Për kodimin e informacionit në kujtesën afatshkurtër përdoren si kodet pamore (ikonat), ashtu edhe kodet dëgjimore (jehonat).  Ilustrohen me shembuj të dy llojet e kujtesës.  *Pyetje: Kujtesa afatgjatë.*  Informacioni që vjen në kujtesën afatgjatë, kodohet në bazë të kuptimit të tij. (Siç kemi theksuar, ky quhet kodim *semantik)*. Cili është kapaciteti i kujtesës afatgjatë? i pakufishëm. Sa më shumë informacion të ruajë në kujtesën e vet njeriu, aq më të lehtë e ka për të ruajtur informacion të ri.  Një faktor tjetër që ndikon te sasia, shpejtësia dhe cilësia e riprodhuesit, janë *sinjalet e jashtme.* Sinjalet e jashtme janë të ndryshme për njerëz të ndryshëm, sepse njerëzit e marrin informacionin në kontekste të ndryshme. Pavarësisht nga kjo, ato e ndihmojnë njeriun që të prodhojë informacionin.   1. **Reflektim (Ditarët e të nxënit)**   Duke njohur në tekst të gjithë faktorët që ndikojnë mbi kapacitetin e kujtesës afatgjate, hartoni një plan studimi, i cili do t’ju ndihmojë të mbani mend sa më shumë informacion për provimin tuaj të radhës. | | | | | |
| **Vlerësimi**:  Vlerësohet niveli i përvetësimit të koncepteve bazë të nxënësit.  Vlerësohet aftësia e nxënësve për të bërë analizë dhe sintezë. | | | | | |
| **Detyrë dhe punë e pavarur:**  Hartoni një tabelë e cila të përmbajë: llojin e kodimit, sasinë e informacionit dhe kohën gjatë të cilës qëndron informacioni në tre sistemet e kujtesës. | | | | | |

**Planifikimi i orës mësimore – 9**

|  |  |  |  |  |  |
| --- | --- | --- | --- | --- | --- |
| **Fusha: Shoqëria dhe mjedisi** | **Lënda: Psikologji** | | **Shkalla VI** | | **Klasa XII** |
| **Tema mësimore**: 4.9 Harresa | | | | | |
| **Situata e të nxënit**  Të gjithë njerëzit, pa përjashtim, harrojnë. Studimet tregojnë se njeriu harron më shumë rreth 9 orë pas përvetësimit të informacionit. Pas kësaj harresa e informacionit vazhdon, por është më e ngadaltë. | | | | | |
| **Rezultatet e të nxënit të kompetencave të fushës sipas temës mësimore**  Nxënësi:   * Përshkruan ndonjë person që harron dhe shenjat që shfaq ai/ajo. * Tregon ndryshimet ndërmjet ndërhyrjes proaktive dhe retroaktive të informacionit. * Përcakton ndryshimet ndërmjet harresës së qëllimshme dhe harresës së motivuar. * Ilustron me shembuj llojet e harresës. | | | | | |
| **Fjalë kyçe:**  harresë, amnezi anterograde, amnezi retrograde, represion, harresë e motivuar | | **Burimet:**  Teksti mësimor | | **Lidhja me lëndët e tjera:**  Biologji, Sociologji | |
| **Metodologjia dhe veprimtaritë e nxënësve**  **ERR (Evokim – Realizimi i kuptimit – Reflektim)** | | | | | |
| Organizim i orës së mësimit.   1. **Evokim (Diskutim për njohuritë paraprake)**   Në fillim të orës shtrohen disa pyetje për diskutim ku nxënësve u jepet mundësia të shprehin idetë e tyre.   * *Ç’lloj përsëritjeje ka rëndësi për ruajtjen e informacionit në kujtesën afatshkurtër?* * *Shpjegoni si kalon informacioni nga kujtesa afatshkurtër në kujtesën afatgjatë.* * *Ç’lloj përsëritjeje ka rëndësi për ruajtjen e informacionit në kujtesën afatgjatë?*  1. **Realizimi i kuptimit (Marrëdhëniet pyetje – përgjigje)**   Diskutimet për pyetjet e mësipërme, nxiten edhe nga leximi i situatës së të nxënit duke e ilustruar edhe me shembuj të tjerë.  *Pyetje: Pse harron njeriu?*  Lidhur me këtë pyetje ekzistojnë dy teori:   1. Teoria e humbjes së informacionit 2. Teoria e ndërhyrjes së informacionit.   Sipas *teorisë së humbjes*, harresa ndodh për arsye se informacioni që ruhet në kujtesë, humbet si pasoje e mospërdorimit dhe e kalimit të kohës. Sot kjo teori nuk përkrahet nga të gjithë psikologët, sepse nuk shpjegon dot pse një pjesë e informacionit që nuk përdoret, humbet nga kujtesa dhe një pjesë tjetër ruhet për gjithë jetën.  *Teoria e ndërhyrjes* thotë se njeriu harron, ngaqë informacioni i ri që hyn në kujtesë, dhe informacioni i vjetër që ndodhet në kujtesë, ndërhyjnë te njëri-tjetri e ngatërrohen dhe si pasojë pengojnë atë informacion që njeriu dëshiron të riprodhojë në një çast të dhënë. Dukuria e ndërhyrjes është shumë e dukshme në kujtesën afatshkurtër për arsye se kjo kujtesë ka, siç kemi theksuar, një kapacitet të vogël.  Shpeshherë njeriu harron edhe në mënyrë të qëllimshme. *Harresa e qëllimshme* ndodh për arsye se njeriu përpiqet të shkarkojë kujtesën e tij nga informacioni që mund të jetë i saktë.  Në mjaft raste njeriut i ndodh të harrojë se duhet të bëje diçka në një kohë dhe në një vend të caktuar. Kjo dukuri quhet *harresa prospektive.*  Frojdi thoshte se njeriu harron ato gjëra që e kërcënojnë. Kjo dukuri quhet *represion ose harresë e motivuar.* Kështu, p.sh., ju mund të harroni një takim që keni lënë me një njeri që në thelb nuk ju pëlqen. Paaftësia për të kujtuar informacionin në këto raste quhet *amnezi.*  Humbja e kujtesës mund të jetë e pjesshme ose e plotë. Ekzistojnë dy lloje amnezish.  amnezia  anterograde  retrograde  Në bashkëpunim me nxënësit analizohen dy llojet e amnezisë, duke ilustruar me shembuj.   1. **Reflektim (Punë individuale)**   Pregoni se pse nuk i mbajnë mend njerëzit ndodhitë në moshën e fëmijërisë. A keni harruar ndonjëherë në mënyrë të qëllimshme? | | | | | |
| **Vlerësimi**:  Vlerësohet niveli i përvetësimit të koncepteve bazë të nxënësit.  Vlerësohet aftësia e nxënësve për të bërë analizë dhe sintezë. | | | | | |
| **Detyrë dhe punë e pavarur:**  Informacione plotësuese për harresën | | | | | |

**Planifikimi i orës mësimore – 10**

|  |  |  |  |  |  |
| --- | --- | --- | --- | --- | --- |
| **Fusha: Shoqëria dhe mjedisi** | **Lënda: Psikologji** | | **Shkalla VI** | | **Klasa XII** |
| **Tema mësimore**: 4.10 Si ta përmirësojmë kujtesën | | | | | |
| **Situata e të nxënit**  Secili prej jush mund ta përmirësojë kujtesën. Kjo kërkon tri gjera: të dini se ku qëndrojnë konkretisht *dobësitë* e kujtesës suaj, të dini se *ç’rrugë* duhet të përdorni për të përmirësuar kujtesën dhe të *përpiqeni* vazhdimisht. | | | | | |
| **Rezultatet e të nxënit të kompetencave të fushës sipas temës mësimore**  Nxënësi:   * Identifikon rrugët për përmirësimin e kujtesës. * Tregon mënyrën e organizimit të informacionit që të mbahet mend më lehtë. * Zbaton teknikat e fjalëve lidhëse dhe akronimet. * Përdor teknikat e veta duke u bazuar në teknikat e formimit të një zinxhiri. | | | | | |
| **Fjalë kyçe:**  gjendje të ndërgjegjes, gjumë, ëndrra, gjumi LSHS, gjumi LJSHS | | **Burimet:**  Teksti mësimor | | **Lidhja me lëndët e tjera:**  Biologji, TIK, Letërsi | |
| **Metodologjia dhe veprimtaritë e nxënësve**  **ERR (Evokim – Realizimi i kuptimit – Reflektim)** | | | | | |
| Organizim i orës së mësimit.   1. **Evokim (Diskutim për njohuritë paraprake)**   Në klasë drejtohen disa pyetje për diskutim të lidhura me temat e kaluara. Kjo shërben për të kontrolluar njohuritë dhe për të realizuar vlerësimin e vazhduar.   * *Si e shpjegon harresën teoria e humbjes së informacionit?* * *Cilat janë ndryshimet ndërmjet ndërhyrjes proaktive dhe retroaktive?* * *Cilat janë ndryshimet ndërmjet amnezisë anterograde dhe retrograde?* * *Përcaktoni ndryshimet ndërmjet harresës së qëllimshme dhe harresës së motivuar ose represionit.* * *Pse nuk i mbajnë mend njerëzit ndodhitë në moshën e foshnjërisë?* * *Çfarë është harresë e qëllimshme? A mund të sillni një shembull nga jeta juaj?*  1. **Realizimi i kuptimit (Marrëdhëniet pyetje – përgjigje)**   Përgjigjet e nxënësve mbi harresën shërbejnë për të trajtuar të kundërtën e saj “kujtesën”.  Në klasë bëhet pyetje që zëvendëson situatën e të nxënit.  *Pyetje: Si mund të përmirësojmë kujtesën?*  Për t’i dhënë përgjigje pyetjes listohen të gjitha rrugët për ta përmirësuar atë. Të gjitha ilustrohen me shembuj.  Rrugët për përmirësimin e kujtesës janë:   1. Përqendroni vëmendjen në atë që doni të mbani mend. 2. Përqendrohuni në idetë themelore të informacionit që doni të mbani mend. 3. Lidheni informacionin e ri me informacionin e mëparshëm në kujtesën tuaj. 4. Përdorini sa më shumë imagjinatën dhe shqisat tuaja. 5. Shpërndajeni studimin e një informacioni në kohë. 6. Studioni informacionin, sipas rastit, të tërin ose pjesë-pjesë. 7. Pakësoni ndërhyrjen e informacionit.   Një nga teknikat për të përmirësuar kujtesën është *mnemonika*.  *Pyetje: Çfarë duhet të bëjmë për të formuar mnemonikat tona?*  Përdorni sa më shumë imazhet pikturat mendore.Shumica e mnemonikave kanë në themel imagjinatën. Imazhet pamore janë më të lehta për t’u mbajtur mend sesa fjalët. Përpiquni që ta ktheni informacionin në imazhe mendore, sepse kjo do t’ju ndihmojë shumë.  Për të bërë më të kuptueshme këtë përshkruhen disa teknika për të mbajtur mend.   1. Teknika e lidhjes së informacionit me vende të caktuara. 2. Copëtimi i informacionit. 3. Teknika e fjalëve lidhëse. 4. Teknika e shkronjave të para (akronimet).   Ilustrohen me shembuj të dyja teknikat e mësipërme.   1. **Reflektim (Punë individuale)**   Përpiquni të formoni një nga teknikat tuaja që mund ta përdorni për të mbajtur mend informacione të ndryshme. Krahasoni ato në klasë dhe zgjidhni teknikën e trajtuar më mirë. | | | | | |
| **Vlerësimi**:  Vlerësohet niveli i përvetësimit të koncepteve bazë të nxënësit.  Vlerësohet aftësia e nxënësve për të bërë analizë dhe sintezë. | | | | | |
| **Detyrë dhe punë e pavarur:**  Formoni teknikat tuaja mbështetur në parimet e teknikës së vendeve, teknikës së fjalëve lidhëse, teknikës së formimit të një zinxhiri dhe teknikës së shkronjave të para. | | | | | |

**Planifikimi i orës mësimore – 11**

|  |  |  |  |  |  |
| --- | --- | --- | --- | --- | --- |
| **Fusha: Shoqëria dhe mjedisi** | **Lënda: Psikologji** | | **Shkalla VI** | | **Klasa XII** |
| **Tema mësimore**: 4.11 Gjendjet e ndërgjegjes | | | | | |
| **Situata e të nxënit**  Një njeri i rritur harxhon mesatarisht rreth 5% të natës në stadin e parë, rreth 50% në stadin e dytë, rreth 20% në stadin e tretë dhe të katërt të gjumit me LJSHS dhe 25% në gjumin me LSHS.  Cili është regjimi juaj i gjumit? A mund të shpjegojë ai pse ndonjëherë ndjeheni shumë lodhur edhe pa punuar shumë? | | | | | |
| **Rezultatet e të nxënit të kompetencave të fushës sipas temës mësimore**  Nxënësi:   * Përshkruan një person në gjendje gjumi dhe një tjetër zgjuar. * Dallon gjendjen e ndërgjegjes me gjendjen e zgjimit dhe gjendjen e ndryshuar të ndërgjegjes. * Identifikon funksionet e gjumit me LJSHS dhe LSHL. * Diskuton për çrregullimet e gjumit dhe rolin që ka gjumi i rregullt në funksioni normal të njeriut në jetën e tij. | | | | | |
| **Fjalë kyçe:**  Ndërgjegjja | | **Burimet:**  Teksti mësimor | | **Lidhja me lëndët e tjera:**  Biologji, Sociologji | |
| **Metodologjia dhe veprimtaritë e nxënësve**  **ERR (Evokim – Realizimi i kuptimit – Reflektim)** | | | | | |
| Organizim i orës së mësimit.   1. **Evokim (Diskutim për njohuritë paraprake)**   Në minutat e para të orës drejtojnë disa pyetje për të parë sa janë përvetësuar njohuritë e temave të kaluara. Bëhet vlerësimi i vazhduar.  *Pyetje:*   * *Cilat janë rrugët për përmirësimin e kujtesës?* * *Si mund të organizohet informacioni, që të mbahet mend më lehtë?* * *Ç’është dhe si mund të shmanget efekti i pozicionit të informacionit?* * *Ç’janë dhe si funksionojnë mnemonikat?*  1. **Realizimi i kuptimit (Marrëdhëniet pyetje – përgjigje)**   Lexohet situata e të nxënit. Përgjigjet që japin nxënësit shërbejnë për të trajtuar informacionin më poshtë.  *Ndërgjegjja* përbëhet nga proceset mendore (ndijimet, perceptimet, kujtimet, emocionet dhe mendimet) që ndodhin në mendjen e njeriut në një çast të caktuar, për të cilat ai është i vetëdijshëm. Proceset mendore ndryshojnë vazhdimisht në varësi të ndryshimit të situatave. Kjo bën që njeriu të përjetojë gjendje të ndryshme të ndërgjegjes.  Ndërgjegjja është dy llojesh: në gjendje zgjimi, në gjendje të ndryshuar të saj.  Pjesën më të madhe njeriu e kalon në gjendje zgjuar. Ndërgjegjja në gjendje zgjimi  është:  e organizuar  e qartë  me kuptim  *Gjendjet e ndryshuara të ndërgjegjes* janë ato gjendje ku mënyra dhe cilësia e funksionimit mendor të njeriut ndryshon në mënyrë të dukshme nga ajo e ndërgjegjes normale në gjendje zgjimi.  Në bashkëpunim me nxënësit listohen karakteristikat e përbashkëta të gjendjeve të ndryshuara të ndërgjegjes.  Të përbashkëtat:  Të menduarit bëhet sipërfaqësor  I paorganizuar  Nuk mban mend çfarë ka ndodhur  Më pak kritik  Nuk përqëndrohesh lehtë  Njeriu kalon një të tretën e jetës në gjumë. Çdo natë të jetës së tij njeriu kalon nëpër dy gjendje gjumi: në gjumin e qetë, ose siç quhet ndryshe, në gjumin me lëvizje jo të shpejta të syve (gjumi me LJSHS) dhe në gjumin aktiv ose gjumin me lëvizje të shpejta të syve (gjumi me LSHS).  Gjumi me LJSHS kryhet përmes katër stadesh:   * Në stadin e parë njeriu bën një ***gjumë të lehtë***. * Stadi i dytë dhe i tretë quhet stadi i ***gjumit pa ëndrra***. * Në stadin e katërt njeriu bën ***gjumin më të thellë***.   Në bashkëpunim me nxënësit ilustrohen me shembuj katër stadet e gjumit. Nxënësit mund të sjellin dhe përvojat e tyre në lidhje me gjumin dhe kohën që flenë gjumë dhe sa rrinë zgjuar.   1. **Reflektim (Punë individuale)**   Përshkruani kohën “zgjuar-gjumë” për një foshnjë, një të rritur dhe një të moshuar. Krahasoni me njëri-tjetrin të dhënat që ju keni nxjerrë.  Si ndryshon ky raport në lidhje me moshën? | | | | | |
| **Vlerësimi**:  Vlerësohet niveli i përvetësimit të koncepteve bazë të nxënësit.  Vlerësohet aftësia e nxënësve për të bërë analizë dhe sintezë. | | | | | |
| **Detyrë dhe punë e pavarur:**  Cili është regjimi juaj i gjumit? A mund të shpjegojë ai pse ndonjëherë ndjeheni shumë lodhur edhe pa punuar shumë? | | | | | |

**Planifikimi i orës mësimore – 12**

|  |  |  |  |  |  |
| --- | --- | --- | --- | --- | --- |
| **Fusha: Shoqëria dhe mjedisi** | **Lënda: Psikologji** | | **Shkalla VI** | | **Klasa XII** |
| **Tema mësimore**: 4.12 Ëndrrat, hipnoza dhe meditimi | | | | | |
| **Situata e të nxënit**  Ëndrra nuk është gjëja që ne shohim kur flemë, por ajo gjëja që nuk na lë të flemë.  70% e ëndrrave përmbajnë një mesazh sekret i cili është më me peshë sesa ajo që ne mendojmë në jetën e zgjimit. | | | | | |
| **Rezultatet e të nxënit të kompetencave të fushës sipas temës mësimore**  Nxënësi:   * Flet për ëndrrat që shikon në gjumë dhe natyrën e tyre. * Tregon se si shpjegohen ëndrrat. * Identifikon ndryshimet dhe ngjashmëritë ndërmjet hipnozës dhe meditimit. * Analizon efektet e gjendjes hipnotike dhe kushtet që duhen për realizimin e meditimit | | | | | |
| **Fjalë kyçe:**  ëndërr, hipnozë, meditim, hipnotizues. | | **Burimet:**  Teksti mësimor | | **Lidhja me lëndët e tjera:**  Biologji, Filozofi, Sociologji | |
| **Metodologjia dhe veprimtaritë e nxënësve**  **ERR (Evokim – Realizimi i kuptimit – Reflektim)** | | | | | |
| Organizim i orës së mësimit.   1. **Evokim (Përvijim i të menduarit)**   Minutat e para të orës shërbejnë për një ripërsëritje të koncepteve kryesore të temës së kaluar.  *Pyetje:*   * *Përcaktoni ndryshimet ndërmjet ndërgjegjes në gjendjen e zgjimit dhe gjendjeve të ndryshuara të ndërgjegjes.* * *Përcaktoni ndryshimet ndërmjet gjumit me LJSHS dhe gjumit me LSHS.* * *Cilat janë funksionet e gjumit me LJSHS dhe LSHS?*   Përgjigjet e nxënësve shërbejnë për të lidhur tematikën e gjendjeve të ndërgjegjes me ëndrrat, hipnozën dhe meditimin.   1. **Realizimi i kuptimit (Pyetja sjell pyetjen)**   Jepen disa kuriozitete për ëndrrat dhe gjumin të cilat zëvendësojnë situatën e të nxënit.  Ky informacion nxit dëshirën tek nxënësit për të diskutuar mbi ëndrrat dhe hipnozën.  *Pyetje: Ç’janë ëndrrat?*  Ëndrrat janë ndijime, imazhe (veçanërisht imazhe pamore, por edhe dëgjimore dhe të prekjes), si dhe mendime dhe emocione që përjetohen nga njeriu gjatë gjumit. Pothuajse të gjithë njerëzit shohin ëndrra gjatë një gjumi normal. Shumë njerëz nuk arrijnë që t’i mbajnë mend dhe t’i riprodhojnë ëndrrat që shohin. Kjo mund të shpjegohet me faktin se këta njerëz nuk kanë kujtesë të fortë. Ëndrrat, sipas rastit, mund të jenë kaotike, fragmentare, të çuditshme, por edhe të organizuara mirë dhe me natyrë realiste.  *Pyetje: Pse shohim ëndrra?*   1. Frojdi mendonte se ato shërbejnë për shprehjen dhe kënaqjen e dëshirave të pavetëdijshme, të cilat njeriu i sheh si të papranueshme në kohën kur është zgjuar dhe është i vetëdijshëm. Në këtë mënyrë ato reduktojnë tensionin. 2. Një tjetër psikoanalist Alfred Adler, mendon se ëndrrat janë vazhdim i ndjenjave dhe mendimeve që njeriu ka përjetuar në mënyrë të vetëdijshme gjatë ditës.   Në fund mund të themi se: Meqenëse veprimtaria e trurit gjatë gjumit është rastësore dhe jo e organizuar nga stimujt e jashtëm të mjedisit ëndrrat kanë natyrë fragmentare.  *Pyetje: Si shpjegohet hipnoza?*  Hipnoza është një gjendje e ndryshuar e ndërgjegjes në të cilën individi (i hipnotizuar) humbet kontrollin mbi një pjesë mjaft të madhe të sjelljeve të tij dhe është shumë i gatshëm të sugjestionohet, d.m.th. të pranojë dhe të zbatojë lehtësisht udhëzimet e një individi tjetër (hipnotizuesit). Hipnoza është një gjendje e ndryshme nga gjendja e gjumit, sepse ai që hipnotizohet, ruan kontaktin me hipnotizuesin.  Për të realizuar hipnozën duhen disa kushte, të cilat janë:   * Të bëhet në një vend të qetë; * Të largojë vëmendjen nga gjithçka; * Duhet të hipnotizohet për atë çfarë ai do të përjetojë.   Në bashkëpunim me nxënësit tregohen fushat ku përdoret hipnoza dhe arsyet se pse bëhet ajo.  A keni provuar ndonjëherë të meditoni?  Mendimet mund të jenë të ndryshme, por më pas jepen shpjegime për meditimin.  *Pyetje: Çfarë është meditimi, në çfarë kushtesh duhet të realizohet ai?*  *Meditimi* është një gjendje e ndryshuar e ndërgjegjes, që karakterizohet nga përqendrimi i vëmendjes, nga kufizimi i stimujve që vijnë nga jashtë, dhe qetësia e brendshme e thellë. Meditimi është një gjendje e ndryshme nga hipnoza.   1. **Reflektim (Punë individuale)**   Përshkruani raportin tuaj me ëndrrat, meditimin dhe hipnozën. Sa herë jeni ndeshur me këto fenomene. Diskutoni në klasë. | | | | | |
| **Vlerësimi**:  Vlerësohet niveli i përvetësimit të koncepteve bazë të nxënësit.  Vlerësohet aftësia e nxënësve për të bërë analizë dhe sintezë. | | | | | |
| **Detyrë dhe punë e pavarur:**  Informacione për hipnozën në të gjitha fushat. | | | | | |

**Planifikimi i orës mësimore – 13**

|  |  |  |  |  |  |
| --- | --- | --- | --- | --- | --- |
| **Fusha: Shoqëria dhe mjedisi** | **Lënda: Psikologji** | | **Shkalla VI** | | **Klasa XII** |
| **Tema mësimore**: 4.13 Gjendjet e ndërgjegjes dhe përdorimi i drogave | | | | | |
| **Situata e të nxënit**  Përse ligjet për prodhimin dhe përdorimin e marijuhanës parashikojnë ndëshkime më të ashpra sesa ligjet për duhanin dhe alkoolin? | | | | | |
| **Rezultatet e të nxënit të kompetencave të fushës sipas temës mësimore**  Nxënësi:   * Flet për arsyet e përdorimit të drogës nga njeriu. * Përshkruan efektet e alkoolit dhe depresantëve të tjerë. * Liston ndryshimet ndërmjet varësisë fiziologjike dhe varësisë psikologjike. * Analizon arsyet se ligjet për prodhimin e marijuhanës parashikojnë ndëshkime të ashpra. | | | | | |
| **Fjalë kyçe:**  drogë, varësi nga droga, depresantë, stimulantë, narkotikë, marijuhanë. | | **Burimet:**  Teksti mësimor | | **Lidhja me lëndët e tjera:**  Biologji, Qytetari | |
| **Metodologjia dhe veprimtaritë e nxënësve**  **ERR (Evokim – Realizimi i kuptimit – Reflektim)** | | | | | |
| Organizim i orës së mësimit.   1. **Evokim (Imagjinatë e drejtuar)**   Klasës i kërkohet të bëjnë një udhëtim imagjinar në gjithë tematikat e trajtuara më parë: kujtesa, harresa, ëndrra, hipnoza, meditimi.  Në temën që do të trajtohet do të ndryshojë problematika por që ka lidhje me trurin dhe sjelljen e njeriut.  *Pyetje: Cilat droga njihni ju?*  *Pse njerëzit e përdorin drogën?*   1. **Realizimi i kuptimit (Marrëdhëniet pyetje – përgjigje)**   Nga përgjigjet e nxënësve grumbullohen disa informacione për drogën dhe efektet e tyre.  Drogat janë substanca kimike që shkaktojnë ndryshime në proceset normale biologjike të trupit. Shumë droga ndryshojnë perceptimet, mendimet, emocionet dhe sjelljen e njeriut. Këto quhen droga *psikoaktive.*  Pavarësisht nga arsyeja, përdorimi i drogave psikoaktive shpie në krijimin e varësisë së njeriut prej tyre. *Varësia ndaj drogave* shfaqet si një dëshirë e fortë e papërballueshme për një drogë të veçantë dhe si paaftësi për të funksionuar pa të.  Varësia është dy llojesh: fiziologjike dhe psikologjike. Përveç varësisë, drogat psikoaktive shkaktojnë edhe tolerancë. *Toleranca* ndaj një droge është një reagim fiziologjik në të cilin trupi kërkon sasi përherë e më të mëdha të kësaj droge, në mënyrë që të përjetojë të njëjtin efekt që jepte po kjo drogë më parë, në sasi më të vogël.  Drogat psikoaktive ndahen në katër grupe.  Drogat psikoaktive  depresantët  stimulantët  opiatët  psikodelikët  Në bashkëpunim me nxënësit analizohen të gjithë llojet e drogave duke i konkretizuar me shembuj. Nxënësit më parë njihen me informacionin në tekst.  *Pyetje: Përse ligjet për prodhimin dhe përdorimin e marijuhanës parashikojnë ndëshkime më të ashpra sesa ligjet për duhanin dhe alkoolin?*   1. **Reflektim (Punë individuale)**   Tregoni disa arsye se pse njerëzit e përdorin alkoolin dhe drogën si në rastet kur janë të lumtur edhe kur janë të trishtuar. | | | | | |
| **Vlerësimi**:  Vlerësohet niveli i përvetësimit të koncepteve bazë të nxënësit.  Vlerësohet aftësia e nxënësve për të bërë analizë dhe sintezë. | | | | | |
| **Detyrë dhe punë e pavarur:**  Informacione plotësuese për legjislacionin në lidhje me përdorimin dhe prodhimin e drogës në të gjitha vendet e botës. | | | | | |

**Planifikimi i orës mësimore – 14**

|  |  |  |  |  |  |
| --- | --- | --- | --- | --- | --- |
| **Fusha: Shoqëria dhe mjedisi** | **Lënda: Psikologji** | | **Shkalla VI** | | **Klasa XII** |
| **Tema mësimore**: 4.14 Si të meditoni | | | | | |
| **Situata e të nxënit**  Ndokush prej nesh mund ta mendojë meditimin si diçka magjike ose si diçka fetare, ndoshta ngaqë atdheu i kësaj është India, ose ndoshta ngaqë kjo teknike është e lidhur me budizmin. Pavarësisht se është përdorur në fillimin nga sekte të ndryshme fetare, meditimi është, në fakt, thjesht një ushtrim mendor. | | | | | |
| **Rezultatet e të nxënit të kompetencave të fushës sipas temës mësimore**  Nxënësi:   * Përshkruan meditimin sipas mënyrës së tij. * Tregon disa veprime që duhet të bëjnë gjatë meditimit. * Zbaton etapat për të praktikuar meditimin. * Liston këshillat që duhen mbajtur parasysh për meditim. | | | | | |
| **Fjalë kyçe:** | | **Burimet:**  Teksti mësimor | | **Lidhja me lëndët e tjera:**  Biologji, Sociologji | |
| **Metodologjia dhe veprimtaritë e nxënësve**  **ERR (Evokim – Realizimi i kuptimit – Reflektim)** | | | | | |
| Organizim i orës së mësimit.   1. **Evokim (Shpjegim i përparuar)**   Bëhet një ripërsëritje e koncepteve kryesore të temës duke u përqendruar tek ëndrrat, hipnoza dhe meditimi.  Kjo do shërbente dhe për shpjegimin e temës së re “Si të meditojmë”.   1. **Realizimi i kuptimit (Pyetja sjell pyetjen)**   *Pyetje: A keni tentuar të meditoni? Nëse po pse e keni bërë një veprim të tillë? Si ka ndikuar në shëndetin tuaj?*  Pas mendimeve që japin nxënësit jepet dhe kuptimi më i plotë për meditimet.  Objekti në të cilin përqendrohet vëmendja juaj, është objekti i meditimit. Ky objekt mund të jetë frymëmarrja juaj, rrahja e zemrës, abdomeni (pjesa që përfshin aparatin tretës), një imazh pamor, një vazo, një disk, një figurë gjeometrike, një lutje, një fjalë ose fjali që përsëritet në mënyrë të heshtur, një njollë drite etj.  Kjo bëhet për t’u qetësuar dhe për të rimarrë energji, që të përballoni më mirë problemin që ju shqetëson. Dhe, në përgjithësi: për ta kontrolluar më mirë vëmendjen tuaj, për ta drejtuar atë në atë gjë që ju intereson, dhe të mos jeni pre e rastësisë. Ky është thelbi i meditimit. Efektet e meditimit janë fiziologjike dhe psikologjike.  Efektet e meditimit janë:  fiziologjike  psikologjike  Efektet fiziologjike  Ul ritmet e rrahjes së zemrës.  Ul ritmet e frymëmarrjes.  Përmirëson gjumin.  Ul konsumin e oksigjenit në organizëm.  Ul tensionin muscular.  Efektet psikologjike  Pakëson ankthin.  Pakëson depresionin.  Rrit nivelin e vetëdijes.  Rrit nivelin e vetëkontrollit.  Në bashkëpunim me nxënësit listohen etapat që duhet të zbatojnë gjatë meditimit.  Etapat e meditimit:   1. Zgjidhni një vend sa më të qetë. 2. Zini një pozicion sa më të përshtatshëm. 3. Tani përqendrohuni te frymëmarrja juaj. 4. Nëse ju lind ndonjë mendim ose ndonjë emocion, mos u merrni me të. 5. Më në fund, hapni sytë ngadalë-ngadalë. 6. **Reflektim (Punë individuale)**   Duke u bazuar tek ecuria e meditimit listoni këshillat që duhet të dinë për realizimin e meditimit.  Si ndikon ana emocionale dhe psikologjike. | | | | | |
| **Vlerësimi**:  Vlerësohet niveli i përvetësimit të koncepteve bazë të nxënësit.  Vlerësohet aftësia e nxënësve për të bërë analizë dhe sintezë. | | | | | |
| **Detyrë dhe punë e pavarur:**  Informacione për historikun e meditimit nga lindja deri më sot. | | | | | |

**Planifikimi i orës mësimore – 15**

|  |  |  |  |  |  |
| --- | --- | --- | --- | --- | --- |
| **Fusha: Shoqëria dhe mjedisi** | **Lënda: Psikologji** | | **Shkalla VI** | | **Klasa XII** |
| **Tema mësimore**: 4.15 Marrja e vendimeve të rëndësishme | | | | | |
| **Situata e të nxënit**  Të gjithë ne jemi ballafaquar me vendime të vështira: zgjedhjen e shkollës, të punës, të të dashurit, të kandidatit elektoral të preferuar. Disa prej vendimeve që marrim mund të kenë pasoja shkatërruese, disa të tjera jo. Njëra nga eksperiencat më të hidhura të jetës së njeriut është të kthejë kokën mbrapa e të vërë re një veprim që nuk mund të kthehet mbrapsht më. Për më tepër vendimet tona kanë pasoja që zgjasin si për ne ashtu edhe për të tjerët. | | | | | |
| **Rezultatet e të nxënit të kompetencave të fushës sipas temës mësimore**  Nxënësi:   * Përshkruan momente personale të marrjes së vendimeve të rëndësishme. * Liston disa gabime të mundshme gjatë marrjes së vendimeve. * Identifikon rekomandimet e psikologëve për të shmangur bërjen e gabimeve. | | | | | |
| **Fjalë kyçe:** | | **Burimet:**  Teksti mësimor | | **Lidhja me lëndët e tjera:**  Qytetari, Sociologji | |
| **Metodologjia dhe veprimtaritë e nxënësve**  **ERR (Evokim – Realizimi i kuptimit – Reflektim)** | | | | | |
| Organizim i orës së mësimit.   1. **Evokim (Imagjinatë e drejtuar)**   Në minutat e para të kësaj faze nxënësit tregojnë përvojën e tyre gjatë provës për të medituar.   * *Sa kohë keni qëndruar në meditim?* * *A u ndjetë ndryshe në përfundim të tij?* * *Mendoni se do të vazhdoni ta aplikoni përsëri?*  1. **Realizimi i kuptimit (Marrëdhëniet pyetje – përgjigje)**   Pyetjet e mësipërme lidhen me temën e re, atëherë kur na duhet të marrim një vendim.  Aftësia për të marrë vendime është një aftësi komplekse e cila nuk lindet. Ne mësojmë të marrim vendime. Ne mësojmë të kërkojmë informacionin e duhur për të marrë vendime, por vendosim edhe me atë informacion që kemi.  Kompleksiteti i vendimmarrjes si akt është arsyeja pse psikologët i kanë kushtuar shumë rëndësi studimit të mënyrave se si i marrim vendimet. Në lidhje me këtë ata kanë bërë dy pyetje themelore.  Në lidhje me këtë janë bërë pyetje:   * *Çfarë gabimesh bëjnë njerëzit kur marrin vendime?* * *A ka një procedurë të pagabueshme?*   Gjatë marrjes së vendimeve njerëzit bien në grackën e një prej katër gabimeve:   1. Ata ndjekin rrugën më të pëlqyeshme për veten e tyre dhe nuk mendojnë për rreziqet e mundshme. 2. Ata vendosin të bëjnë çfarë u rekomandojnë të tjerët ose të njohurit. 3. E çlirojnë veten nga përgjegjësia e vendimmarrjes, ia shkarkojnë atë ndonjë tjetri dhe rrinë dorëjashtë. 4. Veprojnë në mënyrë impulsive duke marrë vendimin më të parë për t’i dhënë fund situatës së dhimbshme konfliktuale që përmban vendimmarrja.   Rekomandimet e mësipërme shërbejnë që vendimmarrësi të kontrollojë vendimet e veta: A i merr vetë ai vendimet apo për të i marrin vendimet të tjerët?; A i merr ai vendimet pas analizash racionale të fitimeve dhe të humbjeve apo i merr ato në mënyrë emocionale.  Kur njeriu ndjek këtë rrugë ka shumë mundësi që të mos pendohet për vendimet që ka marrë.   1. **Reflektim (Ditarët e të nxënit)**   Diskutoni me njëri-tjetrin mendimet tuaja. | | | | | |
| **Vlerësimi**:  Vlerësohet niveli i përvetësimit të koncepteve bazë të nxënësit.  Vlerësohet aftësia e nxënësve për të bërë analizë dhe sintezë. | | | | | |
| **Detyrë dhe punë e pavarur:**  Përshkruani momente kur ju është dashur të merrni vendime të rëndësishme për veten tuaj ose vendimet e prindërve për ju. | | | | | |

**KREU 5 VARIACIONET MIDIS INDIVIDËVE E GRUPEVE**

**Planifikimi i orës mësimore – 1**

|  |  |  |  |  |  |
| --- | --- | --- | --- | --- | --- |
| **Fusha: Shoqëria dhe mjedisi** | **Lënda: Psikologji** | | **Shkalla VI** | | **Klasa XII** |
| **Tema mësimore**: 5.1 Personaliteti dhe vendimi i tij | | | | | |
| **Situata e të nxënit**  Dy fjalë të urta thonë: “Si i ati dhe i biri” dhe “Pëlhurës shihi anën, gocës shihi nanën”.  A mund të trashëgohen tiparet e personalitetit të njeriut? | | | | | |
| **Rezultatet e të nxënit të kompetencave të fushës sipas temës mësimore**  Nxënësi:   * Flet për kuptimet popullore për personalitetin dhe teoritë e hershme për të. * Liston teoritë më të njohura që klasifikohen sipas tipareve të personalitetit. * Ilustron me shembuj kombinimin e tipareve të individit si të papërsëritshme. * Zbaton mënyrat e vlerësimit të personalitetit. | | | | | |
| **Fjalë kyçe:**  personalitet, ekstravert, introvert, intervistë, test projektiv, regjistrim i proceseve fiziologjike. | | **Burimet:**  Teksti mësimor | | **Lidhja me lëndët e tjera:**  Filozofi, Qytetari | |
| **Metodologjia dhe veprimtaritë e nxënësve**  **ERR (Evokim – Realizimi i kuptimit – Reflektim)** | | | | | |
| Organizim i orës së mësimit.   1. **Evokim (Përmbledhje e lidhjeve me shkencat e tjera)**   Në këtë fazë bëhet një përmbledhje e koncepteve kryesore të kapitullit të kaluar.  Nxënësit japin mendimet e tyre se në cilat lëndë i kanë trajtuar këto koncepte.  Bëhet një përmbledhje e tematikës që zhvillohet te kapitulli i ri.   1. **Realizimi i kuptimit (Marrëdhëniet pyetje – përgjigje)**   Lexohet situata e të nxënit.  Nxënësve u kërkohet të japin përcaktimin e tyre në lidhje me personalitetin.  Në jetën tonë të përditshme fjala personalitet përdoret në mënyra nga më të ndryshmet: dikë e quajmë me personalitet e dikë jo, autoritetet i quajmë personalitete dhe të tjerët jo, fëmijët i quajmë pa personalitet derisa ata të rriten e ta formojnë atë.  Shkenca e psikologjisë me personalitet kupton ndryshimet që kemi ne si individë nga njëri-tjetri në mënyrën si mendojmë, përjetojmë dhe sillemi.  Psikologët merren me ndryshueshmërinë midis njerëzve në dy mënyra:   1. Studimi i tipareve karakteristike; 2. Studimi i lidhjes së personit me tiparet individuale.   Kjo do të thotë se personalitetin e çdonjërit prej nesh e përmbajnë tipare që ne kemi dhe mënyra se si ato lidhen me njëri-tjetrin.  Personaliteti është një model individual i të menduarit, sjelljesh dhe përjetimesh.  Në lidhje me këtë fakt njerëzit ndryshojnë në disa drejtime.  Ata quajtën tipar ato sjellje që janë karakteristike për individin e që i dallojnë reagimet e tij nga reagimet e të tjerëve. Teoria më e njohur është ajo e Gordon Ollport. Ky psikolog përhapi idenë se çdo njeri ka një tërësi të papërsëritshme tiparesh të personalitetit. Sipas tij po të njihet kjo tërësi atëherë është e mundur të parashikohen edhe sjelljet që ai njeri nuk i ka kryer ende.  Sipas tij njeriu ka tipare:  themelore  parësore  dytësore   1. Tipare *themelore* janë ato tipare që i japin drejtim gjithë jetës së njeriut. 2. Tipare *parësore* janë ato tipare që karakterizojnë jetën e përditshme të një njeriu. 3. Tiparet *dytësore* janë tiparet që shfaqen në situata shumë të veçanta.   *Pyetje: Si kombinohen këto tipare të individit?*  Një klasifikim më i thjeshtë i tipareve të personalitetit u propozua nga Rajmond Katell. Ai u orientua drejt zbulimit të atyre pak tipareve që njeriu ka e që ndihmojnë më shumë për parashikimin e sjelljeve të ardhme të individit ose që ndihmojnë të vërejmë dallimet mes personave të ndryshëm.  Një psikolog tjetër i quajtur Hans Ajzenk propozoi një klasifikim tjetër të personalitetit bazuar vetëm në 2 faktorë.  Faktori i parë është të qenit *ekstravert ose intravert*.  Faktori i dytë është *stabiliteti ose jostabiliteti* emocional.  Mbështetur në këtë kuptim të personalitetit, Ajzenk ndërtoi edhe një instrument vetëvlerësimi përshtat këtyre dy faktorëve.  Në bashkëpunim me nxënësit shpjegohen mënyrat e vlerësimit të personalitetit.  Në ditët e sotme njihen shumë mënyra për të vlerësuar personalitetin njerëzor. Ato janë *intervistat, vëzhgimet, testimet, testet projektive dhe regjistrimi i proceseve fiziologjike*. Zakonisht vlerësimi i personalitetit pëlqehet të bëhet duke i kombinuar mënyrat e mësipërme.   1. **Reflektim (Punë individuale)**   Bëni një grup pyetjesh testimi që përdoren për matjen e personalitetit. Zgjidhni pyetjet e formuluara më mirë nga të gjithë nxënësit e klasës. | | | | | |
| **Vlerësimi**:  Vlerësohet niveli i përvetësimit të koncepteve bazë të nxënësit.  Vlerësohet aftësia e nxënësve për të bërë analizë dhe sintezë. | | | | | |
| **Detyrë dhe punë e pavarur:**  Cili nga mbiemrat e mëposhtëm ju përshkruan më mirë ju? Shënoni me + prezencën e tij përkrah. Studioni pastaj tiparet tuaja themelore, parësore, dytësore, sipërfaqësore, burimore, përputhjen e mendimit tuaj për veten me atë ç’mendojnë të tjerët për ju, etj. | | | | | |

**Planifikimi i orës mësimore – 2**

|  |  |  |  |  |  |
| --- | --- | --- | --- | --- | --- |
| **Fusha: Shoqëria dhe mjedisi** | **Lënda: Psikologji** | | **Shkalla VI** | | **Klasa XII** |
| **Tema mësimore**: 5.2 Diversitet njerëzor: Identiteti gjinor dhe edukimi për barazi gjinore | | | | | |
| **Situata e të nxënit**  Çfarë domethënie mund të ketë për ju një grua e arsimuar e cila ka një familje të madhe? Po një grua e arsimuar e cila nuk martohet dhe nuk krijon familje? | | | | | |
| **Rezultatet e të nxënit të kompetencave të fushës sipas temës mësimore**  Nxënësi:   * Përshkruan zhvillimin gjinor te njeriu dhe angazhimi i grave në jetën politike në Shqipëri. * Liston ndryshimin midis edukimit gjinor tradicional dhe edukimit gjinor modern * Identifikon faktorët që ndikojnë në formimin e identitetit gjinor. * Diskuton për rolin e gruas në familje dhe angazhimin e saj në politikë. | | | | | |
| **Fjalë kyçe:**  seks, gjini, identitet gjinor, edukim gjinor, edukim për barazi gjinore. | | **Burimet:**  Teksti mësimor | | **Lidhja me lëndët e tjera:**  Sociologji, Qytetari | |
| **Metodologjia dhe veprimtaritë e nxënësve**  **ERR (Evokim – Realizimi i kuptimit – Reflektim)** | | | | | |
| Organizim i orës së mësimit.   1. **Evokim (Diskutim për njohuritë paraprake)**   Minutat e para të orës i shfrytëzojmë për ripërsëritjen e koncepteve të temës së kaluar.   * *Cili është kuptimi për personalitetin?* * *Tregoni tiparet themelore të njeriut.* * *Si realizohet kombinimi i tipareve të individit?*  1. **Realizimi i kuptimit (Pyetja sjell pyetjen)**   Lexohet situata e të nxënit.  *Pyetje: Si ka evoluar koncepti mbi gjininë?*  Ajo ka ndryshuar në përshtatje me marrëdhëniet reale në shoqëri.  *Pyetje: Cili është realiteti i sotëm në lidhe me pozitën e gjinive në shoqëri?*  Pozita e gjinive në shoqëri dallon për secilën prej tyre: kultura e sotme u njeh meshkujve privilegje, ndërsa femrat janë në pozita inferiore dhe kryejnë role të dorës së dytë; gratë mbajnë një barrë më të madhe se burrat: ndërkohë që femrat i ofrojnë ekonomisë botërore 2/3 të kohës së punës. Aspektet ku ne mund ta dallojmë pabarazinë gjinore janë fusha e shëndetit dhe e mirëqenies, fusha e arsimit, pjesëmarrja ekonomike e femrave, angazhimi në jetën politike.  *Pyetje: Ku ndryshojnë edukimi gjinor tradicional me atë modern?*  Edukimi tradicional i shfrytëzon diferencat gjinore për t’i mbajtur femrat në pozita inferiore dhe për t’u ofruar meshkujve mundësi më të mira zhvillimi. Edukimi modern priret të njohë ngjashmërinë mes femrave dhe meshkujve dhe t’u japë atyre trajtime të barabarta. Diferenca midis sekseve ekziston dhe do të ekzistojë gjithmonë.  Në bashkëpunim me nxënësit listohen diferencat që ekzistojnë midis gjinive.  Këto dallime nuk mund të përdoren siç janë përdorur tradicionalisht për t’u dhënë femrave pozitë inferiore ndërsa meshkujve superiore. Megjithatë, duhet thënë se këndvështrimi tradicional ka hedhur rrënjë të forta në mentalitetin shoqëror. Nuk është e vështirë që të gjesh gjurmët e tij që herët në jetë dhe madje edhe në institucionet e edukimit.  *Pyetje: Si ta realizojmë një edukim gjinor modern?*   * Mund të shfrytëzojmë trajtimin e barabartë djem-vajza. * Mund të kujtojmë mundësi bashkëpunimi. * Mund të diskutojmë për çështje të barazisë gjinore. * Mund të analizojmë ndikimet që prishin barazinë gjinore.   Në bashkëpunim me nxënësit mund të identifikojmë faktorët që ndikojnë në formimin e identitetit gjinor.  Nxënësit mund të sjellin dhe përvojën e tyre se si është angazhimi në familje midis vëllait dhe motrës.   1. **Reflektim (Punë individuale)**   Përshkruani angazhimin tuaj në familje në raport me vëllain ose motrën. Sa të përfshirë jeni në punët e shtëpisë. Tregoni arsyet e angazhimit ose të mosangazhimit tuaj në këto veprimtari. | | | | | |
| **Vlerësimi**:  Vlerësohet niveli i përvetësimit të koncepteve bazë të nxënësit.  Vlerësohet aftësia e nxënësve për të bërë analizë dhe sintezë. | | | | | |
| **Detyrë dhe punë e pavarur:**  Sillni shembuj të manipulimit, kanalizimit, etiketimit dhe ekspozimit si faktorë të formimit të identitetit gjinor. | | | | | |

**Planifikimi i orës mësimore – 3**

|  |  |  |  |  |  |
| --- | --- | --- | --- | --- | --- |
| **Fusha: Shoqëria dhe mjedisi** | **Lënda: Psikologji** | | **Shkalla VI** | | **Klasa XII** |
| **Tema mësimore**: 5.3 Shkolla psikodinamike dhe kontributet e saj në thellimin e njohjes për njeriun | | | | | |
| **Situata e të nxënit**  Bazuar në zhvillimin psikoseksual sipas Frojdit, cilën do të gjykonit si moshën më të përshtatshme që një prind duhet të çojë fëmijën e tij për të mësuar pianon apo notin? Po në rast se prindi zgjedh të mos e ndjekë këshillën tuaj dhe vendos ta shtyjë dërgimin e fëmijës për të mësuar pianon apo notin për një kohë më të vonë, cili do të ishte komenti juaj? | | | | | |
| **Rezultatet e të nxënit të kompetencave të fushës sipas temës mësimore**  Nxënësi:   * Flet për tre nivelet e ndërgjegjes sipas Frojdit. * Ilustron me shembuj id-in, egon dhe superegon. * Identifikon nivelet e ndërgjegjes, e vetëdijes, e pavetëdijes etj. * Identifikon stadet e zhvillimit psikoseksual të njeriut. | | | | | |
| **Fjalë kyçe:**  pavetëdija, vetëdije, paravetëdija, id, ego, superego, konflikt, mekanizëm mbrojtës. | | **Burimet:**  Teksti mësimor | | **Lidhja me lëndët e tjera:**  Biologji, Qytetari, Sociologji | |
| **Metodologjia dhe veprimtaritë e nxënësve**  **ERR (Evokim – Realizimi i kuptimit – Reflektim)** | | | | | |
| Organizim i orës së mësimit.   1. **Evokim (Shpjegim i përparuar)**   Bëhen pyetje për të shpjeguar tematikën e temës së kaluar.   * *Përshkruani zhvillimin e koncepteve gjinore te njeriu.* * *Cili do të ishte komenti juaj lidhur me barazinë gjinore dhe angazhimin e grave në jetën politike sot në Shqipëri?* * *Cilat janë ndryshimet midis edukimit gjinor tradicional dhe edukimit gjinor modern?*  1. **Realizimi i kuptimit (Shpjegim i përparuar)**   Në këtë fazë vazhdon logjika e shpjegimit dhe thellimit për njohjen e njeriut.  Lexohet situata e të nxënit. Kjo i nxit nxënësit për të diskutuar në lidhje me zhvillimin psikosocial të individit.  Zigmund Frojdi ishte psikologu i parë që shprehu idenë se ajo që ne njerëzit bëjmë është shpesh irracionale dhe se ne rrallë arrijmë të bëhemi të ndërgjegjshëm pse sillemi kështu ose ashtu. Mendja e njeriut sipas tij është sheshi i betejës i instinktit dhe i arsyes. Kjo luftë që bëhet në psikikën tonë midis aspekteve të ndryshme të personalitetit u shpreh prej tij me termin psikodinamikë.  Duke u marrë me pacientë psikiatrikë Frojdi vuri re se ata shfaqnin çrregullime mendore edhe nën veprimin e ngjarjeve të cilat ata nuk i mbanin mend. Ky vëzhgim e çoi Frojdin drejt zbulimit të njohur se mendja njerëzore përbëhet nga elemente të vetëdijshme dhe të pavetëdijshme.  Pjesa e vetëdijshme e mendjes njerëzore përbëhet nga gjithçka për të cilën ne jemi të vetëdijshëm në një moment të caktuar.  Pjesa më e rëndësishme sipas Frojdit e mendjes njerëzore është pavetëdija, zona ku depozitohen kujtime për të cilat ne deri para ca kohësh kemi qenë të vetëdijshëm.  *Pyetje: Cilat janë sistemet konfliktuale të personalitetit?*  Frojdi brenda mendjes njerëzore dalloi tri sisteme: *Id-in; egon; superegon*.   1. Id-i është energjia psikike me të cilën ne lindim, instinkti i jetës dhe i vdekjes. 2. Ego-ja është sistemi logjik, realist e racional i personalitetit. Funksioni i ego-s është të plotësojë dëshirat e id-it. 3. Superego-ja është sistemi moral i personalitetit- të gjitha rregullat e ndalimet që kemi marrë nga prindërit e shoqëria e madhe e që po t’i shkelim ndjejmë faj.   Në bashkëpunim me nxënësit identifikohen mekanizmat e mbrojtjes së egos dhe zhvillimi psikoseksual.  Frojdi përhapi idenë se personaliteti i njeriut është i varur nga zhvillimi psikoseksual te njeriu.   1. **Reflektim (Ditarët e të nxënit)**   Pas marrjes së informacionit për zhvillimin psikoseksual të njeriut nxënësve u jepet detyra:  Listoni stadet e zhvillimit psikoseksual te njeriu. | | | | | |
| **Vlerësimi**:  Vlerësohet niveli i përvetësimit të koncepteve bazë të nxënësit.  Vlerësohet aftësia e nxënësve për të bërë analizë dhe sintezë. | | | | | |
| **Detyrë dhe punë e pavarur:**  Ndani me shokët një rast kur keni vepruar mbi bazën e formimit të reagimit. Si jeni ndjerë? | | | | | |

**Planifikimi i orës mësimore – 4**

|  |  |  |  |  |  |
| --- | --- | --- | --- | --- | --- |
| **Fusha: Shoqëria dhe mjedisi** | **Lënda: Psikologji** | | **Shkalla VI** | | **Klasa XII** |
| **Tema mësimore**: 5.4 Kontributet e shkollës bihevjoriste, humaniste dhe kognitive për sjelljen dhe personalitetin | | | | | |
| **Situata e të nxënit**  Shkruani 20 fjali të cilat të fillojnë me fjalët “Unë jam...” dhe plotësojini në mënyrë të tillë që të shprehin unin tuaj real. Eksploroni pastaj unin tuaj ideal dhe krahasojini. | | | | | |
| **Rezultatet e të nxënit të kompetencave të fushës sipas temës mësimore**  Nxënësi:   * Liston shkollat kryesore dhe kontributet e tyre për studimin e sjelljes dhe personalitetit. * Identifikon përfaqësuesit kryesorë të këtyre shkollave. * Analizon teorinë humaniste mbi personalitetin. * Diskuton për karakteristikat e njerëzve të vetaktualizuar. | | | | | |
| **Fjalë kyçe:**  përforcim, kushtëzim, besim në sukses, vetaktualizim. | | **Burimet:**  Teksti mësimor | | **Lidhja me lëndët e tjera:**  Biologji, Filozofi | |
| **Metodologjia dhe veprimtaritë e nxënësve**  **ERR (Evokim – Realizimi i kuptimit – Reflektim)** | | | | | |
| Organizim i orës së mësimit.   1. **Evokim (Përvijim i të menduarit)**   Trajtohet informacioni i temave të kaluara me disa pyetje të thjeshta.   * *Përshkruani 3 nivelet e ndërgjegjes sipas Frojdit.* * *Sillni një shembull nga jeta juaj dhe tregoni në të id-in, ego-n dhe superego-n.* * *Ndani me shokët një rast kur keni vepruar mbi bazën e formimit të reagimit. Si jeni ndjerë?*  1. **Realizimi i kuptimit (Marrëdhëniet pyetje – përgjigje)**   Lexohet situata e të nxënit.  Shkruani 20 fjali të cilat të fillojnë me fjalët “Unë jam...” dhe plotësojini në mënyrë të tillë që të shprehin unin tuaj real. Eksploroni pastaj unin tuaj ideal dhe krahasojini.  Më pas nxënësit mund të njihen me informacionin në tekst dhe të analizojnë hap pas hapi informacionin e ri.  **Teoria bihevjoriste mbi sjelljen dhe personalitetin.** Bihevjoristët janë të shumtë por më radikali prej tyre, Skineri, ka pohuar se pjesa më e madhe e sjelljes njerëzore është e mësuar. Ne bëjmë atë që bëjmë sepse në situatat e kaluara disa sjellje kanë qenë shpërblyese e disa ndëshkuese.  Skineri dhe të gjithë bihevjoristët e tjerë nuk merren me tiparet e personalitetit të njeriut. Për ta ka më shumë rëndësi historia e përforcimit që ka personi: ajo që vjen nga mjedisi si ndëshkim e shpërblim është faktori që përcakton repertorin e sjelljes së personit.  **Teoria kognitive e personalitetit.** Bandura e pranon se mjedisi i jashtëm, ajo që përforcohet, luan një rol të madh për të frenuar ose nxitur sjellje të caktuara. Mirëpo ai mendon se njeriu nuk reagon mekanikisht ndaj ngacmuesve, përkundrazi ai përdor edhe gjykimin e tij në situatat që i dalin.  Në këtë mënyrë sipas Bandurës njeriu nuk nxitet për të vepruar vetëm sipas mësimeve që ka nxjerrë nga pësimet e shpërblimet, por edhe nga cilësia e besimit të tij të brendshëm për sukses. Më gjerë: nga mënyra se si e interpreton ai situatën në të cilën i duhet të veprojë.  Pas trajtimit të temave të mësipërme në bashkëpunim me nxënësit analizohet teoria humaniste mbi personalitetin.  **Teoria humaniste mbi personalitetin.** Psikologët humanistë si Abraham Mazllou e Karl Roxhers krijuan një teori të re.  Karakterisitkat e vetaktualizimit janë:  toleranca  gjykimi me ndershmëri  qëndrimi pozitiv ndaj jetës  dallimi i shpejtë i hilesë  realizimi  Roxheri e bazoi kuptimin e vet mbi njeriun në tre koncepte:   * Njeriu është një qenie e mirë. * Sjellja e tij është e orientuar drejt një qëllimi. * Sjellja është e varur nga mënyra se si e shikojnë ata botën.   Në fund diskutohet për karakteristikat e njeriut të vetaktualizuar të përpiluar nga Mazlloi.   1. **Reflektim (Punë individuale)**   Lexoni me vëmendje pjesën e mëposhtme e cila përbën një përmbledhje të ideve të Mazllout mbi karakteristikat e personit të vetaktualizuar. Përpiquni të dalloni se cilat prej tyre janë prezente te ju. Diskutoni për to me dikë nga shokët/shoqet që ju njeh. | | | | | |
| **Vlerësimi**:  Vlerësohet niveli i përvetësimit të koncepteve bazë të nxënësit.  Vlerësohet aftësia e nxënësve për të bërë analizë dhe sintezë. | | | | | |
| **Detyrë dhe punë e pavarur:**  Lexoni me vëmendje pjesën e mëposhtme e cila përbën një përmbledhje të ideve të Mazllout mbi karakteristikat e personit të vetaktualizuar. Përpiquni të dalloni se cilat prej tyre janë prezente te ju. Diskutoni për to me dikë nga shokët/shoqet që ju njeh. | | | | | |

**Planifikimi i orës mësimore – 5**

|  |  |  |  |  |  |
| --- | --- | --- | --- | --- | --- |
| **Fusha: Shoqëria dhe mjedisi** | **Lënda: Psikologji** | | **Shkalla VI** | | **Klasa XII** |
| **Tema mësimore**: 5.5 Kuptimi mbi sjelljen jonormale | | | | | |
| **Situata e të nxënit**  Supozoni se jeni duke shëtitur në park dhe papritur përballë jush dhe gjithë të tjerëve në park, shihni të ketë dalë shëtitje edhe një njeri në të pesëdhjetat i zhveshur krejtësisht. A është i krisur apo si e ka hallin? Supozoni dikë që po lë testamentin mbi pasurinë përrallore që ka vënë: në vend që t’ua lërë atë fëmijëve të vet dhe të afërmve, deklaron se pasuria e tij i vihet në dispozicion bashkisë së qytetit. | | | | | |
| **Rezultatet e të nxënit të kompetencave të fushës sipas temës mësimore**  Nxënësi:   * Përshkruan disa sjellje jonormale sipas konceptit të tij. * Flet për çrregullime psikologjike. * Liston faktet me të cilët është shpjeguar sjellja jonormale. * Tregon kategoritë kryesore të çrregullimeve mendore. | | | | | |
| **Fjalë kyçe:**  sjellje jonormale, klasifikim. | | **Burimet:**  Teksti mësimor | | **Lidhja me lëndët e tjera:**  Sociologji, Filozofi | |
| **Metodologjia dhe veprimtaritë e nxënësve**  **ERR (Evokim – Realizimi i kuptimit – Reflektim)** | | | | | |
| Organizim i orës së mësimit.   1. **Evokim (Përvijim i të menduarit)**   Minutat e para shërbejnë për të marrë përgjigje të shkurtra për pyetjet e bëra.   * *Cilat janë shkollat kryesore që studiojnë sjelljen dhe personalitetin?* * *Ç’është vetaktualizimi?* * *Cilat janë karakteristikat e vetaktualizimit?*  1. **Realizimi i kuptimit (Marrëdhëniet pyetje – përgjigje)**   Lexohet situata e të nxënit. Jepen disa sjellje jonormale që ne mund t’i ndeshim çdo ditë në mjedise të ndryshme shoqërore.  *Pyetje: Po si janë shpjeguar sjelljet jonormale në kohë të ndryshme?*  Në lashtësinë shumë të largët sjellje jonormale quhej sjellja e shkaktuar nga zaptimi i njeriut prej shpirtrave të këqij ose prej forcave jashtëtokësore.  Në mesjetë sjellja jonormale quhej sjellja e komanduar prej forcave mbinatyrore.  Psikologët e kohëve tona kanë arritur të përcaktojnë se ç’është një sjellje jonormale.  *Pyetje: Kush mund të quhet sjellje jonormale?*  Për të përcaktuar një sjellje të tillë do duhet të plotësojë disa kushte:   * duhet të jetë jotipike. * duhet të jetë e papranueshme për shoqërinë. * duhet të shkaktojë mjerim e vuajtje për autorin e saj ose për personat përreth. * duhet të mos jetë sjellje përshtatëse. * duhet të bazohet në shformime të proceseve mendore.   Në bashkëpunim me nxënësit bëhet klasifikimi i sjelljeve jonormale.  Psikologët japin rekomandime për njerëz me sjellje të tilla.  Psikologët rekomandojnë: klimë sociale, pranim i tyre kudo, mbështetje në nevojat e tyre.   1. **Reflektim (Punë individuale)**   Komentoni tabelën me shembuj duke treguar dhe qëndrimet që keni vënë re ndaj njerëzve me çrregullime mendore nga shoqëria në tërësi ose shoqëria juaj. | | | | | |
| **Vlerësimi**:  Vlerësohet niveli i përvetësimit të koncepteve bazë të nxënësit.  Vlerësohet aftësia e nxënësve për të bërë analizë dhe sintezë. | | | | | |
| **Detyrë dhe punë e pavarur:** | | | | | |

**Planifikimi i orës mësimore – 6**

|  |  |  |  |  |  |
| --- | --- | --- | --- | --- | --- |
| **Fusha: Shoqëria dhe mjedisi** | **Lënda: Psikologji** | | **Shkalla VI** | | **Klasa XII** |
| **Tema mësimore**: 5.6 Shpjegimet për sjelljen jonormale | | | | | |
| **Situata e të nxënit**  Kjo ka ndodhur shumë vite më parë. Në muajin janar. Në laboratorin e kimisë të një universiteti. Aty studentët po bënin punë laboratorike deri pasdite vonë. Me ta ishte edhe S.D. Papritmas u dëgjua një zhurmë shumë e fortë që erdhi prej thyerjes së një xhami shumë të madh. Të gjithëve u ngriu gjaku. S.D.-së filloi t’i rrihte zemra fort dhe t’i buçiste koka. Asaj iu duk sikur salla e laboratorit filloi të vinte rrotull, ndërkohë që në hundë filloi të ndjente erën e fortë të kimikateve. | | | | | |
| **Rezultatet e të nxënit të kompetencave të fushës sipas temës mësimore**  Nxënësi:   * Përshkruan një sjellje jonormale dhe një sjellje normale. * Tregon elementet kryesore të shpjegimit psikoanalitik të sjelljes anormale. * Identifikon ndryshimet midis shpjegimit bihevjorist dhe kognitiv të sjelljeve anormale. | | | | | |
| **Fjalë kyçe:**  shpjegimi biologjik, shpjegimi psikodinamik, shpjegim bihevjoral, shpjegim humanist, shpjegim kognitivist. | | **Burimet:**  Teksti mësimor | | **Lidhja me lëndët e tjera:**  Biologji, Sociologji | |
| **Metodologjia dhe veprimtaritë e nxënësve**  **ERR (Evokim – Realizimi i kuptimit – Reflektim)** | | | | | |
| Organizim i orës së mësimit.   1. **Evokim (Përvijim i të menduarit)**   Minutat e para shërbejnë për të kontrolluar njohuritë paraprake të nxënësve për sjelljet jonormale. Kjo krijon mundësinë për të trajtuar shpjegimet psikologjike për këto sjellje.   * *Çfarë janë çrregullimet psikologjike?* * *Me çfarë faktorësh është shpjeguar historikisht sjellja jonormale?* * *Cila është pikëpamja moderne psikologjike për sjelljen jonormale?*  1. **Realizimi i kuptimit (Marrëdhëniet pyetje – përgjigje)**   Përgjigjet e nxënësve për kuptimin mbi sjelljet anormale i shtohet edhe situata e të nxënit dhe plotësohet shpjegimi më i plotë për to.  *Pyetje: Si e trajton shpjegimi biologjik sjelljen jonormale?*  Sipas shpjegimit biologjik truri mund të dëmtohet prej helmimesh, dëmtimesh fizike e virusesh. Psikologët dhe psikiatrit e këtij drejtimi arsyetojnë afërsisht kështu: truri është një organ si të gjitha organet e tjera të organizmit njerëzor dhe, ashtu si të gjitha ato, edhe truri sëmuret.  *Pyetje: Po shpjegimi psikodinamik si i trajton këto sjellje?*  Psikodinamistët mendojnë se çrregullimet mendore e kanë burimin në ngjarjet e hershme traumatike, në ndrydhjet ose vetndrydhjet e personit, në ngecjet që ndodhin në procesin e zhvillimit seksual, në marrëdhëniet me figurat me seks të kundërt, në konfliktet e pazgjidhura, etj. Për të gjitha këto zakonisht personi nuk është i vetëdijshëm.  Karakterizohet me shembuj shpjegimi psikodinamik.  **Shpjegimi bihevjoral i sjelljeve.** Një psikolog bihevjorist do ta kuptonte e shpjegonte në mënyrë tjetër çrregullimin e S.D. Sipas tij S.D. ka mësuar të sillet në mënyrën që sillet.  Nga ana tjetër, në situata të caktuara të jetës së saj janë aktivizuar komplekse të ndryshme mendimesh, emocionesh e sjelljesh që edhe ato kanë rezultuar shpërblyese në mënyrën e vet.  Në bashkëpunim me nxënësit analizohet shpjegimi humanist dhe kognitiv për sjelljet jonormale.  Në fund të bëhet një skemë ku listohen të gjitha shpjegimet psikologjike.  Shpjegimi  biologjik  psikodinamik  kognitiv  bihevjorist  humanist   1. **Reflektim (Ditarët e të nxënit)**   Si do t’i shpjegonte një humanist sjelljet e një gruaje e cila ka qenë e burgosur në një kamp përqendrimi për 20 vjet dhe tani përjeton ankth dhe terror sa herë që ndizet drita në fund të rrugës. | | | | | |
| **Vlerësimi**:  Vlerësohet niveli i përvetësimit të koncepteve bazë të nxënësit.  Vlerësohet aftësia e nxënësve për të bërë analizë dhe sintezë. | | | | | |
| **Detyrë dhe punë e pavarur**  Si do t’i shpjegonte një humanist sjelljet e një gruaje e cila ka qenë e burgosur në një kamp përqendrimi për 20 vjet dhe tani përjeton ankth dhe terror sa herë që ndizet drita në fund të rrugës. | | | | | |

**Planifikimi i orës mësimore – 7**

|  |  |  |  |  |  |
| --- | --- | --- | --- | --- | --- |
| **Fusha: Shoqëria dhe mjedisi** | **Lënda: Psikologji** | | **Shkalla VI** | | **Klasa XII** |
| **Tema mësimore**: 5.7 Trajtimi i sjelljes jonormale | | | | | |
| **Situata e të nxënit**  Nëse ju vuani nga një turbullim fizik ende i paqartë, sigurisht që do të ndjeni nevojën të konsultoheni me një mjek. Mirëpo ajo që ndodh kur njeriu nuk ndjehet mirë shpirtërisht është krejt e ndryshme: ne nuk trokasim gjëkundi. Ky qëndrim i dyfishtë, pra konsultimi me mjekun në rastin e një shqetësimi fizik dhe moskonsultimi me njeri në rastin e një shqetësimi shpirtëror, është i përhapur në të gjithë botën. | | | | | |
| **Rezultatet e të nxënit të kompetencave të fushës sipas temës mësimore**  Nxënësi:   * Përshkruan trajtimin psikoanalitik dhe humanist të sjelljes anormale. * Liston elementet kryesore të trajtimit kognitivist të sjelljes anormale. * Diskuton për shërbimet psikologjike në Shqipëri. | | | | | |
| **Fjalë kyçe:**  çrregullim mendor, trajtim, psikoterapi, modifikimi bihevjorist i sjelljes, trajtim psikoterapik psikanalitik, trajtim humanist, trajtimi psikoterapik kognitiv bihevjoral, psikoterapi transaksionale | | **Burimet:**  Teksti mësimor | | **Lidhja me lëndët e tjera:**  Sociologji, Qytetari | |
| **Metodologjia dhe veprimtaritë e nxënësve**  **ERR (Evokim – Realizimi i kuptimit – Reflektim)** | | | | | |
| Organizim i orës së mësimit.   1. **Evokim (Diskutim për njohuritë paraprake)**   Në klasë shtrohet një pyetje për diskutim që do të shërbejë si pikëlidhje për të shpjeguar se si trajtohen sjelljet jonormale.  *Me njohuritë që keni në fushën e psikologjisë për efektivitetin e trajtimit të çrregullimeve psikologjike, çfarë do t’i rekomandonit një të njohuri i cili ju duket se vuan nga një gjendje depresive?*   1. **Realizimi i kuptimit (Marrëdhëniet pyetje – përgjigje)**   Lexohet situata e të nxënit.  Kjo shërben për të treguar se sjellje të tilla kërkojnë trajtim profesional.  Më pas trajtohen këto çrregullime sipas drejtimeve psikologjike:  Trajtimi  biologjik  psikoterapik  bihevjorist i sjelljes  humanist  Në bashkëpunim me nxënësit trajtohen trajtime të tilla duke i ilustruar dhe me shembuj.   * Trajtimi biologjik. Sipas specialistëve të këtij drejtimi çrregullimi mendor ka shkaqe fizike prandaj duhet trajtuar pikërisht shkaku fizik i çrregullimit. * Trajtimi psikoterapik psikanalitik. Juve ju kujtohet sesi psikanalistët e shohin burimin e çrregullimit në konfliktet e pavetëdijes së personit, në presionin që bëjnë ato mbi gjithë jetën shpirtërore të tij. * Modifikimi bihevjorist i sjelljes. Sipas bihevjoristëve çrregullimi mendor e sjellor që njeriu ka është i mësuar gjatë jetës dhe ashtu siç është mësuar, ashtu edhe mund të çmësohet: duke ndjekur të njëjtat parime. * Psikoterapia humaniste. Sipas psikologëve e psikiatërve humanistë dëmtimi i personit lidhet me faktorë mjedisorë që ndërhyjnë ose pengojnë plotësimin e nevojave   Në bashkëpunim me nxënësit diskutohet për trajtimin psikologjik në Shqipëri.   1. **Reflektim (Punë individuale)**   Diskutimit të mësipërm i shtohet dhe koha e Reflektimit në pyetjen tjetër.  Çfarë dini për shërbimet psikologjike në Shqipëri? Me ndihmën e mësuesit bëni një hartë të shërbimeve psikologjike në komunitetin tuaj ku të përfshini adresën dhe detaje të tjera lidhur me të. Pasurojeni këtë hartë kohë pas kohe. | | | | | |
| **Vlerësimi**:  Vlerësohet niveli i përvetësimit të koncepteve bazë të nxënësit.  Vlerësohet aftësia e nxënësve për të bërë analizë dhe sintezë. | | | | | |
| **Detyrë dhe punë e pavarur:**  Çfarë dini për shërbimet psikologjike në Shqipëri? Me ndihmën e mësuesit bëni një hartë të shërbimeve psikologjike në komunitetin tuaj ku të përfshini adresën dhe detaje të tjera lidhur me të. Pasurojeni këtë hartë kohë pas kohe. | | | | | |

**Planifikimi i orës mësimore – 8**

|  |  |  |  |  |  |
| --- | --- | --- | --- | --- | --- |
| **Fusha: Shoqëria dhe mjedisi** | **Lënda: Psikologji** | | **Shkalla VI** | | **Klasa XII** |
| **Tema mësimore**: 5.8 Perceptimi social dhe ndikimi social | | | | | |
| **Situata e të nxënit**  Ndani me të tjerët një rast kur përshtypja e parë që ju keni lënë tek një person ka qenë e gabuar. Çfarë ka ndikuar te personi tjetër të ndryshojë përshtypjen e gabuar që kishte formuar për ju? | | | | | |
| **Rezultatet e të nxënit të kompetencave të fushës sipas temës mësimore**  Nxënësi:   * Përshkruan se si formohet përshtypja e parë në kontaktet me një person tjetër. * Tregon se në formimin e përshtypjes së parë ndikon perceptimi i paraqitjes fizike. * Analizon ndikimin tonë mbi të tjerët dhe si ndikohemi ne prej tyre. * Ilustron me shembuj konformizmin kompliancën dhe obediencën. | | | | | |
| **Fjalë kyçe:**  përshtypje e parë, paraqitje fizike, cilësim, konformizëm, kompliancë. | | **Burimet:**  Teksti mësimor | | **Lidhja me lëndët e tjera:**  Sociologji, Biologji | |
| **Metodologjia dhe veprimtaritë e nxënësve**  **ERR (Evokim – Realizimi i kuptimit – Reflektim)** | | | | | |
| Organizim i orës së mësimit.   1. **Evokim (Përvijim i të menduarit)**   Në klasë shtrohet pyetje për të krijuar edhe mundësi informacioni për të trajtuar ndikimin e të tjerëve mbi ne dhe anasjellas.  *Përshkruani se si bëhet trajtimi psiko-analitik dhe ai humanist i sjelljes anormale. Cili është ndryshimi më i madh midis tyre?*   1. **Realizimi i kuptimit (Pyetja sjell pyetjen)**   Lexohet situata e të nxënit.  Ndani me të tjerët një rast kur përshtypja e parë që ju keni lënë tek një person ka qenë e gabuar. Çfarë ka ndikuar te personi tjetër të ndryshojë përshtypjen e gabuar që kishte formuar për ju?  *Pyetje: Si formohet përshtypja e parë?*  Kur takojmë njerëz të panjohur për herë të parë ne fillojmë të krijojmë përshtypje për ta. Në këtë proces ne vërejmë në fillim atë që shihet më lehtësisht: seksi, ngjyra, mosha, veshja dhe faktin nëse ata janë simpatikë apo jo.  Përshtypja e parë ndikon madje edhe në sjelljen tonë ndaj tij. Nëse përshtypja e parë për dikë është pozitive, ajo ka prirjen të pozitivizojë edhe tiparet e tjera të atij njeriu. Po ashtu ndodh edhe në rastin kur përshtypja e parë është negative: ajo negativizon edhe përshtypjet tona të tjera për atë njeri.  Kështu ndodh që ne verejmë te tjetri atë që duam ne të pikasim. Kjo është njëra nga arsyet pse njeriu e vlerëson aq shumë rastin kur i duhet të prezantohet për herë të parë me dikë.  Rëndësi në formimin e përshtypjes së parë ka dhe perceptimi i paraqitjes fizike të njerëzve.  Ajo që ndodh me ne gjatë perceptimit të të tjerëve ka shumë shpesh në themel paraqitjen e tyre fizike.  Psikologia Dion siguroi një numër të madh fotografish të studentëve. Ato i klasifikoi në tri grupe: fotografi të studentëve të pashëm, të studentëve me bukuri mesatare dhe të studentëve antipatikë.  Studimi i mësipërm na tregon se kur perceptojmë ne kemi prirjen që njerëzit e pashëm t’i konsiderojmë njëherësh edhe si bartës të cilësive më pozitive të personalitetit, pra edhe si njerëz më të mirë. Mesa duket gjykimet tona fillestare për të tjerët bazohen në ato që ne shohim. Tiparet e jashtme të tyre dhe sidomos seksi, raca, mosha, atraktiviteti na shtyjnë t’i vlerësojmë në mënyrë të veçantë këto tipare. Disa studiues të tjerë kanë shkuar më tej duke zbuluar se ne kemi prirjen që njerëzit e pashëm t’i konsiderojmë edhe si njerëz më inteligjentë.  Në bashkëpunim me nxënësit theksohet rëndësia e njohjes së thellë të personit, të kuptuarit e shkaqeve të sjelljeve të caktuara të një individi.  *Pyetje: Si ndikojmë ne mbi të tjerët dhe si ndikohemi prej tyre?*  Kjo ka të bëjë me ndikimin social: ndikimin mbi ta e ndikimin prej tyre.  Kjo ka të bëjë me:   * Konformizmi ose sjellja sipas midesë së grupit. * Komplianca ose dorëzimi para kërkesave të të tjerëve. * Obedienca ose bindja. Disa njerëz kanë më shumë autoritet se disa të tjerë ashtu sikurse disa njerëz u binden më me lehtësi urdhrave të të tjerëve.  1. **Reflektim (Punë individuale)**   Gjeni shembuj nga jeta juaj të konformizmit, kompliancës dhe obediancës.  Diskutoni shembujt me njëri-tjetrin. | | | | | |
| **Vlerësimi**:  Vlerësohet niveli i përvetësimit të koncepteve bazë të nxënësit.  Vlerësohet aftësia e nxënësve për të bërë analizë dhe sintezë. | | | | | |
| **Detyrë dhe punë e pavarur:**  Informacione plotësuese për konformizmin. | | | | | |

**Planifikimi i orës mësimore – 9**

|  |  |  |  |  |  |
| --- | --- | --- | --- | --- | --- |
| **Fusha: Shoqëria dhe mjedisi** | **Lënda: Psikologji** | | **Shkalla VI** | | **Klasa XII** |
| **Tema mësimore**: 5.9 Qëndrimet dhe paragjykimet | | | | | |
| **Situata e të nxënit**  Komentoni reklamat e disa prej kompanive të telefonive celulare në Shqipëri bazuar mbi rrugët që ato kanë zgjedhur për të ndikuar tek njerëzit që të bëhen abonentë të tyre. Sipas jush, cila prej tyre ka prodhuar reklamën më të suksesshme? A mund të tregoni një rast kur ju ka ndodhur të ndryshoni qëndrim lidhur me një produkt? | | | | | |
| **Rezultatet e të nxënit të kompetencave të fushës sipas temës mësimore**  Nxënësi:   * Flet për mënyrën e qëndrimeve tona ndaj njerëzve, ngjarjeve ose sendeve. * Ilustron me shembuj se si formohen ose ndryshojnë qëndrimet tona për të tjerët. * Liston rrugët kryesore për të ndryshuar qëndrimet e mëparshme. * Diskuton për fenomenin e paragjykimit dhe ndikimin negativ që ka tek të tjerët. | | | | | |
| **Fjalë kyçe:**  qëndrim, paragjykim, diskriminim, ndryshim i qëndrimeve. | | **Burimet:**  Teksti mësimor | | **Lidhja me lëndët e tjera:**  Sociologji, Qytetari | |
| **Metodologjia dhe veprimtaritë e nxënësve**  **ERR (Evokim – Realizimi i kuptimit – Reflektim)** | | | | | |
| Organizim i orës së mësimit.   1. **Evokim (Përvijim i të menduarit)**   Në fillim të orës bëhet një përmbledhje e koncepteve kryesore të trajtuara në këtë kapitull.  *Pyetje: Cili është qëndrimi juaj për psikologun e shkollës? Si është formuar ky qëndrim, ku bazoheni për të shprehur këtë mendim?*  Përgjigjet e nxënësve shërbejnë për të lidhur fazën e parë me informacionin që do trajtohet në fazën e dytë.   1. **Realizimi i kuptimit (Pyetja sjell pyetjen)**   Lexohet situata e të nxënit.  Komentoni reklamat e disa prej kompanive të telefonive celulare në Shqipëri bazuar mbi rrugët që ato kanë zgjedhur për të ndikuar tek njerëzit që të bëhen abonentë të tyre. Sipas jush, cila prej tyre ka prodhuar reklamën më të suksesshme? A mund të tregoni një rast kur ju ka ndodhur të ndryshoni qëndrim lidhur me një produkt?  Kjo shërben për të dhënë kuptim mbi qëndrimet tona ndaj të tjerëve dhe si formohen ato.  Psikologët kanë arritur të dallojnë se qëndrimet janë prirje të përgjithshme për njerëzit, sendet dhe ngjarjet. Ata kanë vënë re se ndjenja, mendime dhe sjellje të caktuara ndërthuren me njëra tjetrën dhe ndikojnë mbi njeriun, i cili mban qëndrime të caktuara.  Qëndrimet mund të jenë për të tjerët të arsyeshme ose të paarsyeshme.  Qëndrimet na shërbejnë: me anë të tyre ne sjellim njëfarë organizimi në mjedisin ku jetojmë.  *Pyetje: Si formohen dhe ndryshojnë qëndrimet tona?*  Ne mund t’i formojmë qëndrimet duke u bazuar në eksperiencën tonë me njerëzit, sendet e ngjarjet. Në kontaktet me to ne formojmë mendime të caktuara, ne zhvillojmë reagime të caktuara emocionale dhe aktivizojmë sjellje që përshtaten me emocionet dhe mendimet.  Qëndrimet formohen në mënyrë shumë të shpejtë gjatë moshës së re. Qëndrimet e të rinjve janë edhe më të ndryshueshme, ndërsa ato të të rriturve janë më të qëndrueshme.  Qëndrimet ndryshohen duke organizuar ndikimin e mbi individin.  Psikologët kanë përcaktuar dhe rrugët për t‘i ndryshuar njerëzve qëndrimet e tyre.  Këto rrugë janë:   * Zgjedhja e një komunikuesi të suksesshëm. * Zgjedhja e një mesazhi efikas. * Njohja e mirë e auditorit të cilit na duhet t’i dërgojmë mesazhin.   Në bashkëpunim me nxënësit diskutohet për fenomenin e paragjykimit dhe ndikimet negative që kanë mbi njerëzit. Këtu theksohet se:  Qëndrimet nuk bazohen gjithmonë në fakte, në përvojën personale, në analiza. Kjo bën që shumë qëndrime të stonojnë, të jenë të pabazuara. Të tilla ka plot: lalucët janë frikacakë, gjirokastritët janë kurnacë, krutanët janë mashtrues, çamët janë të pabesë, lebërit janë mburravecë, etj.  Paragjykimet janë prodhime shpirtërore të njerëzve e, për fat të keq, janë penguese për marrëdhëniet mes tyre e kulturave dhe në disa raste janë edhe dëmtuese.  Paragjykimet formohen ashtu si edhe të gjitha qëndrimet e tjera. Megjithatë në formimin e tyre ndikojnë në mënyrë të veçantë mungesa e informacioneve për objektin e paragjykuar.   1. **Reflektim (Ditarët e të nxënit)**   Bëni një listë të paragjykimeve që ju dini se të tjerët kanë për adoleshentët. Komentojini ato dhe tregoni se si mund t’i ndryshoni. | | | | | |
| **Vlerësimi**:  Vlerësohet niveli i përvetësimit të koncepteve bazë të nxënësit.  Vlerësohet aftësia e nxënësve për të bërë analizë dhe sintezë. | | | | | |
| **Detyrë dhe punë e pavarur:**  Mendoni për ndonjë rast në të cilin ju keni qenë pjesë e një grupi dhe keni punuar si grup për të arritur diçka. A mendoni se grupi përjetoi përfitime grupale apo humbje grupale? | | | | | |